
John Buchan, primul baron de Tweed- 
muir, scoţian prin naştere, scriitor, istoric 
şi om politic unionist, s-a născut la 26 au- 
gust 1875, la Perth, în Scoţia. La 17 ani, stu- 
dent fiind la Universitatea din Glasgow, 
scrie poezii şi devine autor publicat. După 
ce obține o bursă la Oxford, publică în con- 
tinuare eseuri şi poezii, Intră în diplomaţie 
ca secretar personal al lui Alfred Milner, 
Înalt Comisar pentru Africa de Sud. Nu 
profesează ca avocat, dar devine partener 
în editarea jurnalului The Spectator. Primul 
său roman, care descrie aventurile din 
Africa de Sud, apare în 1910 cu titlul Prester 
John. Apropindu-se Primul Război Mondial, Buchan va începe 
să lucreze la Biroul de propagandă de război şi va fi corespondent 
în Franţa pentru The Times. În 1915 apare 39 de trepte (Thirty- 
Nine Steps), Întors în viața civilă este ales membru al Parlamen- 
tului britanic, dar consacră cel mai mult timp al său carierei de 
scriitor. În 1935 este numit al XV-lea Guvernator General al Con- 
feraţiei Canadiene. Va ocupa acest post până la moartea sa pre- 
matură şi neașteptată, în urma unui atac cerebral, în 11 februarie 
1940. Pentru activitatea sa deosebită în promovarea culturii, în 
special a celei canadiene, îi sunt organizate funeralii naționale şi 
corpul său este adus în Marea Britanie pentru a fi imormântat 
în Scoţia natală. 


Generalul maior Sir Richard Hannay, KCB, OBE, DSO, 
Legiunea de Onoare, este un agent secret imaginat de John 
Buchan. În autobiografia sa, Memory Hold-the-Door, scriitorul lasă 
să se înţeleagă faptul că Hannay a fost imaginat, cel puţin parțial, 
după viaţa lui Edmund Ironside, din Edinburg, un spion par- 
ticipant la Al Doilea Război Bur. Hannay apare ca personaj prin- 
cipal în The Thirty-Nine Steps (1915), Greenmantle (1916), Mr. 
Standfast (1919), The Three Hostages (1924), The Island of Sheep 
(1936) şi ca personaj secundar în The Courts af the Morning (1929) 
şi Sick Heart River (1940). 


În Crime Scene au apărut romanul 39 de trepte (numărul 50) şi 
primul volum din Mantia verde (numărul 62). 


Pentru 
Caroline Grosvenor 


CAPITOLUL. DOISPREZECE 


Cei patru membri ai misiunii 
întrezăresc dezlegarea misterului 


Un fior de neîncredere, o uşurare imensă şi apoi o 
bucurie până-n rărunchi, toate senzațiile năvăleau 
deodată în mintea mea. Brusc, ieşisem la lumină din ape 
foarte adânci, într-un calm de nedescris. M-am prăbuşit 
în cel mai apropiat fotoliu, încercând să bolborosesc 
toate cuvintele care-mi veneau pe limbă, 

— Sandy, i-am spus, imediat ce am reuşit să respir, 
diavol împieliţat ce eşti! Ne-ai tras sperietura vieţii, mie 
şi lui Peter! 

— Era singura cale, Dick. Dacă nu apăream miorlăind 
ca un motan în călduri la picioarele tale ieri, Rasta ţi-ar 
fi venit de hac cu mult înainte să apuci să ajungi la hotel. 
Mi-aţi dat ceva de furcă, voi doi, şi mi-am folosit toate 
relaţiile ca să vă aduc în siguranţă aici. Oricum, e bine că 
s-a terminat totul. Simţiţi-vă ca acasă, copii! 

-S-a terminat? am urlat uimit, fiindcă mintea mea 
nu reuşea încă să priceapă acest sentiment. Unde ne 
aflăm? 

- Î puteţi considera umilul meu cămin, se auzi vocea 
mieroasă a lui Blenkiron. Vă aşteptam, domnule maior, 
şi abia ieri am aflat că aţi călătorit cu un prieten. 

L-am prezentat pe Peter. 

- Domnule Pienaar, spuse Blenkiron, sunt încântat 
să vă cunosc. Ei bine, cum vă spuneam, aici veţi fi în si- 
guranţă, dar înţeleg că n-aţi trecut chiar neobservaţi pe 
drumul vostru. Oficial, un olandez pe nume Brandt 

urma șă fie arestat în această după-amiază şi predat au- 
torităţilor germane. Dar când Germania va începe să-şi 
facă cu adevărat griji în privinţa acestui olandez, va în- 
tâmpina dificultăţi în a-i găsi cadavrul. Ce să-i faci, 
orientalii sunt mânaţi mai degrabă de un despotism 
apatic. Între timp, olandezul va dispărea definitiv, Va fi 
pierdut în neantul nopții, aşa cum adevărat grăieşte ma- 
rele vostru poeti. 

~ Dar nu mai înţeleg nimic! Cine ne-a arestat, atunci? 
m-am bâlbâit uluit. 

— Oamenii mei, interveni Sandy. Avem oareşce in- 
fluenţă în zonă, aşa că nu a fost foarte greu să pun la cale 
isprava. Bătrânul Moellendorff are să-şi bage nasul în 
afacerea asta mâine, dar enigma va fi mult prea adâncă 
pentru el. Asta e avantajul pe care ţi-l conferă un guvern 
condus de o mână de aventurieri. Pe legea mea, Dick, 
nu aveam deloc timp de pierdut. Dacă Rasta ţi-ar fi venit 
de hac sau dacă germanii te-ar fi înhăţat din urmă, ai fi 
ajuns oale şi ulcele cât ai zice peşte. Am avut o dimi- 
neaţă tare grea din cauza ta. 

Toată povestea era mult prea complicată pentru 
mine. L-am privit pe Blenkiron, amestecându-şi cărţile 
pentru pasienţă cu zâmbetul lui apatic, şi apoi pe Sandy, 
îmbrăcat ca un bandit dintr-o piesă de teatru, cu chipul 
uscat şi ars de soare, cu braţele dezgolite tatuate cu inele 
stacojii şi cu scufia de blană îndesată vârtos pe sprân- 
cene şi urechi. Coşmarul mergea mai departe dar, 
dintr-o dată, lucrurile nu mai păreau chiar atât de sum- 
bre. Peter nu scotea o vorbă, dar puteam citi în privirea 
sa apăsarea propriilor gânduri. 


1 „To cease upon the midnight with no pain“ — vers din „Odă pen- 
tru privighetoare” de John Keats (31 octombrie 1795 —23 februarie 
1821), poet englez din perioada romantică. A fest una dintre figurile 
emblematice ale celei de-a doua generații de poeţi romantici, alături 
de Lord Byron sau Percy Shelley, în ciuda faptului că lucrările sale 
au fost publicate doar cu patru ani înainte de moarte. (n. trad.) 

Blenkiron se urni de pe sofa şi se apropie de o ser- 
vantă. 

~ Trebuie să vă fie tare foame, băieţi, spuse el. Duo- 
denul meu îmi dă de furcă, ca de obicei, şi mănânc cam 
cât o veveriţă zilele astea. Dar am pus deoparte nişte 
provizii, fiindcă îmi închipui că sunteţi hămesiţi după o 
călătorie istovitoare ca asta. 

Şi scoase pe masă câteva bucăţi de plăcintă cu pateu 
de rață, o bucată de brânză, nişte friptură rece de pui, 
nişte franzele şi trei sticle de şampanie. 

— Hm, şampanie! strigă Sandy entuziasmat. Şi nu de 
orice fel, ci Heidsieck sec! L-am apucat pe Dumnezeu 
de-un picior, Dick, bătrâne! 

Niciodată nu mi s-a părut mâncarea mai gustoasă ca 
atunci, fiindcă eram lihniţi de foame după masa de la 
acel hotel mizerabil. Şi totuşi, nu reuşeam să scap de 
senzaţia teribilă de a avea mereu pe cineva pe urme, aşa 
că am vrut să mă asigur că uşa e încuiată înainte să 


— Nu-ţi face griji, spuse Sandy. Oamenii mei stau de 
veghe pe scări şi la poartă. Nimeni nu se poate apropia 
de o locaţie păzită de Metreb. Trecutul tău a fost şters 
complet, iar mâine dimineaţă începi o pagină nouă a 
vieţii tale. Trebuie să-i mulţumeşti lui Blenkiron pentru 
această schimbare. A fost foarte încrezător în faptul că 
vei reuşi să ajungi aici, intuind chiar şi graba şi cohorta 
de urmăritori aflaţi pe urmele voastre. Aşa că a aranjat 
toată ieşirea ta din scenă şi un necesar nou început. 

— Numele tău va fi de acum Richard Hanau, spuse 
Blenkiron, originar din Cleveland, Ohio, dar cu ascen- 
denţă germană din partea ambilor părinţi. Eşti una din- 
tre cele mai briliante minţi inginereşti americane, toată 
fala şi mândria din Guggenheim. Ai sosit în Turcia în 
această după-amiază de la Constanţa, iar eu te-am în- 
tâlnit pe pachebot. Toată vestimentația necesară acestui 
rol se află în dormitorul de alături. Cred, însă, că aceste 

detalii mai pot aştepta, fiindcă ard de nerăbdare să tre- 
cem la lucrurile importante ale afacerii noastre. Nu ne 
aflăm într-o călătorie de plăcere, domnule maior, aşa că 
am să las deoparte aventurile specifice cărţuliilor de bu- 
zunar. Nu că n-aş vrea să le aud, dar ceva mai târziu. 
Acum vreau să ştiu ce rezultate a obţinut fiecare în cer- 
cetările sale. 

Ne-a oferit, lui Peter şi mie, câte un trabuc şi ne-am 
aşezat în fotolii, în faţa focului. Sandy s-a ghemuit cu pi- 
cioarele încrucişate pe carpeta din faţa şemineului şi şi-a 
aprins o pipă împuţită din lemn de măceş, pe care o sco- 
sese dintr-un buzunar ascuns sub straturile de piei pe 
care le purta. Şi aşa a pornit conversaţia la care visasem 
neîncetat în timpul ultimelor patru săptămâni de chi- 
nuri febrile. 

— Aş vrea să încep eu relatarea, spuse Blenkiron, 
deoarece bănuiesc că va fi cea mai scurtă. Trebuie să vă 
mărturisesc, domnilor, că am dat greş. 

Colţurile gurii i se lăsară în jos sub apăsarea de- 
zamăgirii, chipul său fiind expresia amestecată a unui 
comediant de music-hall cu cea a unui copil bolnav. 

~ Dacă încerci să găseşti acul în carul cu fân, proba- 
bil că n-ar fi tocmai indicat să scormoni de pe capra 
căruței şi nici să te uiţi la grămadă dintr-un aeroplan. 
Am făcut o parabolă pentru a descrie cât mai clar si- 
tuaţia mea în această afacere. M-am plimbat printre nori 
şi pe culmile cele mai înalte ale societăţii, însă ceea ce 
căutam eu zăcea pe undeva, prin şanţuri. Evident, nu 
am găsit nimic... Am avut o abordare greşită, domnule 
maior. Prin cercuri mult prea înalte şi prea rafinate. Am 
străbătut Europa precum Circul Barnum, alături de ge- 
nerali şi într-o transparenţă deplină. Am reuşit să aflu, 
totuşi, ceva noutăţi şi câteva indicii utile din cercurile 
politice. Însă ceea ce urmărim nu se petrece în astfel de 
medii, iar cei care ştiu secretul nu au de gând să 
trăncănească despre el. În plus, nu sunt genul de oameni 

care se îmbată şi sporovăie prostii după al zecelea coc- 
ktail. Acestea fiind spuse, cred că nu voi contribui sem- 
nificativ la liniştea lui Sir Walter Bullivant, decât prin a-l 
asigura că intuiţia şi informaţiile sale sunt corecte. Într- 
adevăr, a pus punctul pe i şi a mers direct în inima com- 
plotului. Prin părţile astea, există cu adevărat o forţă 
puternică, făcătoare de minuni, iar cei care o controlează 
se pricep tare bine să ascundă secretul. Şi nu suflă o 
vorbă despre asta, pentru a-şi păstra avantajul. 

Blenkiron se opri şi aprinse un alt trabuc. Slăbise de 
când plecase din Londra şi avea cercuri cenuşii sub ochi. 
Bănuiam că această călătorie nu fusese chiar aşa de ele- 
gantă precum o descria el. 

— Am aflat însă un lucru, anume că cel mai prețios 
vis al Germaniei este de a controla Orientul Apropiat. 
Şi exact asta nu pricep oamenii voştri de stat. Germania 
este capabilă să renunţe la Belgia, la Alsacia şi Lorena şi 
la Polonia, dar pentru Dumnezeu! Nu va renunţa nicio- 
dată la drumul către Mesopotamia, decât strânsă de gât 
şi silită. Sir Walter e un tip isteţ şi un fin observator al jo- 
curilor politice, înțelegând perfect acest lucru. În cel mai 
prost scenariu, Kaiser-ul va arunca peste bord tot ba- 
lastul din Europa, ceea ce pare acum o victorie măreaţă 
pentru Aliați, dar nu va fi nicicând învins dacă drumul 
către Orient rămâne deschis şi sigur. Germania e ca un 
scorpion: are veninul în coadă, iar coada asta se întinde 
taman până-n Asia. 

Am înţeles foarte limpede chestiunea şi âm înţeles 
că nu va fi aşa de simplu să menţină coada asta în 
condiţii de siguranţă. Turcia se cam agită şi veţi desco- 
peri asta curând. Germania, însă, îşi închipuie că are lu- 
crurile sub control şi n-aş putea spune că nu e aşa. 
Depinde de ce cărţi joacă şi, probabil, crede că are mână 
bună. Am încercat să aflu amănunte, dar m-au aburit. 
Eram nevoit să mă prefac mulţumit de răspunsuri, 
fiindcă poziţia lui John S. nu e atât de puternică încât 

să-i permită să forțeze nota. Dacă ceream amănunte 
unui grangur din armată, îmi pălăvrăgea ore în şir cu 
solemnitate despre măreţia armatei germane, despre or- 
ganizarea exemplară şi despre cât de dedicați sunt oa- 
menii cauzei sfinte. Dădeam din cap aprobator şi mă 
arătam entuziasmat de poveştile astea, care nu erau 
decât baloane de săpun. Germania are, însă, un as în 
mânecă — asta ştiu sigur, dar nu sunt în stare să-mi dau 
seama în ce constă. Mă rog la Dumnezeu ca voi să fi aflat 
mai multe. 

Avea un glas melancolic, ceea ce mai degrabă mă în- 
cânta, în toată ticăloşia mea. Dintre noi trei, el era pro- 
fesionistul cu cele mai mari şanse de succes. Ar fi fost 
culmea ca un amator să desluşească misterul rămas 
inaccesibil expertului. 

M-am uitat la Sandy. Își umplu din nou pipa şi îşi 
împinse scufia pe frunte. Cu părul lung şi încâlcit, cu fi- 
gura osoasă şi aspră şi cu sprâncenele colorate arăta pre- 
cum un mullah fanatic. 

- Eu m-am dus direct la Smirna, îşi începu el poves- 
tea. Nu a fost prea greu, fiindcă am avut grijă să las 
multe uşi deschise în călătoriile anterioare. Am intrat în 
oraş în postura de cămătar grec din Fayum, iar acolo am 
întâlnit nişte prieteni de nădejde, astfel că, până seara, 
devenisem țigan turc, membru al celei mai renumite 
frăţii din Asia occidentală. Şi în realitate sunt membru 
de mulţi ani şi frate de cruce cu liderul grupării, aşa că 
am intrat direct în rol. Am descoperit, însă, că frăţia 
Companionilor Orelor Trandafirii nu mai era deloc ceea 
ce cunoscusem eu în 1910. Pe atunci susțineau cu ar- 
doare mişcarea Tinerilor Turci şi reformele lor; acum 
tânjese după vechiul regim şi au rămas ultima speranță 
a Ortodoeşilor. Nu cred deloc în succesul lui Enver şi al 
acoliţilor lui şi nu privesc cu simpatie nici les beaux yeux 
ai teutonilor. Propovăduiesc legile Islamului şi tradiţia, 
iar politica lor poate fi descrisă drept una de presiune 

conservator-naţionalistă. E neobişnuit de influentă în 
provincii, iar Enver şi Talaat nu îndrăznesc să se bage 
peste ei. Şi poate cel mai periculos lucru în ceea ce-i pri- 
veşte e că nu spun nimic şi, aparent, nici nu fac nimic, 
Doar observă tăcuţi de pe margine şi iau notițe. 

Vă daţi seama că a fost exact genul de grupare de 
care aveam nevoie pentru scopul călătoriei mele. Ştiam 
bine cu ce fel de acţiuni se ocupă fiindcă, cu toată 
susţinerea lor pentru ortodoxism, îşi cam bagă nasul şi 
prin vrăjitorii şi magie, jumătate din puterea de influ- 
enţă provenind exact din atmosfera stranie pe care o 
creează. Companionii au ritmuri în stare să scoată su- 
fletul din bieţii turci. Ai avut parte azi după-amiază de 
un spectacol de-ale noastre, Dick — destul de tare, nu 
crezi? Companionii pot merge şi intra oriunde, fără în- 
trebări. Ştiu ce gândesc oamenii simpli, au fost cel mai 
eficient serviciu de informaţii din Imperiul Otoman — 
mult mai buni decât Khafiyeh- ul lui Enver. Sunt şi foarte 
simpatizaţi de oameni, fiindcă nu s-au plecat niciodată 
în faţa Nemseh — nemţii, care store sângele din osmanlâi 
pentru propriile lor interese. Ar fi fost o adevărată lovi- 
tură pentru Comitet şi pentru stăpânii lui germani să 
pună mâna pe noi, fiindcă suntem ca nişte lipitori, ne 
agățăm unul de altul şi nu ne încurcăm cu nimicuri. 

Ei bine, vă imaginaţi că, în aceste condiţii, nu mi-a 
fost deloc greu să mă mişc încotro voiam. Costumaţia şi 
parola mi-au deschis toate uşile. Am plecat de la Smirna 
pe noua cale ferată la Panderma, pe coasta de sud a 
mării Marmara, unde am ajuns chiar înainte de Crăciun. 
Asta se întâmpla după ce trupele Anzac! fuseseră eva- 
cuate din golful Suvla, însă tunurile continuau să 


1 ANZAC - Australian and New Zealand Army Corps a fost un 
corp de armată din Primul Război Mondial, care 2 aparţinut Forţei 
expediționare mediteraneene alcătuite în Egipt în 1915 şi care a acti- 
vat în timpul Bătăliei de la Gallipoli. Comandantul trupelor a fost 
generalul William Birdwood. (ri. trad.) 

duduie la Capul Helles. De la Panderma am pornit în 
traversarea Traciei într-un vapor de cabotaj cu aburi, 
când mi s-a întâmplat un lucru cât se poate de bizar: am 
fost torpilaţi. 

Probabil era ultima izbucnire a unui submarin bri- 
tanic în acele ape. Însă ne-a nimerit din plin. Ne-a acor- 
dat zece minute ca să apucăm să ne suim în bărci, după 
care a trimis vechitura de pachebot şi o încărcătură de 
mai mare dragul pe fundul mării, cu obuze de 15 centi- 
metri. Nu erau prea mulţi pasageri la bord, aşa că a fost 
relativ simplu să ajungem la mal în bărcile de salvare. 
Submarinul a rămas la suprafaţă privindu-ne, în timp 
ce urlam şi ne jeleam în tradiționalul stil oriental, şi am 
reuşit să-l văd destul de bine pe căpitan, în turnul de pi- 
lotaj. Cine credeţi că era? Fix Tommy Elliot, care locu- 
ieşte de cealaltă parte a dealului de casa mea, în Scoţia. 

l-am oferit lui Tommy surpriza vieţii lui. În timp ce 
treceam pe lângă submarin, am început să cânt în cu- 
vinte foarte clare „Florile pădurii“ — versiunea originală 
~ acompaniat de instrumentul vechi cu coarde pe care-l 
car după mine. Lui Tommy i-au ieşit ochii din cap de 
uimire şi a urlat spre mine în engleză, să-i spun imediat 
cine mama dracului sunt, l-am răspuns în cea mai cu- 
rată scoțiană, pe care nimeni de pe submarin sau din 
barcă n-ar fi putut s-o înțeleagă: „Maister Tammy, what 
for wad ye skail a dacent tinkler lad intil a cauld sea ? P'U 
gie ye your kail through the reek for this ploy the next 
time | forgaither wi'ye on the tap o'Caerdon!“" 


Tommy m-a recunoscut îndată. A râs cu lacrimi şi, în 
timp ce ne îndepărtam, mi-a urat în aceeaşi limbă „pit a 
stoot hert tae a stey brae“, Sper din toată inima că a avut 


1,Meştere Tammy,” i-am strigat, „ce caută un băiețandru fer- 
chezuit ca tine în apele astea reci? Am să-ți trag un bobâmac în 
scafârlie data viitoare când te întâlnesc prin Caerdon”. (n. trad.) 

inspiraţia să nu-i sufle vreo vorbă lui taică — meu despre 
întâlnirea asta, fiindcă bătrânul o să aibă un atac de pa- 
nică, Nu a fost niciodată de acord cu hoinăreala mea şi 
acum stătea liniştit că sunt înţepenit în batalion. 

În fine, ca să scurtez povestea, am ajuns la Constan- 
tinopol şi am dat destul de rapid de Blenkiron. Restul îl 
ştiţi. Revenind la afacerea noastră, pot spune că am avut 
ceva noroc - dar nu suficient cât să descopăr cheia po- 
veştii. Am reuşit, în schimb, să găsesc semnificaţia pri- 
mului cuvânt mâzgălit de Harry Bullivant. Știu la ce se 
referă Kasredin. 

Sir Walter a intuit corect, aşa cum ne-a confirmat, de 
altfel, şi Blenkiron. În Islam e agitaţie şi vânzoleală mare. 
Şi nu e nici un secret în asta. Renaşterile astea religioase 
au ociclicitate specifică şi una dintre ele urmează să aibă 
loc cât de curând. Iar detaliile sunt foarte clare. Din sân- 
gele Profetului s-a zămislit un vizionar, care va readuce 
Califatului gloria de altădată şi Islamului puritatea pier- 
dută. Vorbele acestui nou profet se aud în toată lumea 
musulmană, toţi credincioşii ortodocşi le recită pe de 
rost. Datorită acestui profet, oamenii au acceptat să în- 
dure sărăcia şi birurile usturătoare şi, tot datorită lui, ti- 
nerii pleacă cu inima deschisă la arme şi mor fără nici 
un regret, la Gallipoli şi în Transcaucazia. Poporul crede 
cu tărie că a sosit vremea marii eliberări. 

Primul lucru pe care l-am aflat a fost că mişcarea Ti- 
nerilor Turci nu a avut nimic de-a face cu povestea asta. 
Ei au devenit nepopulari şi neortodocşi, nu sunt turci 
adevăraţi. Dar Germania e implicată până-n gât. În ce 
mod, nu pot să spun, doar că, prin mişcări teribil de sub- 
tile, nemţii au reuşit să se insinueze ca un colaborator în 
acest proces. Şi exact credinţa în această eliberare divină 
ajută actuala putere să se menţină în fruntea ţării. Turcul 


1 „Set a stout Heart to a stay Brea” - proverb scoţian, prin care se 
urează curaj şi perseverenţă în faţa unor obstacole complicate. (n. 
trad.) 

de rând dispreţuieşte Comitetul, însă are, în acelaşi 
timp, o speranţă ciudată şi pervertită în acţiunile Ger- 
maniei. Problema se pune în felul următor: nu Enver şi 
restul acoliţilor sunt nevoiţi să-i care în braţe pe teutonii 
nesuferiţi; ci teutonii înşişi duc în spate Comitetul dis- 
prețuit de populaţie. Iar partea Germaniei este atât şi 
nimic mai mult — un rol în apariţia noului eliberator. 

Se discută foarte deschis despre lucrurile astea. 
Mişcării i se mai spune şi Kaaba-i-hurriyeh — Ocrotitorul 
Libertăţii. Profetul însuşi e cunoscut drept Zimrud — 
Smaraldul -iar cei patru preoți ai săi poartă tot nume de 
pietre preţioase — Safir, Rubin, Perlă şi Topaz. Numele 
lor sunt foarte des pronunţate în pieţele oraşelor şi în 
sate, la fel ca numele generalilor în Anglia. Nimeni nu 
ştie, însă, unde se află Zimrud şi când are să se arate 
lumii, deşi mesajele lui ajung săptămânal la credincioşi. 
Tot ce-am putut afla este că Profetul şi adepţii săi vor 
sosi din Occident. 

Mă veţi întreba acum ce înseamnă Kasredin. Chestia 
asta mi-a dai de cap teribil, fiindcă nimeni nu foloseşte 
această expresie: Casa Spiritului! E un clişeu mult prea 
trivial, ca şi cum în Anglia o nouă sectă şi-ar alege nu- 
mele de Biserica lui Christos. Aşa că nimeni nu foloseşte 
expresia. 

Pas cu pas, am descoperit că există un cerc intern şi 
unul extern al enigrnei noastre. Fiecare crez are şi o com- 
ponentă ezoterică, la care mulţimea nu poate fi părtaşă. 
Mi s-a dezvăluit această faţă ascunsă aici, în Constanti- 
nopol. În Turcia există o shaka faimoasă numită Kasre- 
din — o piesă de teatru ambulant, o alegorie veche şi 
oarecum comică, pe care ei o mai numesc şi orta oyun şi 
care ar dura o săptămână s-o citeşti. Ei bine, povestea 
asta vorbeşte despre sosirea unui profet şi am descope- 
rit că aleşii vorbesc despre o nouă revelaţie exact în 
aceşti termeni. Ceea ce mi s-a părut bizar e că, în poves- 
tea asta, profetul este ajutat de una dintre puţinele femei 

care au jucat un rol important în hagiologia Islamului. 
Aceasta este esenţa poveștii și, deşi pare, în parte, o 
glumă, rămâne totodată şi un mister religios. Iar Profe- 
tului nu i se spune Srnaraldul, ci... 

— Ştiu eu, i-am strigat. I se spune Mantia verde! 

Sandy ţâşni în picioare, în vreme ce pipa îi zbură di- 
rect în flăcările căminului. 

- De unde dracului ai aflat tu asta? strigă şi el, uluit. 

Le-am povestit de-a fir a păr întâlnirea cu Stumm şi 
cu Gaudian şi despre şoaptele pe care n-ar fi trebuit să 
le aud. Blenkiron rămăsese cu ochii pironiţi pe mine, 
complet neobişnuit pentru un tip cu privirea mereu 
pierdută undeva, departe, iar Sandy mărşăluia dintr-un 
cap în altul al încăperii. 

— Germania este chiar în miezul afacerii. Asta mi-am 

închipuit mereu. Dacă vrem să dezlegăm misterul iden- 
tităţii lui Kaaba-i-hurriyek, nu are nici un rost să orbecăim 
în Comitet sau prin provinciile turceşti. Secretul e în 
Germania. Dick, cred că nu trebuia să treci Dunărea în- 
coace. 
— Să ştii că mi-a fost teamă de chestia asta, i-am spus. 
Pe de altă parte, mi se pare evident că acest personaj 
mistic va trebui să ajungă în Est şi asta cât mai curând. 
Nu îşi mai pot permite să întârzie acţiunea prea mult. 
Dacă rămânem prin zonă, cred că avem şanse să dăm 
de urma complotului... Şi mai am un indiciu util în sen- 
sul ăsta, Am impresia că am dezlegat şi cel de-al treilea 
mister al lui Harry Bullivant. 

Ochii lui Sandy sclipeau de nerăbdare şi simţeam 
tensiunea ascultătorilor mei. 

— Ai spus ceva legat despre o femeie care joacă rolul 
de aliat al Profetului în legenda Kasredin? 

- Da, aşa este, confirmă Sandy; şi ce-i cu asta? 

— Nimic important, doar că se potriveşte perfect sce- 
nariului real în care joacă Mantia Verde. Vă pot spune 
chiar numele ei. 

Am adus o foaie de hârtie şi un creion de pe biroul 
lui Blenkiron şi i le-am înmânat lui Sandy. 

— Scrie, te rog, cel de-al treilea cuvânt transmis de 
Harry Bullivant. 

Sandy se supuse şi scrise imediat: „v. I.” 

După care le-am dezvăluit celălalt nume rostit de 
către Stumm şi Gaudian şi despre legăturile pe care le 
făcusem în timp ce zăceam slăbit în coliba tâmplarului. 

- „'-ul nu este o literă din alfabet, ci un numeral. Iar 
numele este Von Einem - Hillda von Einem. 

-Bietul Harry, rosti Sandy încet, Era un tip simpatic 
şi teribil de isteţ. Hilda von Einem? Cine este şi unde se 
află această femeie? Fiindcă, odată ce am găsit-o, am re- 
zolvat misterul. 

Atunci interveni Blenkiron: 

— Cred că vă pot oferi eu nişte lămuriri în acest sens, 
domnilor. Chiar ieri am văzut-o pe doamna. Este o fe- 
meie încântătoare. Mai mult, această casă, întâmplător, 
îi aparţine. 

Atât eu, cât şi Sandy am izbucnit în hohote. Era mult 
prea comic ca noi să fi bântuit prin întreaga Europă ca să 
aterizăm exact în inima misterului pe care încercam să-l 
descifrăm. Blenkiron, însă, nu găsea nimic amuzant în 
asta. La menţionarea numelui Hildei von Einem, 
căpătase brusc un aer solemn, iar expresia chipului său 
îmi curmă orice veselie. 

-Nu-mi place deloc ce se insinuează, domnilor, con- 
tinuăel. Aş fi preferat să menţionaţi orice alt nume de pe 
fața pământului în afară de acesta. Nu sunt de mult 
timp în acest oraş, dar mi-am făcut o părere destul de 
corectă despre grangurii politici ai locului. Nu e mare 
lucru de capul lor. Sunt convins că n-ar rezista nici o zi 
în confruntările politice din Statele Unite. Însă am întâl- 
nit-o şi pe Frau von Einem, iar doamna e plămădită 
dintr-un aluat cu totul şi cu totul special. Bărbatul în 

stare să o înţeleagă va trebui să fie un tip cu adevărat 
complex. 

- Cine este această doamnă? am întrebat curios. 

-Ei bine, e o întrebare la care nu am răspuns. A jucat 
un rol important în lucrările arheologice de la ruinele 
babiloniene şi hitite, după care s-a măritat cu un diplo- 
mat, care a murit cu trei ani în urmă. Nu contează foarte 
tare ce a fost, ci ceea ce este în prezent, anume o femeie 
extraordinar de deşteaptă şi de puternică. 

Respectul arătat de Blenkiron faţă de această femeie 
nu mă impresiona deloc. În sfârşit, nutream speranţa că 
ne aflam pe traiectoria corectă, fiindcă bâjbâisem destul 
până acum în întuneric. L-am întrebat pe american unde 
locuieşte această doamnă. 

— Nu am această informaţie, răspunse el. Nu vei în- 
tâlni prin partea locului prea mulţi oameni dornici să-ţi 
satisfacă curiozităţile despre Frau von Einem. 

— Pot eu să aflu asta, interveni Sandy. Ăsta e avanta- 
jul de a avea peste tot uşile deschise. Între timp, îmi cam 
iau tălpăşiţa de aici, fiindcă ziua mea de lucru nu s-a în- 
cheiat. Dick, tu şi Peter aveţi nevoie de somn numaidecât. 

— De ce? am întrebat mirat. 

Sandy îmi răspunse protocolar, ca un doctor: 

— Deoarece am trebuinţă de hainele voastre — ce aveţi 
pe voi în clipa asta. Le iau cu mine şi nu le veţi mai primi 
niciodată înapoi. 

— Ai un fetiş ciudat pentru suveniruri, observ, i-am 
spus. 

— Mai degrabă poliţia turcă, nu eu. Curenţii din Bos- 
for sunt destul de puternici, aşa că mâine dimineaţă se 
vor descoperi rămăşiţele triste ale celor doi olandezi 
dezorientaţi, aduse de valuri în zona Capului Seraglio. 
În genul ăsta de jocuri, cortina trebuie să cadă cât mai 
discret şi elegant cu putinţă la finalul fiecărui act, dacă 
nu ai chef de necazuri mai târziu, cu moştenitorul care 
lipseşte şi cu avocatul familiei. 

Mă învârt în cercuri înalte 


În dimineaţa următoare, am păşit afară din acea casă 
braţ la braţ cu Blenkiron, în postura unei persoane com- 
plet diferite de acea creatură singuratică, în căutare dis- 
perată de adăpost, care fusesem cu doar o zi în urmă. 
Pentru început, vreau să vă spun că eram înţolit la patru 
ace: un costum bleumarin cu umeri întăriţi, papion 
negru elegant, pantofi cu bombeu şi o gambetă maro în- 
chis. Deasupra, purtam manta căptuşită cu blană de lup. 
Mai aveam şi un baston elegant din lemn de malacca’ şi 
un trabuc de-ale lui Blenkiron în colţul gurii. Peter fu- 
sese determinat să-şi tundă barba şi, îmbrăcat îngrijit, 
dar destul de banal, întruchipa cu ajutorul privirii sale 
docile şi al vocii blânde un foarte bun slujitor. Amicul 
Blenkiron îşi îndeplinise sarcinile cu mare stil, fiindcă 
adusese hainele taman din Londra, dacă aţi putea crede 
așa ceva. Acum am înţeles de ce el şi Sandy îmi scor- 
moniseră printre lucruri. Costumul lui Peter era 
achiziţia lui Sandy, eu şi Peter având măsuri diferite. În 
privinţa accentului, nu aveam nici o dificultate. Orice 
suflet crescut în colonii poate adopta accentul american 
şi mă flatam singur că mă exprim foarte bine în 
păsăreasca din Vestul american. 

Vântul bătea acum spre sud şi topea zăpada cu re- 
peziciune. Deasupra Asiei domnea un cer senin, doar 
spre nord, deasupra Mării Negre, gonea încă un vârtej 


1Tulpinä de ratan. (n. trad.) 

de nori albi. Ceea ce cu doar o zi în urmă părea un oraş 
murdar şi zdrenţăros, căpătase acum o frumuseţe stra- 
nie, frumuseţea unor orizonturi surprinzătoare şi a ape- 
lor cenuşii, care se unduiesc sub maluri străjuite de 
chiparoşi. Felul în care percepi atmosfera locului de- 
pinde foarte mult de starea de spirit pe care o ai. În acea 
dimineaţă, mă simțeam din nou un om liber şi aveam 
răbdare să privesc în jurul meu. 

Strada pe care pornisem era un babilon al tuturor 
naţiilor de pe pământ. Erau turci simpli, cu coifurile lor 
kaki, teribil de bizare, şi cercetaşi cu priviri sălbatice, 
care n-aveau nimic în comun cu Europa. Erau grupuri 
de nemți cu tichii turtite, care priveau oarecum absenţi 
noutatea peisajului, dar salutau cu entuziasm orice 
ofiţer pe care-l întâlneau pe trotuar. Treceau trăsuri în- 
chise cu turci; unii erau călare pe armăsari arabi, iar alţii 
eee că tocmai atunci scăpaseră de pe Arca lui Noe. 

ă ce te uimea cel mai tare era însăşi mulţimea — sălba- 
tică, bolnavă, mizerabilă. Niciodată în viaţă nu mai 
văzusem o asemenea colcăială de cerşetori, iar îndem- 
nul lor ja milostivenie, rostit în toate limbile Babilonului, 
te acompania pretutindeni. Blenkiron şi cu mine încer- 
cam să păream nişte turişti interesaţi de peisaj. Ne 
opream şi râdeam de câte unul, îi aruncam un ban al- 
tuia, comentând ostentativ cu accentul nostru american. 

Am intrat într-o cafenea şi am comandat fiecare o 
ceaşcă de cafea. Un cerşetor a intrat în urma noastră şi 
ne-a cerut de pomană. Până atunci, Blenkiron nu se în- 
durase să-şi desfacă geanta, dar acum scoase imediat 
nişte monede şi aşeză cinci pe masă, în faţa cerşetorului. 
Omul începu să îndruge toate milostiveniile ştiute şi 
înhăţă trei monede. Foarte abil, Blenkiron le vâri pe ce- 
lelaite în buzunar. 

Mi s-a părut foarte bizar momentul şi chiar am re- 
marcat cu voce tare că nu mai întâlnisem cerşetor care 

să-ți dea şi rest. Blenkiron nu comentă nimic şi am por- 
nit mai departe, spre zona portului. 

De-a lungul danelor erau ancorate mai multe re- 
morchere şi vreo două cargouri mai mari încărcate cu 
fructe, bănuiam eu, care obişnuiau să facă negoţ în 
Marea Egee. Păreau destul de ruginite şi avariate din 
cauza lipsei de activitate. Ne-am oprit în dreptul unuia 
dintre ele şi am privit cum un tip cu o bonetă albastră 
împletea frânghii. Şi-a ridicat privirea spre noi o singură 
dată, fără a-şi întrerupe vreo clipă lucrul, Blenkiron îl 
întrebă de unde venea, dar omul se mulțumi doar să dea 
din cap, fără să înțeleagă limba. Atunci se apropie de 
noi un poliţai turc, cu o privire suspicioasă. Blenkiron 
îşi descheie haina, oarecum întâmplător, şi îi arătă un 
pătrat mic de panglică. Poliţaiul salută şi plecă mai de- 
parte. 

Nereuşind să schimbe două vorbe cu marinarul, 
Blenkiron îi aruncă trei ţigări de foi. 

— Măcar de fumat oi fi în stare, prietene, dacă de vor- 
bitnu. 

Omul se răsuci şi prinse cu agilitate ţigările din zbor. 
După care, spre mirarea mea, aruncă una dintre ele 
îndărăt. Donatorul o privi amuzat zăcând pe caldarâm. 

— Băiatul se pricepe bine la tutun, spuse Blenkiron. 

După ce ne-am îndepărtat, l-am observat pe poliţaiul 
turc ridicând ţigara şi fixând-o cu grijă la caschetă. 

Ne-am întors, de-a lungul străzii, pe creasta dealului. 
Aici am întâlnit un om care vindea portocale pe o tavă, 
iar Blenkiron se opri să le studieze. Am observat că 
omul așezase cincisprezece portocale într-o grămadă se- 
parată. Blenkiron pipăi portocalele, ca şi cum le-ar fi ve- 
rificat prospeţimea, şi împinse două dintre ele deoparte. 
Omul le aşeză imediat în grămadă lângă celelalte, fără 
să-şi ridice o clipă privirea în tot acest timp. 

— Nu e un anotimp propice să cumperi fructe, re- 
marcă Blenkiron în timp ce ne îndepărtam. Portocalele 
astea sunt putrede ca nişte moşmoane. 

Ajunsesem aproape de casă când am priceput sem- 
nificaţia plimbării noastre. 

— S-a încheiat dimineaţa de lucru? l-am întrebat. 

— Plimbarea de dimineaţă, vrei să spui? răspunse el 
pe un ton inocent. 

- Nu, am vrut să spun „de lucru“. 

El zâmbi blând. 

- Mă gândeam eu că ai să-ţi dai seama. Ei bine, aşa 
este, numai că trebuie să mai pun câteva fire cap la cap. 
Lasă-mă jumătate de oră, domnule maior, şi am să-ţi 
stau la dispoziţie. 

În acea după-amiază, după ce Peter ne-a pregătit un 
prânz delicios, am avut o discuţie deschisă cu Blenki- 
ron, 

— Rolul meu este să capăt informaţii, se destăinui el, 
şi înainte de a începe o cascadorie, pun la cale nişte 
pregătiri minuţioase. În timpul petrecut la Londra 
lătrând la Guvernul britanic, am pus la punct împreună 
cu Sir Walter detaliile acţiunii. Obişnuiam să ne întâl- 
nim în cele mai bizare locaţii şi la orice oră din noapte. 
Am stabilit o mulţime de conexiuni în orașul ăsta înainte 
să ajung aici şi, mai ales, o cale de transmitere a infor- 
maţiilor către Foreign Office, prin România şi Rusia. 
Într-o zi sau două, prietenii noştri vor afla toate 
amănunte descoperite de noi recent. 

Am căscat ochii uimit. 

- Da, da, aşa e! Voi, britanicii, n-aveţi nici cea mai 
vagă idee despre cât de vigilent este Serviciul vostru de 
Informaţii. Apreciez că este cel mai eficient serviciu din- 
tre toate cele implicate în război. Nu vorbiţi niciodată 
despre el în vreme de pace şi evitaţi metodele teatrale 
atât de dragi teutonilor. Însă antenele sunt bine înfipte 
şi la locul potrivit. Estimez că nu se întâmplă prea multe 

pe suprafaţa acestui pământ de care voi să nu ştiţi în cel 
mult douăzeci şi patru de ore. Asta nu înseamnă, însă, 
că grangurii ştiu ce să facă cu informaţiile primite. Nu 
prea au reuşit să mă impresioneze politicienii britanici. 
Ştiu să croiască discursuri aspiraţionale şi con- 
vingătoare, dar în războiul ăsta e nevoie de ceva mai 
mult decât de oratorie. Cascadoriile lui William Jen- 
nings Bryan! lâncezesc ın vremuri de război. Politica e ca 
un cotet de păsări şi cei dinăuntru ajung să se poarte ca 
şi cum mica lor sporovăială ar fi tot ce contează pe 
lumea asta. Dacă politicienii comit asemenea erori, cu 
siguranţă nu e din cauza lipsei de informaţii necesare 
pentru a li se ghida paşii. Dacă mi s-ar propune o afacere 
importantă şi aş avea privilegiul de a-mi alege colabo- 
ratorii, n-aş ezita o clipă să chem lângă mine Departa- 
mentul de Informaţii al Amiralității britanice. Da, 
domnule, îmi scot pălăria în fața copoilor guvernului 
dumneavoastră. 

-Ţi-au pus la dispoziţie spioni gata instruiți aici? am 
întrebat surprins. 

- Ei, nu chiar. Doar mi-au furnizat cheia şi mi-am 
făcut propriile aranjamente. În Germania, m-am cufun- 
dat adânc în atmosfera locală şi n-am scos deloc nasul pe 
afară. Acesta era jocul meu acolo, de a scotoci în inte- 
riorul Germaniei, şi nu aveam nevoie de influenţe din 
exterior. După cum ştii, însă, am dat greş unde dum- 
neata ai reuşit, Imediat ce am traversat Dunărea, mi-am 
deschis liniile de comunicare şi, la nici două zile de când 
mă aflam aici, a început să bâzâie telefonul fără fir. Am 


1 William Jennings Bryan (19 martie 1860 — 26 iulie 1925) a fost 
politician american în cadrul Partidului Democrat, candidând de trei 
ori la preşedinţia Statelor Unite (în 1896, 1900 şi 1908), Bryan era un 
prezbiterian fervent, susținător al democraţiei populare, duşman al 
Goanei după aur, al dezvoltării băncilor şi a căilor ferate. Susţinea 
pacea, se opunea teoriei darwiniste şi a fost unul dintre cei mai re- 
numiți oratori ai vremii sale, (n. trad.) 

să-ți explic odată, pe îndelete, cum funcţionează meca- 
nismul, fiindcă e o invenţie tare simpatică. Am cel mai 
haios cifru.. Nu l-am inventat eu, normal, ci Guvernul 
vostru. Oricine, un copil, un idiot sau un ramolit îmi 
poate transmite mesajele — i-ai văzut azi pe o parte din- 
tre ei — dar e nevoie de ceva minte să pui în scenă toate 
mişcările astea şi, apoi, de ceva sudoare din partea mea 
ca să interpretez rezultatele. Ai să afli într-o zi toate de- 
taliile, sunt convins că te va încânta povestea. 

- Cum foloseşti mecanismul ăsta? am întrebat curios. 

- Ei bine, primesc dis-de-dimineaţă veşti despre tot 
ce mişcă în fundătura asta. În acelaşi timp, obţin infor- 
maţii şi din restul Europei şi îi pot transmite un mesaj 
domnului X din Petrograd şi domnului Y din Londra 
sau, dacă vreau, chiar domnului Z din New York. 
Seamănă, oarecum, cu un oficiu poştal. Numai că eu 
sunt cel mai bine informat om din Constantinopol, fi- 
indcă bătrânul general Liman e beteag de-o ureche şi de 
cele mai multe ori doarme pe urechea bună, iar Enver 
preferă să nu asculte deloc. Le-aș putea furniza nişte in- 
formaţii interesante despre ce li se întâmplă chiar în pro- 
pria ogradă, deoarece prietenul nostru, Sandy, este unul 
dintre grangurii celei mai tari găşti de saltimbanci, în 
stare să scoată din inima omului cele mai ascunse se- 
crete. Fără ajutorul lor, trebuie să recunosc, abia dacă 
reuşearm să zgârii puțin gheaţa de pe suprafaţa oraşului 
ăstuia. 

— Aş vrea să-mi spui un singur lucru, Blenkiron, am 
intervenit eu. Am jucat un rol în ultima lună care, ce-i 
drept, mi-a cam zdruncinat nervii. Chestia asta în care 
ne avântăm acum e la fel de solicitantă? Fiindcă simt 
că-mi pierd puterile. 

Părea să se gândească foarte serios la răspuns. 

— N-aş putea spune că afacerea noastră e un bilet de 
odihnă şi tratament la băi. Trebuie să fim mereu cu 
ochii-n patru şi să nu uităm că ne pândeşte la fiecare pas 

pericolul ca o dinamită să explodeze chiar în fața 
noastră. Însă, luând în calcul informațiile pe care le 
avem deja, aş spune că lucrurile au să evolueze relativ 
uşor. Nu trebuie decât să ne purtăm cât mai natural cu 
putinţă. Avem propriile noastre haine, vorbim engleză, 
afişăm un zâmbet a la Teddy Roosevelt, chestiuni care 
nu necesită cine ştie ce talent actoricesc. Cel mai greu 
mi-a fost când trebuia să mă port natural, iar naturaleţea 
mea semăna foarte mult cu a celor din jur, numai că lu- 
crurile pe care eram nevoit să le fac nu erau deloc natu- 
rale. Nu e deloc uşor să ieşi în oraş la întâlniri de afaceri 
sau cocktailuri cu domnul Carl Rosenheim, iar în ora 
următoare să te dai peste cap cum să-i arunci în aer pe 
prietenii aceluiaşi domn Rosenheim. În plus, e foarte 
complicat să joci un rol atât de diferit de viaţa cu care 
erai obişnuit până-n acel moment. Eu nu am încercat ni- 
ciodată chestiunea asta. Din contră, în orice situaţie, 
mi-am păstrat personalitatea de zi cu zi. Dar dumneata, 
domnule maior, faci asta de o lună de zile şi cred că e 
teribil de epuizant! 

- Epuizant e un cuvânt prea blând, i-am spus. Dar 
aş vrea să mai ştiu ceva: mi se pare că traiectoria pe care 
ai ales-o este cea mai bună cu putință. Însă e un drum te- 
ribil de rigid, ne va forţa mâna extrem de tare şi va fi 
foarte complicat să renunţăm la un moment dat. 

- Ei bine, chiar aici voiam să ajung. Aveam de gând 
să discut cu dumneata această chestiune. Când am în- 
ceput să planific acţiunea asta, m-am gândit că vom 
avea, poate, parte de situaţii similare celei de faţă. Şi 
mi-am spus că, dacă nu pun la cale un rol bine definit, 
cu o mare cacealma în el, nu voi putea să obţin confi- 
denţele de care aveam nevoie. Trebuie să ajungem fix în 
inima afacerii, să fim implicaţi activ în ea, nu doar ca 
spectatorii de pe margine. Aşa că am ales pentru mine 
rolul unui faimos inginer - şi chiar a fost o vreme, să ştii, 
când nu erau nume mai grele în domeniu în Statele 

Unite decât cel al hai John $, Blenkiron. Şi, din postura 
asta, am trăncănit întruna despre ce oportunităţi imense 
se află în Mesopotamia, în sensul dirijării jetului de apă 
al râului taman peste tranşeele britanice. Ei bine, 
vorbăria mea n-a fost chiar în van. Mi se cunoştea repu- 
taţia de expert în hidraulică şi am profitat de moment 
pentru a le povesti despre bunul meu prieten, Richard 
Hanau, un german la fel de bun ca orice mâncător de 
varză murată, care urma să sosească la Constantinopol 
prin Rusia şi prin România, ca un neutru binevoitor; 
numai că, odată ajuns pe mal, va renunţa la neutralitate 
şi îşi va intensifica amabilitatea. Au primit la timp ra- 
poartele necesare despre dumneata din Statele Unite — 
am aranjat chestiunea înainte de a părăsi Londra. Astfel 
că vei fi binevenit aici şi strâns cu drag la pieptul lor, aşa 
cum s-a întâmplat, de altfel, şi cu John S. Amândoi avem 
un roi pe care-l stăpânim destul de bine şi, înţolit în hai- 
nele astea elegante, eşti imaginea perfectă a celui mai in- 
teligent inginer american... 

Nu ne putem întoarce, însă, din acest drum. Dacă 
săptămâna viitoare am dori să plecăm la Constanţa, ei 
vor fi foarte politicoşi, dar vor spune „nu“. Suntem ne- 
voiţi să ducem mai departe această şaradă, tocmai în 
Mesopotamia, sperând din toată inima că norocul nu ne 
va părăsi... Numai Dumnezeu poate şti cum vom scăpa 
din tot circul ăsta şi ar fi bine să ne ferim din calea ne- 
cazurilor. Datorită experiențelor anterioare am ajuns să 
cred în Providența înţeleaptă şi binefăcătoare, dar și 
acesteia trebuie să-i oferi ocazia să te ajute. 

Trebuie să recunosc că perspectivele afacerii îmi 
dădeau fiori pe şira spinării. Era posibil ca, la un mo- 
ment dat, să fim nevoiţi să acţionăm şi, poate chiar mai 
rău de atât, să o facem împotriva alor noştri. Mă între- 
bam dacă n-ar fi un prilej minunat de a da bir cu fugiţii 
şi i-am împărtăşit lui Blenkiron ideea mea. 

El dădu din cap vehement. 

— Nu cred că e un plan bun. În primul rând, nu 
ne-am încheiat cercetările. Am localizat destul de bine 
Mantia verde, grație descoperirilor dumitale, dar încă 
ştim foarte puține detalii despre acest om sfânt. În al 
doilea rând, nu va fi atât de rău pe cât te aştepţi. Tot cir- 
cul ăsta de război suferă de o gravă lipsă de coerență, 
domnule! Nu are cum să dureze la nesfârșit. Am luat 
deja în calcul lucrurile astea şi cred că vor avea loc 
schimbări semnificative, înainte ca noi să păşim în 
grădina frecventată deunăzi de Adam şi Eva. Oricum, 
eu unul, mizez pe şansele noastre. 

Apoi a luat o coală de hârtie şi mi-a desenat o hartă 
a amplasării forţelor turceşti. Nu ştiam că era atât de pa- 
sionat şi un observator fin al tehnicilor militare, fiindcă 
expunerea lui se ridica la nivelul personalului militar. 
Mi-a subliniat faptul că turcii nu excelau în nici un punct 
cheie al frontului. Trupele eliberate la Gallipoli aveau 
nevoie de întăriri serioase şi aveau să întârzie mult so- 
sirea la frontiera transcaucaziană, unde domnea ame- 
nințarea Rusiei. Totodată, armata Siriei era, practic, o 
adunătură de rupţi în fund, conduşi de un nebun pre- 
cum Djemal. Nu se prefigura sub nici o formă o invazie 
serioasă în Egipt. Numai în Mesopotamia situaţia părea 
a fi ceva mai veselă pentru turci, din cauza bâlbâielilor 
strategiei britanice. 

— Ascultă-mă pe mine, spuse. Dacă turcii au mobili- 
zat iniţial un milion de oameni, ei bine, au pierdut deja 
40 de procente. Nu ştiu ce talente de profet oi avea, dar 
cu siguranţă or să mai piardă cât de curând şi alţii. 

Rupse hârtiile şi deschise o discuţie despre politică: 

— Cred că am înţeles cum stau lucrurile şi cu mişca- 
rea Tinerilor Turci şi cu preţiosul lor Comitet. Băieţii 
ăştia nu valorează nici cât o ceapă degerată. Enver este 
sclipitor şi viclean, capabil să se arunce în luptă ca un 
cocoş în ring, dar îi lipseşte viziunea, domnule! Nu pri- 
cepe subtilităţile jocului nici cât un copil, aşa că nemților 

le e uşor să-l joace pe degete, până ce răbdarea lui în- 
cercată cedează şi începe să ragă ca un catâr. 

Talaat e un câine miorlăit, care ar vrea să pună lumea 
cu botul pe iabe doar cu o bâtă. Ambii ar fi fost nişte 
cowboy grozavi pe vremuri şi-ar fi putut să-şi câştige 
un trai bunicel pe post de pistolari ai Sindicatului mun- 
citoresc. Sunt cam de aceeaşi teapă cu Jesse James! sau 
cu Bill the Kid?, cu diferenţa că turcii au educaţie la co~- 
legiu și vorbesc limbi străine. Însă nu au capacitatea or- 
ganizatorică sau talentul de a dirija un vot irlandez 
într-o secţie de votare. Singurul lor plan viabil este de a 
pune mâna pe arme, numai că oamenii încep să res- 
pingă cascadoriile Mâinii Negre’. Stăpânirea lor în ţară 
este similară cu cea a unui om înarmat cu un Browning 
asupra unei gloate cu bastoane. Capetele mai limpezi 
din cadrul Comitetului devin tot mai reţinute în faţa lor, 
iar o vulpe vicleană precum David stă la pândă pe mar- 
gine, până la momentul potrivit. Ce vreau să spun e că 
o astfel de adunătură trebuie să ţină rândurile aproape, 
altfel şi-ar pierde complet prestigiul şi forţa. Pe turcul 
de rând nu-l impresionează cu nimic jocul lor, cu 
menţiunea că ei sunt activi, în vreme ce turcii dorm, şi că 
armele sunt încărcate. 

~ Ce rol au nemţii în poveste? 

Blenkiron zâmbi. 


+ Jesse Woodson James (5 septembrie 1847 - 3 aprilie 1882) a fost 
un proscris american, care a jefuit bănci, trenuri şi a ucis numeroși 
oameni, în principal în statul Missouri. A devenit o figură legendară 
a Vestului Sălbatic. (n. trad.) 

2 William H. Bonney (născut William Henry McCarty, Jr. 23 no- 
iembrie 1859 — 14 iulie 1881), cunoscut ca Billy the Kid, a fost un pis- 
tolar american din secolul al XIX-lea, care a participat la Războiul 
din Ţinutul Lincoln şi a devenit proscris în Vestul Sălbatic. Potrivit 
legendelor, ar fi ucis 21 de oameni. (r. trad.) 

ie militară secretă, înființată la începutul secolului al 
XX-lea în scopul unificării Serbiei. (n. trad.) 

~ Nu formează deloc o familie mare şi unită. Dar Ti- 
nerii Turci ştiu foarte bine că, fără sprijinul germanilor, 
ar atârna spânzurați precum Haman; iar germanii, de 
cealaltă parte, nu-şi permit să neglijeze un aliat. Imagi- 
nează-ţi ce s-ar întâmpla dacă Turcia decide într-o bună 
zi să-şi strângă jucăriile şi să încheie o pace separată. 
Calea i-ar fi deschisă Rusiei către Marea Egee. Ferdi- 
nand de Bulgaria îşi va muta bunurile depreciate pe alte 
pieţe, fără să piardă nici măcar o zi analizând problema. 
Probabil că România va intra în scenă, de partea 
Aliaților. Lucrurile ar căpăta deodată o imagine cam 
sumbră în ceea ce priveşte controlul asupra Orientului 
Apropiat, miză în care Germania şi-a investit resursele, 
Kaiser-ul spune că situaţia asta trebuie evitată cu orice 
preţ, dar care este asul său din mânecă? 

Figura lui Blenkiron deveni, din nou, extrem de 
gravă. 

— Germania nu poate preveni chestiunile astea, decât 
dacă are o carte mare de tot ascunsă în mânecă. Poate 
că jocul ei este pe cale să se încheie, dar mai are o şansă 
şi va protita de ea la maximum. Şansa asta constă în 
existenţa unei anumite femei şi a unui bătrân, Şi cred că 
gazda noastră are mult mai mult creier decât Enver Paşa 
sau Liman. Ea este adevăratul păpuşar al spectacolului. 
Când am sosit în Constantinopol, ei i-am prezentat acre- 
ditările mele şi cred că şi dumneata ar trebui să faci la 
fel. Sunt foarte curios ce impresie are să-ți facă, fiindcă 
eu pot afirma deschis că mi-a sucit minţile. 

- Se pare că misiunea noastră nu e nici pe departe de 
a se încheia, am observat. 

— Abia a început, spuse Blenkiron. 

Discuţia acea a reuşit să-mi ridice oarecum moralul, 
fiindcă mi-am dat seama că, de data asta, chiar eram pe 
urmele mizei întregii afaceri. Sunt un suflet econom de 
felul meu şi, dacă tot riscam să atârn de ştreang la un 

moment dat, voiam să mă asigur că scopul final merită 
eforturile noastre de până acum. 

Şi aşa am început o serie de experienţe diverse. 
Obişnuiam să mă trezesc dimineaţa fără să ştiu unde am 
să dorm la noapte, deşi eram destul de relaxat în pri- 
vinţa acestor incertitudini. Mantia verde devenise un fel 
de mit pentru mine. Nu reuşeam deloc să-mi fixez în 
minte o imagine cât de cât concretă. Cea mai apropiată 
tentativă a fost portretul unui bătrân cu turban ieşind 
dintr-o sticlă, într-un nor de fum, irnagine pe care mi-o 
aminteam dintr-o carte citită în copilărie şi intitulată „O 
mie şi una de nopți”. 

Dacă imaginea profetului era întunecată, a doamnei 
care-l ajuta era şi mai greu de descifrat. Câteodată mi-o 
închipuiam ca pe o nemţoaică bătrână şi grasă, altădată 
drept o femeie cu trăsături aspre, cu buze subțiri şi oche- 
lari, dură ca o directoare de pension. Trebuia să 
zugrăvesc acest portret şi cu inevitabilele nuanţe orien- 
tale, aşa că mi-o imaginam şi tânără, cu o expresie lan- 
guroasă, ascunsă de voaluri. Am încercat de câteva ori 
să deschid acest subiect cu Blenkiron, dar el rămânea 
mut ca un peşte. Se aştepta la necazuri mari din direcţia 
asta şi nu avea de gând să vorbească înainte. 

Duceam o existenţă destul de paşnică. Aveam doi 
servitori din gaşca lui Sandy, fiindcă Blenkiron re- 
nunţase, din precauţie, la îngrijitorii turci, și care mun- 
ceau cu zel, ca nişte castori, sub ochii vigilenţi ai lui 
Peter. Mi-am dat seama că nu o dusesem niciodată mai 
bine. Mă plimbam cu Blenkiron prin oraş, cu ochii mari 
cât cepele la tot ce se întâmpla în jur şi vorbind extrem 
de civilizat. În cea de-a treia seară, am fost invitaţi la cină 
la casa lui Moellendorff, aşa că am îmbrăcat cele mai 
bune costume şi am pomit la drum într-o trăsură destul 
de ramolită. Blenkiron îmi adusese un costum de-ale 
mele, de pe care dispăruse, însă, eticheta croitorului 
meu şi fusese aplicată o alta, din New York. 


31 


John Buchan 


Generalul Liman şi ambasadorul german Metternich 
plecaseră într-un voiaj la Nish pentru a-l întâlni pe Kai- 
ser, care călătorea prin acele locuri, aşa că Moellendorff 
rămäsese cel mai înalt funcționar german din oraş. Era 
un tip slab, cu figură de vulpe, inteligent, dar cu un or- 
goliu monstruos, Nu era deloc simpatizat nici de nemți, 
nici de turci. S-a purtat foarte politicos cu noi, dar tre- 
buie să recunosc că am leșinat de spaimă când am intrat 
în încăpere, fiindcă primul om pe care l-am văzut a fost 
chiar Gaudian. 

Mă îndoiesc că m-ar fi recunoscut, chiar şi îmbrăcat 
în hainele purtate în compania lui Stumm, fiindcă ve- 
derea sa era teribil de proastă. Oricum, cu noua vesti- 
mentatie, cu părul pieptănat pe spate şi cu minunatul 
meu accent american, nu riscam nimic în ceea ce-l pri- 
veşte, l-am adresat complimente pentru realizările sale, 
în calitate de coleg de breaslă, şi am jucat rol de interpret 
al unei conversații extrem de tehnice între el şi Blenki- 
ron. Gaudian purta uniformă şi admiram mai mult ca 
oricând aerul onest al chipului său. 

Însă marea surpriză a fost întâlnirea cu Enver. Era 
un tip slab, cam de constituţia lui Rasta, foarte dichisit şi 
elegant, cu chipul oval şi neted ca al unei fete şi cu 
sprâncene drepte, fine şi întunecate. Vorbea germană 
perfect şi etala maniere impecabile, nici prea îndrăzneţe, 
nici arogante. Avea, de asemenea, un obicei tare plăcut, 
de a solicita confirmare din partea tuturor celor prezenţi 
la masă, implicând astfel pe toată lumea în conversaţie. 
Nu vorbea prea mult, însă spunea întotdeauna lucruri 
de bun simţ şi cu un fel de zâmbet elegant pe buze. O 
dată sau de două ori s-a contrazis cu Moellendorff şi 
mi-am dat seama că nu exista nici urmă de simpatie 
între cei doi. Nu cred că mi-ar fi plăcut să-l am ca prie- 
ten- avea prea mult sânge rece şi era artificial. În acelaşi 
timp, însă, eram conştient că acei ochi negri teribil de 
echilibraţi nu erau deloc comozi în postura de dușmani. 

Omul avea calităţi evidente. Micuţului îi pulsa curajul în 
vene, precum oţelul albastru şi lucios al unei săbii. 

Cred că cina a fost un real succes pentru noi. În pri- 
mul rând, am avut ocazia să vorbesc germană, ceea ce 
mi-a conferit un avantaj faţă de Blenkiron. În al doilea 
rând, mă simţeam confortabil, astfel că mi-am jucat cu 
mare plăcere rolul asumat. Discuţiile erau destul de ele- 
vate, despre ceea ce se întâmplase deja şi ceea ce urma 
să se petreacă mai departe, iar Enver a povestit o 
mulţime despre bătălia de la Gallipoli. Îmi amintesc că 
a spus că ar fi putut distruge întreaga armată britanică, 
dacă cuiva n-ar fi început să-i tremure picioarele de frică 
— remarcă la care Moellendorff îi arunca efectiv săgeți 
din priviri. Vorbeau cu atâta obidă şi patimă despre 
Marea Britanie şi despre acţiunile englezilor, încât am 
tras concluzia că băieţii cam intraseră în panică, ceea ce 
m-a încântat teribil. Mă tem că am intervenit şi eu în rân- 
dul opiniilor amare despre acest subiect, iar ceea ce am 
spus atunci despre ţara mea îmi provoacă şi acum 
coşmaruri reci. 

Gaudian a deschis subiectul utilizării forței apei în 
strategiile de război, ceea ce mi-a creat o oportunitate 
grozavă. 

— În ţara mea, i-am spus, când vrem să scăpăm de un 
munte, îl spălăm cu jeturi de apă. Nimic de pe suprafaţa 
pământului nu poate rezista în faţa forţei jetului de apă. 
Cu tot respectul pe care vi-l port, domnilor, şi ca un no- 
vice absolut în arta războiului, nu pot să nu mă întreb de 
ce această armă naturală incredibilă oferită de Dumne- 
zeu nu este folosită la capacitate deplină în bătăliile aces- 
tui război. Nu am ajuns încă pe front, dar le-am studiat cu 
atenţie fie din hărţi, fie din relatările gazetelor. Să luăm 
drept exemplu situaţia frontului german din Flandra, 
poziţionat pe un teren ridicat. Dacă aş fi fost general bri- 
tanic, cred că v-aş fi distrus acele poziţii cât ai zice peşte. 

- Cum aşa? întrebă Moellendorff. 

— Ei bine, le-aş ataca cu jet de apă. Aş spăla cei trei - 
patru metri de sol, până la piatră. În spatele frontului 
britanic, se află o mulţime de mine de cărbuni, unde s-ar 
putea genera forţa motrică necesară, şi am impresia că 
regiunea abundă de râuri şi canale. Vă garantez că în 
douăzeci şi patru de ore v-aş inunda toate fronturile — în 
ciuda armelor extrem de capabile pe care le aveţi în do- 
tare. Chiar nu pricep cum de englezii nu s-au gândit la 
treaba asta, doar au nişte ingineri grozavi. 

Enver sesiză cel mai repede asocierea, mult mai iute 
decât Gaudian. Mă privi într-un fel care demonstra că 
poate înţelege implicaţiile unui subiect tehnic, deşi cu- 
noştinţele sale în domeniu erau limitate. Tocmai 
începuse să-mi deseneze schiţa inundaţiilor din Meso- 
potamia, când un aghiotant intră şi îi transmise nişte 
veşti care-l făcură să sară în picioare. 

— Am bârfit suficient, spuse el. Onorată gazdă, tre- 
buie să vă părăsesc. Domnilor, scuzele mele şi toate 
urările de bine. 

Înainte să plece, îmi ceru să-i spun numele meu şi îl 
notă separat. 

— Este un oraş neprimitor pentru străini, domnule 
Hanau, spuse el într-o engleză foarte bună. Eu benefi- 
ciez de oareşce influență în a asigura protecţia unui prie- 
ten ji vă stau la dispoziţie în acest sens. 

fmi} destăinui aceste lucruri cu condescendenţa unui 
rege care îi promite un favor supusului său. 

Micuţul mă amuza teribil şi mă impresiona, toto- 
dată. l-am destăinuit acest lucru lui Gaudian după ple- 
carea sa, dar decenţa nu-i permitea germanului să aibă 
aceeaşi opinie. 

— Mie nu-mi place deloc acest om, spuse el. Suntem 
aliaţi, într-adevăr, dar nicidecum prieteni. Nu este un 
fiu adevărat al Islamului, o credinţă nobilă, care dis- 
preţuieşte minciuna, lăudăroşenia şi trădarea. 

Era verdictul unui tip onest despre caracterul unui 
conducător. În seara următoare, am aflat un alt verdict, 

al lui Blenkiron, despre un subiect mult mai important 
decât Enver. 

leşise singur în acea seară şi revenise destul de târ- 
ziu, cu chipul cenuşiu şi schimonosit de suferinţă. Mân- 
carea pe care o primeam — nu foarte rea - şi vântul rece 
de la răsărit își făceau de cap cu dispepsia lui. ÎI văd şi 
acum, fierbându-şi lapte deasupra unei lămpi cu alcooi, 
în vreme ce Peter se agita în jurul unei maşini de gătit 
pentru a-i pregăti o sticlă cu apă caldă. Vorbea în cel mai 
josnic limbaj despre afecțiunile sale. 

— Dumnezeule mare, domnule maior, dacă aş avea 
un stomac sănătos ca al dumitale, aş cuceri lumea. 
condiţiile astea, nu mă pot concentra în întregime asu- 
pra muncii mele, deoarece o parte din atenţie este atrasă 
mereu de intestine. Soarta mea seamănă cu cea a copi- 
lului din Biblie, ale cărui organe au fost roase de vulpe. 

Aşteptă ca laptele să fiarbă şi începu să soarbă câte 


— Am fost în vizită la frumoasa noastră pro- 
prietăreasă, spuse el. Mi-a trimis vorbă să o vizitez şi m- 
am grăbit să-i prezint o geantă întreagă de planuri, 
fiindcă e foarte interesată de situaţia din Mesopotamia. 

— Ai aflat ceva în plus despre Mantia verde? am în- 
trebat nerăbdător. 

- Nu prea, dar am ajuns la o concluzie. Cred că ne- 
fericitul profet nu are prea mari şanse de izbândă cu 
doamna. Şi mai cred că-şi va dori cât de curând să 
ajungă degrabă în Paradis. Dacă Dumnezeu a creat 
vreodată un demon-femeie, ei bine, cu siguranţă este 
madame von Einem. 

Sorbi puţin lapte, cu o expresie gravă. 

- Nu vorbesc aşa din cauza chinurilor provocate de 
dispepsia duodenală, domnule maior. Este un verdict 
bazat pe o experienţă matură şi pe o judecată raţională 
şi pătrunzătoare, chiar dacă mă chinuieşte stomacul. lar 
sentința mea e clară şi definitivă: femeia asta e rea şi ne- 
bună, dar în mare parte rea. 


CAPITOLUL PAISPREZECE 
Doamna Mantiei 


Din prima seară a revederii, nu mai dădusem cu 
ochii de Sandy. Dispăruse, pur şi simplu, din lume, iar 
Blenkiron şi cu mine aşteptam cu ardoare o veste din 
partea lui. Afacerea noastră intrase pe un făgaş corect şi 
urma să plecăm curând spre Mesopotamia, însă era 
esenţial să aflăm mai multe amănunte despre Mantia 
verde, altfel călătoria ar fi fost un eşec grotesc. Numai că 
asta era cea mai dificilă sarcină, fiindcă nimeni nu vor- 
bea și nici nu sugera în vreun fel existenţa profetului, 
iar pentru noi era imposibil să adresăm vreo întrebare 
cuiva. Aşa că singura noastră speranţă rămăsese în 
reuşita lui Sandy de a afla locaţia în care se afla profetul 
şi planurile acestuia. l-am sugerat lui Blenkiron că am 
putea depune eforturi suplimentare pentru a dezvolta 
relaţia cu Frau von Einem, dar el preferă să strângă din 
fălci cu determinare, ca o capcană de şoareci. 

- Nu are nici un rost să ne batem capul în direcţia 
asta, spunea el. Femeia asta e cea mai periculoasă crea- 
tură de pe pământ; iar dacă numai ne adulmecă vreo in- 
tenţie de a ne băga nasul în planurile ei, te asigur că ne 
vor pescui cât de curând leşurile din Bosfor. 

Planul părea să meargă bine deocamdată, dar ce se 
întâmpla dacă ne făceau pachet şi ne trimiteau la Bag- 
dad, cu ordin să-i umplem de apă pe britanici? Timpul 
nu stătea în loc pentru noi şi mă aşteptam să nu mai 
putem rămâne la Constantinopol mai mult de trei zile. 
Mă simţeam exact ca în acea ultimă seară în casa lui 

Stumm, când urma să fiu trimis la Cairo şi nu în- 
trezăream nici o cale de scăpare, Chiar şi Blenkiron de- 
venea tot mai agitat. Dădea pasienţe obsesiv şi nu mai 
avea deloc chef de vorbă. Am încercat să mai capăt in- 
formaţii de la servitori, dar fie nu ştiau nimic, fie nu vor- 
beau ~ ultima variantă, înclin să cred. Eram cu ochii-n 
patru la fiecare plimbare, dar nu mai zăream nicăieri 
hainele de piele şi ciudatele instrumente cu coarde. În- 
treaga grupare a Companionilor Oretor Trandafirii 
părea să se fi topit pur şi simplu în aer şi chiar mă între- 
bam dacă au existat vreodată cu adevărat. 

Incertitudinea mă agita cumplit, iar agitația mă în- 
demna să fac mişcare. Nu-mi era suficient să mă plimb 
prin oraş. Vremea o luase razna din nou şi nu mai su- 
portam mirosurile, mizeria şi mulţimea chinuită de 
sărăcie. Aşa că Blenkiron şi cu mine am închiriat nişte 
cai, armăsari turceşti de cavalerie cu capetele cât un 
trunchi de copac, şi am pornit prin suburbii, către țin- 
uturile deschise. 

Era o după-amiază cenușie şi umedă şi un pâlc de 
ceaţă se apropia dinspre mare, ascunzând malurile asia- 
tice ale strâmtorii. Nu era simplu să găseşti un teren 
viran pentru galopat, ţinutul fiind peticit cu răzoare cul- 
tivate şi grădini ale caselor de ţară. Am păstrat o vreme 
drumul pe coastă, deasupra mării, după care am cobo- 
rât, pentru a da nas în nas cu echipaje de soldaţi turci 
care săpau tranşee. Ori de câte ori lăsam caii să alerge li- 
beri, trebuia să căscăm ochii în patru pentru a nu cădea 
în tranşee sau în ghemotoacele de sârmă ghimpată. 
Peste tot zăceau împrăştiate suluri întregi de sârmă şi 
Blenkiron fusese cât pe ce să fie aruncat din şa din cauza 
lor. Apoi, am fost opriţi de câteva ori de santinele şi obli- 
gati să ne prezentăm documentele. Cu toate obstacolele, 
plimbarea ne-a priit şi ne-a pus în funcţiune bila, iar la 
întoarcerea acasă mă simţeam ceva mai relaxat. 

Am galopat înapoi spre casă în amurgul de iarnă, pe 
lângă grădinile împădurite ale vilelor albe, şi am fost 
opriţi din loc în loc de convoaie şi de companii de sol- 
daţi. Ploaia se înteţise şi ne transformaserăm în doi 
călăreţi uzi până la piele, care se târau de-a lungul câm- 
piilor pline de noroi. Când am trecut pe lângă o vilă as- 
cunsă în spatele unui zid alb şi înalt, ne-a învăluit o 
aromă plăcută de lemn ars, ceea mă făcu să tânjesc după 
savana mea. Am prins în acelaşi timp şi unduirea lină a 
unei ceteri, care-mi amintea cumva de după-amiaza pe- 
trecută în grădina lui Kuprasso. 

Am oprit şi i-am propus lui Blenkiron să cercetărn 
locaţia, dar el m-a refuzat pe un ton categoric. 

- Ceterile sunt la fel de comune aici precum purici, 
remarcă el. Crede-mă, n-ai vrea să-ţi bagi nasul prin 
ograda şi grajdurile cuiva, pentru a descoperi un grăjdar 
distrându-şi prietenii. în ţara asta, oamenii nu prea sunt 
bucuroşi de oaspeţi. Şi cauţi necazul cu lumânarea dacă 
treci dincolo de zidurile astea. Probabil, e haremul vreu- 
nui şorecar bătrân. 

„Şorecar“ era denumirea bizară pe care el o folosea 
pentru a-i numi pe turci şi ne povestise odată că, în co- 
pilărie, avusese o carte de istorie a naturii, cu o imagine 
a unei păsări care se numea „şorecar turcesc”!; de 
atunci, nu era în stare să renunţe la ideea de a-i numi pe 
toţi turcii „şorecari“. 

Eu nu eram convins de ce spunea el, aşa că am 
reţinut locaţia. Estimam că ne aflam cam. la cinci kilo- 
metri de oraș, la capătul unei uliţe abrupte, pe partea in- 
terioară a dealului, venind dinspre Bosfor. i 
închipuiam că aici locuiește cineva important, fiindcă 


1 Utiul turcesc (Cathartes aura), cunoscut în unele regiuni nord — 
americane şi ca şorecarul turcesc sau doar şorecarul, este cel mai 
răspândit tip de vultur. Uliul turcesc trăiește în regiuni din sudul Ca- 
nadei până în America de sud, în zone deschise și semi-deschise pre- 
cum păduri subtropicale, păşuni şi deşert. (n. trad.) 

ceva mai departe, pe drum, am întâlnit un automobil 
mare care urca panta şi, cumva, am ştiut că aparţine pro- 
prietarului vilei păzite de zidurile înalte. 

A doua zi, Blenkiron era chinuit din nou de dispep- 
sia. Pe la prânz, a fost silit de chinuri să se întindă şi, 
cum nu aveam altceva mai bun de făcut, am scos caii 
din nou şi l-am luat pe Peter cu mine. Peter într-o şa de 
armată turcească era o imagine tare caraghioasă, 
călărind totuşi în stilul tradiţional al burilor, cu scăriţa 
alungită şi aplecat, ca în savană. 

În acea după-amiază, am avut ghinion chiar de la 
plecare. Nu mai erau ceața şi burniţa din urmă cu o zi, 
dar un vânt aprig de nord ne şfichiuia obrajii cu rafale 
de ploaie măruntă şi ne înţepenea mâinile pe hamuri. 
Am apucat pe acelaşi drum, dar am ocolit tranşeele prin 
vest şi am ajuns într-o vale blândă, unde am descoperit 
un sat de case albe, ascuns între chiparoşi. Dincolo de 
sat se vedea un drum destul de bun, care ne-a purtat pe 
culmea colinei de unde, în vreme bună, am fi avut parte 
de o panoramă straşnică. Apoi ne-am întors caii şi am 
ales traseul în aşa fel încât să ajung din nou pe uliţa care 
cobora spre oraş. Voiam din tot sufletul să cercetez acea 
vilă. 

Însă nu am ajuns prea departe de drumul de întoar- 
cere, că am dat de necazuri: un câine ciobănesc, o corci- 
tură galbenă fioroasă, se repezi spre noi hămăind ca 
turbat. ÎI încolţise mai ales pe Peter şi apuca cu sălbăti- 
cie copitele calului, forțându-l să iasă din drum. Ar fi 
trebuit să-l avertizez, dar nu mi-am dat seama ce se în- 
tâmplă decât atunci când era prea târziu. Peter, în 
schimb, care era obişnuit cu astfel de corcituri în satele 
de negri, alese o cale mai directă de a linişti lucrurile. Fi- 
indcă ura biciul din tot sufletul, Peter scoase pistolul şi 
îi trase câinelui un glonţ în cap. 

Ecourile împuşcăturii abia se stinseseră, când a în- 
ceput agitația. Un tip imens a apărut de nicăieri, venind 

spre noi în goană şi urlând din toți rărunchii. Presupun 
că era stăpânul câinelui şi mi-am propus să nu-i acord 
nici un fel de atenţie. Însă urletele lui au scos din case alţi 
doi inşi — soldaţi, după cum arătau — care ne-au încon- 
jurat, azvârlindu-şi puştile de pe umăr în timp ce se 
apropiau. Primul gând a fost să dispărem imediat de la 
faţa locului, dar nu mă încânta foarte tare perspectiva 
de a fi împuşcat în spate, iar respectivii păreau genul de 
oameni care n-ar ezita s-o facă. Aşa că am rămas pe loc, 
aşteptând. 

impreună, formau un trio de sălbatici pe care ai pre- 
fera să-l eviți. Ciobanul arăta ca şi cum tocmai fusese 
dezgropat, un golan zdrenţuros cu părul năclăit şi cu 
barba încâlcită ca un cuib de vrăbii. Cei doi soldaţi se 
holbau la noi cu o expresie ursuză, pipăind trăgaciul, în 
vreme ce ciobanul urla şi dădea din mâini spre Peter, 
care-l privea cu ochii lui blânzi şi liniștiți. 

Marele dezavantaj era că nici unul dintre noi nu pri- 
cepea o boabă turcă. Am încercat să le vorbesc în ger- 
mană, dar nu avea nici un efect. Aşa că noi îi priveam în 
tăcere, iar ei se agitau şi urlau de zor la noi, în vreme ce 
întunericul cuprindea încet toată valea. Am încercat 
să-mi întorc calul, ca şi cum aș fi avut de gând să plec, 
dar imediat cei doi soldaţi au sărit în faţa mea. 

Au pălăvrăgit ceva între ei, după care unul din ei îmi 
spuse încet şi foarte răspicat: 

— EL... vrea... lire, şi ridică cinci degete. 

Evident, îşi dăduseră seama după aspectul feţei că 
nu eram germani. 

— Să fiu al naibii dacă-i dau vreun penny, i-am 
răspuns furios, ceea ce curmă deja scurta noastră con- 
versaţie. 

Situaţia se agrava tot mai tare, aşa că i-am şoptit ceva 
lui Peter. Soldaţii îşi ţineau puştile neglijent în mâini şi, 
înainte să apuce să le fixeze la umăr, noi ne scosesem 
deja pistoalele şi îi ţinteam fără echivoc. 

40 


IY] 


Mantia verde 


-O singură mişcare şi sunteți morți, le-am spus. 

Au înteles foarte bine îndemnul şi au încremenit, iar 
ciobanul îşi domoli urletele şi gesticularea isterică, 
mulţumindu-se doar să bombăne, ca o placă de gramo- 
fon stricată. 

— Jos armele, le-am spus scurt. Repede sau trag! 

Nu ştiu dacă au înţeles cuvintele, dar cu siguranţă 
au priceput tonalitatea. Încă fixându-ne cu privirea, 
şi-au lăsat armele să alunece pe pământ. În secunda 
următoare, ne-am asmuţit caii asupra lor și au luat-o la 
fugă care-ncotro, speriaţi ca nişte iepuri. Am tras un foc 
în direcţia lor, ca să le încurajez puţin goana. Peter 
descălecă şi le aruncă puştile în tufăriş, unde aveau să 
trudească o vreme să le găsească. 

Incidentul ăsta ne irosise o grămadă de timp. Deja 
se întunecase de-a binelea şi, nici după o milă, aveam 
deja dificultăţi în menţinerea drumului corect. Treceam 
din nou printr-o situaţie critică, fiindcă pierdusem ab- 
solut orice noţiune a localizării şi nu-mi aminteam decât 
foarte vag topografia locului. Cel mai bun plan părea a 
fi cel de a ajunge pe culmile colinei, pentru a căuta Iu- 
minile oraşului. Numai că zona rurală era atât de acci- 
dentată, încât era teribil de greu de găsit o colină 
suficient de înaltă. 

Nu aveam altă soluţie decât să ne bazăm pe instinc- 
tul lui Peter. L-am întrebat care e drumul corect, iar el 
rămase nemișcat o vreme, adulmecând aerul. După care 
îmi indică direcţia în care trebuia să pornim. În mod 
normal, nu aş fi ales acelaşi drum dar, în situaţia de faţă, 
trebuia să recunosc că instinctul său era infailibil. 

După o vreme, am ajuns pe un povâmniş, ceea ce m-a 
încântat teribil. Însă din vârf nu se zărea nici o lumină 
nicăieri, doar un hău negru ca smoala. În vreme ce mă 
zgâiam de zor, mi se părea că deshuşesc pete mai întu- 
necate, chiar ar fi putut fi păduri. 

- În stânga se află o casă, spuse Peter, 

Am privit cât de atent am putut, dar n-am observat 
nimic. 

— Ei, bine, condu-mă la ea, atunci, i-am spus şi, cu 
Peter în faţă pentru a menţine direcţia corectă, am por- 
nit în josul dealului. 

Era un moment teribil de greu, fiindcă întunericul se 
agăța de noi precum lianele din junglă. De vreo două 
ori am ajuns în pâlcuri mlăștinoase şi o dată calul meu 
a fost la un pas de a se răsturna cu capul înainte într-o 
veche groapă de nisip. Ne-am încâlcit în fire de sârmă şi 
nu o dată ne-am trezit cu nasul fix lângă un trunchi de 
copac. De mai multe ori am fost nevoit să descalec şi să 
sap efectiv câte o spărtură în baricadele de bolovani. 
După un drum penibil de lung, plin de derapări şi îm- 
pleticiri, am ajuns în cele din urmă la ceva ce părea a fi 
un drum şi, mai apoi, la o pată mai specială de întune- 
ric, care s-a dovedit a fi un zid foarte înalt. 

Întotdeauna am crezut că toate zidurile au porţi, aşa 
că am pornit pipăind de-a lungul său şi cât de curând 
am descoperit o intrare. Era o poartă veche de fier cu în- 
cheieturile şubrede, care a cedat imediat sub împingerile 
noastre, după care ne-am trezit în curtea din spate a unei 
case. Era, evident, o curte nefolosită şi neîngrijită, fiindcă 
pe jos se simţea un covor gros de frunze putrezite şi 
iarbă crescută în voie, 

Mergeam pe jos, trăgând caii de hăţuri. Cincizeci de 
metri mai departe, cărarea se oprea brusc şi începea un 
drum de căruțe. Sau așa ne închipuiam, cel puţin, fi- 
indcă locul era negru ca tăciunele. in mod sigur, casa nu 
avea cum să fie prea departe, însă nu eram în stare să 
apreciez direcţia corectă. 

Nu aveam deloc intenţia de a vizita un turc oarecare, 
necunoscut, mai ales la acea oră târzie. Treaba noastră 
era să descoperim drumul pe care poteca aceea pentru 
căruţe ajungea la strada principală a satului, care ducea 
spre Constantinopol. Pe o parte se afla strada, pe cea- 
laltă se afla casa şi nu părea a fi o alegere înţeleaptă în 

acel moment să riscăm să tropăim cu caii pe la uşa omu- 
lui. Aşa că i-am spus lui Peter să mă aştepte la capătul 
cărării, în vreme ce eu cercetez puţin zona. Am apucat 
spre dreapta, în ideea că voi descoperi luminile casei, 
mă voi întoarce la Peter şi vom porni în direcţia opusă. 

Mă simţeam ca un orb în hăul acela de smoală. Dru- 
mul de căruţe părea a fi destul de bine întreţinut, iar 
pietrişul moale şi umed îmi amortiza destul de bine 
paşii. De-a lungul său erau aliniaţi nişte copaci înalţi şi 
de câteva ori m-am abătut printre tufe umede. Şi apoi 
am încremenit locului, fiindcă prinsesem din zbor acor- 
durile unui cântec fluierat. 

Se auzea destul de aproape de mine, cam la 10 metri. 
Şi culmea e că ştiam bine acest cântec, probabil ultima 
melodie pe care te-ai aştepta să o auzi prin părţile astea 
ale locului. Era o melodie scoțiană, „Ca' the yowes to 
the knowes“!, unul dintre cântecele preferate ale tatei. 

Cântărețul îmi simţi, probabil, prezenţa, fiindcă me- 
lodia se opri brusc în mijlocul unei fraze muzicale. 
Simţeam o curiozitate acută să aflu cine putea fi 
cântăreţul misterios. Aşa că am preluat fraza muzicală şi 
am dus-o la sfârşit. 

Timp de o secundă se lăsă tăcerea, după care se auzi 
o altă frază muzicală din cântecul amintit. Şi, încă o dată, 
am intervenit şi am încheiat-o. Mi se părea că omul se 
apropie tot mai mult de mine. Aerul era încremenit în 
acel tunel şi mi s-a părut că aud nişte paşi moi. Instinc- 
tiv, am făcut un pas înapoi. Dintr-o dată, întunericul fu 
brăzdat de lumina unei lanterne la un metru de mine, 
dar atât de rapid, încât nu am reuşit să zăresc chipul po- 
sesorului ei. 

Apoi se auzi o voce joasă în întuneric — o voce pe care 
o cunoşteam atât de bine şi, urmând direcţia, o mână 
m-a apucat de braţ. 


? „Call the ewes to the knolls“/ „Cheamă oile în vârf de munte“ 
- poezie a poetului scoţian Robert Burns. (r. trad.) 

= Ce mama dracului cauţi aici, Dick? întrebă, cu un 
val de consternare în voce. 

I-am răspuns cu o voce la fel de isterică, fiindcă 
simţeam că îmi pierd cât de curând cumpătul. 

- Niciodată n-ai fost într-un pericol mai mare ca 
acum, spuse vocea. Doamne, Dumnezeule, omule, ce 
cauţi să bântui prin locurile astea şi mai ales azi? 

Vă puteţi imagina cât de speriat eram, fiindcă Sandy 
era ultima persoană care să înflorească o situaţie. lar în 
următoarea secundă m-am simţit şi mai rău, fiindcă m-a 
prins cu putere de braţ şi m-a tras pe marginea drumu- 
lui. Nu vedeam nimic, dar mi-am dat seama că el are 
capul întors în direcţie opusă, aşa că l-am imitat şi eu. Şi 
atunci, la vreo cincisprezece metri în spatele nostru, am 
zărit farurile unui automobil imens, 

Înainta foarte încet pe drum, torcând ca un motan 
grăsan, în vreme ce noi încercam să ne înghesuim cât 
mai mult în tufişuri. Farurile păreau să bată pe o rază 
destul de mare, luminând întregul drum şi marginile 
sale, dar şi jumătate din înălțimea copacilor de pe laturi. 
Lângă şofer se afla o siluetă în uniformă, pe care o pu- 
team zări în lumina slabă care se reflecta de la faruri, dar 
restul interiorului era întunecat. 

S-a apropiat încet de noi, a trecut şi mintea mea abia 
a început să se relaxeze din nou, când maşina se opri. 
Dinăuntru se auzi un declic și interiorul maşinii se lu- 
mină puternic. Am zărit astfel o siluetă feminină. Aghio- 
tantul ieşi din maşină şi deschise portiera, după care se 
auzi o voce de ferneie — o voce moale şi clară, vorbind 
într-o limbă pe care nu o înţelegeam. Sandy o luă înainte 
şi eu îl urmai. N-ar fi fost deloc onorabil să fiu prins 
furişându-mă prin tufişuri. 

Eram atât de ameţit de apariţia bruscă a luminii, 
încât preţ de câteva minute bune am clipit întruna, ne- 
fiind în stare să văd nimic în jur. Apoi vederea mi s-a 
limpezit încet şi m-am trezit în faţa interiorului unui au- 
tomobil căptuşit cu un material moale gri perlat, cu ele- 

mente elegante de ivoriu şi argintiu. Femeia dinăuntru 
purta o mantie de dantelă neagră pe cap şi pe umeri şi, 
cu o mână firavă, plină de bijuterii, ţinea dantela astfel 
încât să-i acopere cea mai mare parte a chipului. Am re- 
marcat, totuşi, o pereche de ochi albastru-cenuşii — acest 
detaliu şi degetele subțiri. 

Îmi amintesc că Sandy stătea ţeapăn ca un cocoș, cu 
mâinile în şold, nicidecum în postura unui servitor umil 
în prezenţa stăpânei sale. Întotdeauna avusese prezenţa 
unui bărbat fermecător, dar în acele haine sălbatice, cu 
capul dat pe spate şi cu sprâncenele întunecate ascunse 
sub scufia de blană, părea un rege sălbatic dintr-un ținut 
exotic, din altă lume. Vorbea turcește şi îmi arunca 
ocheade din când în când, oarecum nervos şi uluit de 
prezenţa mea în acel loc, Am intrat imediat în jocul lui 
prin care transmitea că nu cunoaşte altă limbă, între- 
bându-se cine mama dracului eram eu şi cum am ajuns 
acolo, 

Apoi m-au privit amândoi cu atenţie: Sandy, cu pri- 
virea fixă şi domoală de ţigan, iar doamna, cu acei ochi 
curioşi, deschişi, incredibil de frumoşi. Îmi studiară hai- 
nele: noii mei pantaloni bufanţi de călărie, cizmele stro- 
pite de noroi și pălăria cu boruri largi. Am scos-o din 
cap şi am executat o plecăciune adâncă, cea mai reve- 
rențioasă de care eram în stare, 

= Doamnă, i-am spus, trebuie să vă prezint scuzele 
mele fiindcă am intrat pe proprietatea dumneavoastră. 
Numai că eu şi cu servitorul meu - se află ceva mai de- 
parte cu caii, la capătul drumului, dar bănuiesc că l-aţi 
remarcat deja - am fost la o călărie în această după- 
amiază şi am reuşit să ne pierdem exemplar. Am intrat 
pe poarta din spate şi încercam să găsesc pe cineva aici 
care să ne indice drumul corect, când am dat peste 
această căpetenie de trib, care nu pricepe o iotă din ce-i 
spun. Sunt american şi mă aflu aici la propunerea gu- 
vernului. Îmi pare tare rău pentru neplăcerile create, dar 

v-aş fi teribil de recunoscător dacă ați trimite un om să 
ne dirijeze spre drumul cel bun către oraş. 

Ochii ei nu m-au părăsit o clipă. 

— Vrei să intri în maşină? Mă întrebă ea în engleză. 
Când ajungem la casă, am să trimit un servitor să vă in- 
dice drumul. 

Îşi trase poalele hainei de blană pentru a-mi face loc 
lângă ea pe banchetă şi, cu cizmele pline de noroi şi hai- 
nele jilave, am ocupat locul pe care mi l-a indicat. l-a 
adresat câteva cuvinte în turcă lui Sandy, după care a 
stins lumina şi maşina a pornit din nou la drum. 

Nu eram un cunoscător prea fin al femeilor, ştiam 
despre ele la fel de multe ca şi despre limba chineză. 
Toată viaţa locuisem în mare parte numai cu bărbaţi şi 
chiar cu cei mai puţin educați şi eleganţi. După ce am 
strâns o brumă de bani, revenisem în Anglia în ideea de 
a-mi dezvolta viaţa socială şi cercul de cunoştinţe, dar 
m-am pricopsit cu afacerea Pietrei Negre şi apoi a înce- 
put războiul, aşa că educaţia mea mondenă a fost din 
nou dată deoparte. Nu mai călătorisem niciodată într-un 
automobil lângă o femeie şi mă simţeam fix precum 
peştele pe uscat. Canapelele moi şi aromele subtile şi ra- 
finate mă tulburau teribil. Nu mă mai gândeam acum 
la vorbele grave ale lui Sandy, nici la avertismentele lui 
Blenkiron, nici chiar la misiunea mea şi la rolul jucat de 
această femeie în afacere. Nu mă gândeam decât la fap- 
tul că prezenţa ei mă intimida cumplit, iar întunericul 
amplifica şi mai mult această stare. Eram convins că ea 
mă privea şi mă studia în tot acest timp şi râdea de 
mama focului în sine, considerându-mă un măscărici. 

Maşina se opri şi un servitor înalt deschise portiera. 
Doamna se afla deja la intrare înainte ca eu să apuc să 
păşesc pe pragul maşinii. Am urmat-o cu greu, lăsând în 
urmă şiroaie de apă care se mi scurgeau din cizme. În 
acea clipă, am observat că era foarte înaltă. 

Mă conduse de-a lungul unui coridor lung, într-o ca- 
meră în care doi pilaştri susțineau nişte lămpi în formă 

de torţe. Locul era întunecat, luminat doar de strălucirea 
slabă a lămpilor, şi era la fel de cald ca într-o seră, dato- 
rită unor sobe ascunse. Am simţit sub paşi carpetele moi 
şi am remarcat atârnate pe ziduri bucăţi de tapiserie cu 
nişte forme geometrice uimitoare, la fel de complicate 
şi bogate ca nişte bijuterii. Acolo, între pilaştri, ea se în- 
toarse şi mă privi. Îşi aruncase deoparte haina de blană 
şi mantia îi alunecase pe umeri. 

- Am auzit de dumneata, spuse ea. Ţi se spune Ri- 
chard Hanau, Americanul. De ce ai venit prin părţile 
astea de lume? 

— Ca să iau parte la campanie, i-am spus. Sunt ingi- 
ner şi cred că aş putea contribui cu câteva sfaturi utile în 
afaceri precum Mesopotamia. 

- Eşti de partea Germaniei? continuă ea. 

-Ei bine, da. Ştiu că noi, americanii, ne declarăm ne- 
utri, dar asta înseamnă şi că suntem liberi să alegem 
tabăra pe care o susţinem. Eu merg pe mâna Kaiser-ului. 

Mă studia cu privirea ei de gheaţă, dar nu cu suspi- 
ciune. Înţelegeam că nu îşi bătea capul să se întrebe dacă 
ce spuneam era adevărat sau nu. Mă evalua ca bărbat. 
Nici nu am cuvinte să descriu acea privire calmă, sfre- 
delitoare. Nu transmitea defel vreo aluzie sexuală, nici 
chiar acea simpatie implicită cu care o fiinţă umană ex- 
ploră prezenţa alteia. Eram, pur şi simplu, un obiect 
pentru ea, un lucru dezbrăcat de orice urmă de intimi- 
tate. Exact aşa m-aş fi uitat eu, poate, la un cal pe care aş 
fi dorit să-l cumpăr, măsurându-i pieptul, picioarele şi 
călcătura. Așa probabil că îşi examinau vechii lorzi ai 
Constantinopolului sclavii ajunşi în pieţele publice prin 
conjunctura vreunui război, evaluându-i pentru cine ştie 
ce treburi domestice, fără nici cea mai vagă urmă a uma- 
nităţii care îi caracteriza pe amândoi, cumpărător sau 
cumpărat. Şi totuşi, era ceva în plus. Ochii ei mă 
cântăreau, nu pentru o sarcină anume, ci din perspec- 
tiva calităţilor mele esenţiale. Mă simţeam evaluat de un 
fin observator al naturii umane. 

Am scris anterior că nu eram un cunoscător prea bun 
al femeilor. Dar fiecare om are în oase conştiinţa sexuală. 
Eram timid şi tulburat, dar fascinat totodată, într-un 
mod oribil. Această femeie zveltă, încremenită într-o 
postură statuară între cei doi piloni iluminaţi, cu părul 
diafan care-i înconjura chipul, cu figura lungă, delicată 
şi cu ochii deschişi la culoare, dar scânteietori, radia 
strălucirea unui vis sălbatic. Am urât-o din rărunchi, la 
intensitate maximă, dar căutam cu disperare să-i stâr- 
nesc interesul. Analiza rece a ochilor ei îmi ofensa orgo- 
liul bărbătesc şi simţeam un fel de antagonism punând 
stăpânire pe mine. Sunt un tip destul de agil, cu o con- 
stituţie puternică şi ceva mai înalt decât media, iar irita- 
rea mea iradia din tălpi până-n picioare. Mi-am ridicat 
bărbia şi mi-am dat capul pe spate, întorcându-i privirea 
de gheaţă. Orgoliu pentru orgoliu. 

Mi-aduc aminte că, mai demult, pe un vas, un doc- 
tor pasionat de hipnoză mi-a spus că eram cea mai in- 
diferentă persoană la sugestii pe care o întâlnise 
vreodată. Mi-a mai spus că aş fi un subiect de mesme- 
rism la fel de bun precum Muntele Plat!. Brusc, mi-am 
dat seama că femeia încerca în acest timp să arunce un 
fel de vrajă asupra mea. Ochii i se măriseră şi deveni- 
seră mai strălucitori şi am putut simți o voinţă exterioară 
care încerca să mă subjuge. Am remarcat, în acelaşi 
timp, şi o aromă bizară, care-mi amintea de orele sălba- 
tice petrecute în grădina din spatele cafenelei lui Ku- 
prasso. Momentul trecu rapid şi, preţ de o secundă, ea 
îşi lăsă privirea în jos. Parcă citeam în ei dezamăgirea 
eşecului, dar şi o undă de satisfacţie, ca şi cum descope- 
rea ceva mai mult la mine decât se aşteptase. 

— Ce fel de viaţă ai dus? mă întrebă cu voce moale. 

Spre surprinderea mea, i-am răspuns pe un ton 
foarte natural: 


1 Table Mountain - munte din Cape Town, Africa de sud. 

— Am fost inginer de mine şi am bătut lumea în lung 
şi-n lat. 

— Şi ai întâlnit adesea pericolul în călătoriile dumi- 
tale? 

— L-am întâlnit. 

— Ai luptat alături de alţi bărbaţi în bătălie? 

= Am luptat. 

Pieptul i se ridică şi se lăsă ca-ntr-un oftat. Un zâm- 
bet - chiar foarte frumos - îi flutură în colţul gurii. Mi-a 
întins mâna, 

~ Caii sunt la intrare, îmi spuse, iar servitorul dumi- 
tale e cu ei. Unul dintre oamenii mei vă va conduce pe 
drumul spre oraş, 

Şi cu asta se întoarse şi păşi dincolo de cercul de lu- 
mină, spre întunericul de dincolo... 

Peter şi cu mine am galopat spre casă prin ploaie, 
alături de unul dintre Companionii înveşmântaţi în piei 
ai Sandy, Nu am scos nici o vorbă, fiindcă gândurile îmi 
alergau ca nişte cai de curse, pe pista ultimelor ore ale 
zilei. O cunoscusem pe misterioasa Hilda von Einem, fi 
vorbisem, îi strânsesem mâna, iar ea mă insultase în cele 
mai subtile feluri cu putinţă şi, totuşi, nu eram furios, 
Brusc, jocul meu căpătă o solemnitate fantastică. Vechii 
mei duşmani, Stumm şi Rasta şi întregul Imperiu ger- 
man păreau să se micșoreze, să dispară, lăsând în urmă 
doar o femeie zveltă, cu un zâmbet enigmatic şi privirea 
sfredelitoare. 

„Nebună şi rea“, o descrisese Blenkiron, „dar în spe- 
cial rea“. Nu cred că era cea mai fericită alegere a ter- 
menilor, fiindcă ei aparțineau lumii noastre înguste, a 
oamenilor de rând. Era ceva dincolo şi mult mai com- 
plex decât această descriere, aşa cum un ciclon sau un 
cutremur nu fac parte din rutina politicoasă a naturii. 

Chiar înainte să ajungem, ghidul nostru mi-a atins 
genunchiul şi mi-a vorbit, câteva cuvinte pe care, evi- 
dent, le învățase pe de rost: 

— Maestrul spune să-l aşteptaţi la miezul nopţii. 

Eram ud până-n măduva oaselor. În vreme ce Peter 
a plecat să se ocupe de pregătirea cinei, eu m-am dus în 
cameră să mă schimb. M-am frecţionat bine şi m-am îm- 
brăcat direct în pijamale, fiindcă aveam de gând să fac 
câteva ridicări cu greutăţi pe două scaune. Călătoria 
lungă, petrecută în ploaie, îmi amorţise braţul şi mușchii 
umărului. Avearn o pijama albastră de-a dreptul ordi- 
nară, pe care Blenkiron o subiilizase din garderoba de la 
Londra. În rolul lui Cornelis Brandt, purtasem o cămaşă 
de noapte din flanel. 

Dormitorul meu se deschidea către salon şi, în timp 
ce-mi făceam exerciţiile de gimnastică, am auzit uşa des- 
chizându-se. Iniţial, am crezut că este Blenkiron, dar 
vioiciunea paşilor nu se potrivea cu umbletul său apăsat 
şi lent. Lăsasem lumina aprinsă în salon, iar vizitatorul, 
indiferent cine ar fi fost acela, părea să se simtă în largul 
său. Am tras pe mine un halat de casă verde împrumu- 
tat de la Blenkiron şi am pornit să cercetez situaţia. 

Lângă masă se afla tocmai bunul meu prieten Rasta, 
care adusese un plic. La intrarea mea, se întoarse şi sa- 
lută milităreşte. 

-— Vin de la Ministerul de Război, domnule, spuse el, 
pentru a vă aduce paşapoartele necesare pentru drumul 
de mâine. Veţi călători cu... 

Se opri brusc şi vocea i se pierdu în aer, iar ochii 
negri se încruntară. Văzuse ceva ce-l năucea complet. 

În acel moment, am văzut şi eu ceea ce vedea el. Pe 
peretele din spatele lui se afla o oglindă mare şi, în timp 
se stăteam în faţa lui, era destul de simplu să-mi observ 
şi reflecţia din oglindă. Era fix aceeaşi imagine cu cea a 
inginerului de pe barja de la Dunăre — blugi, mantaua 
verde cu glugă şi tot restul. Blestematul ghinion de a mă 
îmbrăca în aceleaşi culori scotea la iveală o identitate ce 
ar fi trebuit să putrezească pe fundul Bosforului. 

Trebuie să recunosc că Rasta era un tip cu reacţii ex- 
trem de rapide. Într-o secundă, ocoli masa şi se inter- 
puse între mine şi uşă, privindu-mă sfidător. Încă o dată, 
am apelat la cacealma şi, cu o nonşalanţă extrem de na- 
turală, m-am aplecat să iau plicul de pe masă. 

— Ia loc, domnule, şi serveşte-te cu ceva de băut, i-am 
spus. E o vreme mizerabilă, orice drum e un chin. 

- Mulţumesc, dar nu e cazul, Herr Brandt, răspunse 
el. Puteţi arde acele paşapoarte, fiindcă nu veţi avea oca- 
zia să le utilizaţi. 

— Ce tot îndrugi acolo, omule? I-am strigat. Cred că 
ai greşit casa, puştiule. Numele meu e Hanau — Richard 
Hanau — iar partenerul meu e Mr. John S. Blenkiron. Va 
sosi în câteva dipe. Nu am cunoscut niciodată pe nimeni 
cu numele de Brandt, cu excepţia unui vânzător de 
tutun din Denver City. 

- Nu aţi fost niciodată la Rusciuc? întrebă el cu un 
rânjet dispreţuitor. 

— Din câte ştiu, nu. Te rog să mă scuzi, domnule, 
dacă îndrăznesc să te întreb, la rândul meu, cine eşti şi 
cu ce scop te afli în această casă? Nu îmi face nici o 
plăcere să mi se adreseze cineva cu nume de olandez 
sau să-mi pună la îndoială cuvântul. În ţara mea, astfel 
de comportament nu este permis între gentlemeni. 

încet, încet, cacealmaua mea producea efectul scon- 
tat. Am observat că privirea îi era ezitantă şi că tonul său 
căpătase o nuanţă ceva mai civilizată. 

— Vă rog să mă scuzaţi dacă am greşit, Sir, dar 
semănaţi leit cu un bărbat care acum o săptămână se afla 
la Rusciuc şi care este căutat cu ardoare de Guvernul 
Imperial. 

-Acum o săptămână mă legănam de colo-colo pe un 
vas de pescuit zdrenţăros care venea de la Constanţa. 
N-am vizitat niciodată Rusciuc, decât dacă nu e cumva 
vreun port în mijlocul Mării Negre. Cred că latri la o ca- 
ravană greşită. Dacă mă gândesc mai bine, chiar aştep- 
tam nişte paşapoarte. la spune, vii din partea lui Enver 
Damad? 

— Da, domnule, am această onoare. 

- Ei bine, Enver îmi este prieten bun şi cel mai inte- 
ligent om pe care l-am cunoscut pe coasta asta de 
Atlantic. 

Omul se calmase şi, încă un minut dacă mai trecea, 
suspiciunile lui s-ar fi evaporat complet. Numai că, în 
acel moment, prin cel mai porcesc ghinion imaginat 
vreodată, Peter îşi făcu apariţia în salon, cu o tavă cu far- 
furii. Nu îl remarcă pe Rasta şi se duse direct la masă, 
pentru a se despovăra de greutatea tăvii. Turcul făcuse 
un pas în lături la intrarea lui şi am observat imediat că 
suspiciunea din priviri devenise instantaneu o certitu- 
dine. Cât despre Peter, care se dezbrăcase şi era doar în 
cămaşă şi pantaloni, întruchipa imaginea identică cu cea 
a micului tovarăş ponosit, prezent la întâlnirea cu Rasta 
de la Rusciuc. 

Nu m-am îndoit niciodată de curajul şi puterea de 
reacţie ale lui Rasta. Sări imediat la uşă şi scoase un pis- 
tol, pe care-l ţinti spre capul meu cât ai zice peşte. 

— Bonne fortune, urlă el. Ambele păsări dintr-o lovi- 
tură! 

Ţinea o mână pe clanţă şi gura i se deschisese, 
pregătită să strige. Am bănuit că venise însoţit de o or- 
donanţă, care-l aştepta pe scări. 

Avea ceea ce se poate numi un avantaj strategic, fi- 
indcă se afla la uşă în vreme ce eu eram în celălalt capăt 
al mesei, iar Peter pe o latură a acesteia, la o distanţă de 
cel puţin trei metri de el. Rasta avea drumul liber şi, în 
plus, nici unul dintre noi nu era înarmat. Din disperare, 
am făcut un pas înainte, fără o intenţie clară de acţiune, 
fiindcă habar n-aveam ce-aş fi putut face. Dar Peter mi-o 
luă înainte, 

Nu-i dăduse deloc drumul tăvii în tot acest răstimp 
şi acum, la fel cum aruncă un băiat pietre pe suprafaţa 
lacului, aşa îi zvârli şi el lui Rasta în cap toate farfuriile 
şi restul veselei. Puştiul tocmai deschisese uşa cu o 
mână, în vreme ce mă tintea cu cealaltă, aşa că a încasat 
încărcătura în plină mutră, Detonă pistolul şi glonţul 
trecu prin tavă, dar împuşcătura se pierdu în zgomotul 
infernal produs de vasele sparte. În secunda următoare, 
Peter îi smulsese pistolul din mână şi îl strângea de gât. 

Un June Turc dichisit, educat la Paris şi Berlin şi cu- 
rajos ca un leu, nu poate ţine piept unui vânător din sa- 
vană, chiar dacă acesta are de două ori vârsta celui 
dintâi. Peter nu avea nevoie de nici un ajutor din partea 
mea. Avea felul lui de a-şi anihila adversarul, deprins 
într-o şcoală dură, într-adevăr. Îi înfundă un căluş în 
gură şi îl legă fedeleş cu propria lui curea şi cu două 
chingi găsite la o geantă în dormitorul meu. 

— Omul ăsta e prea periculos ca să umble de capul 
lui, spuse el, ca şi cum procedura pe care tocmai o apli- 
case era o simplă banalitate. Are să tacă o vreme, măcar, 
până hotărâri ce facem cu el. 

În acel moment, se auzi un ciocănit la uşă. Chestiile 
astea se întâmplă, de regulă, în melodrame, exact în 
clipa în care personajul negativ şi-a executat misiunea 
cu mare precizie. astfel de situaţii, personajul 
scrâşneşte din dinţi şi scrutează orizontul, cu o privire 
împovărată de remuşcări. Dar Peter nu era nici pe de- 
parte un erou de melodramă. 

— Ar fi bine să strângem un pic pe aici, dacă mai 
avem vizitatori, remarcă el cu calm. 

Lângă un perete era proptit un dulap german imens, 
care fusese probabil adus în secțiuni şi asamblat la faţa 
locului, fiindcă în starea în care se afla acum n-ar fi tre- 
cut niciodată de uşă. Era gol, cu excepţia cutiei de pălării 
a lui Blenkiron. L-am depozitat înăuntru pe Rasta care, 
între timp, leşinase, şi am răsucit cheia în broască. 

-E suficient spaţiu deasupra, remarcă Peter, pentru 
a menţine aerul curat. 

Apoi deschise uşa de la salon. Un kavass! elegant, 
într-o uniformă albastru cu argintiu, se afla de cealaltă 
parte. Salută şi ne înmână o carte de vizită, pe care era 
scris cu creionul „Hilda von Einem”. 

Aş fi dat orice pentru câteva clipe în care să-mi 
schimb hainele, dar doamna se afla chiar în spatele 
aghiotantului. l-am zărit imediat mantia neagră de dan- 
telă şi blana vălurită de samur. Peter dispăru prin dormi- 
torul meu şi rămăsei singuri să-mi întâmpin oaspetele, 
într-o încăpere răvăşită, plină de cioburi, şi cu un om in- 
conştient în dulap. 

Unele situaţii în viaţă pot fi atât de uluitoare, încât e 
nevoie de un spirit ascuţit şi agil pentru a le face faţă. 
Aproape că râdeam în hohote când acea doamnă im- 
punătoare îmi trecu pragul. 

— Madam, i-am spus şi m-am înclinat adânc şi reve- 
renţios, arătând ca un clovn în pijamaua şi halatul stri- 
dente, de prost gust. Mă găsiţi într-un moment extrem 
de nefavorabil pentru mine. Am venit acasă ud leoarcă 
de la plimbarea de seară şi tocmai mă pregăteam să mă 
schimb. Servitorul meu tocmai a răsturnat o tavă în- 
treagă de veselă şi mă tem că acest salon nu se ridică la 
eleganța necesară primirii unei doamne. Acordaţi-mi, vă 
rog, trei minute pentru a mă schimba în haine adecvate. 


1 Ofiţer de poliţie turc. (7t. trad.) 

Îşi înclină aprobator capul cu gravitate şi se aşeză pe 
un scaun, aproape de şernineu. Am intrat în dormitor şi, 
cum mă aşteptam de altfel, l-am găsit pe Peter pândind 
la cealaltă ușă. Într-o stare de agitaţie febrilă, i-am cerut 
să scoată imediat ordonanța lui Rasta din casă sub orice 
pretext, spunându-i că stăpânul său avea să revină ceva 
mai târziu. Apoi m-am schimbat în viteză într-un cos- 
tum elegant şi am revenit în salon, unde mi-am desco- 
perit musafirul pierdut într-o reverie adâncă. 

Intrarea mea a făcut-o să tresară şi s-a ridicat brusc. 
S-a oprit pe carpeta din faţa şemineului, cu haina lungă 
de blană alunecându-i pe umerii zvelţi. 

— Suntem singuri? mă întrebă ea. Nu vom fi deran- 
jaţi? 

) Şi atunci am avut un moment de inspiraţie. Mi-am 
amintit că Frau von Einem, potrivit celor spuse de Blen- 
kiron, nu împărtăşea în întregime opiniile Junilor Turci. 
Şi mai aveam o senzaţie bizară, conform căreia Rasta nu 
era chiar personajul ei favorit. Aşa că i-am spus adevărul. 

— Trebuie să mărturisesc că mai avem un musafir pre- 
zent aici în seara asta, deşi am impresia că nu se simte 
deloc confortabil. În momentul de faţă, e legat fedeleş și 
înghesuit pe un raft în acel dulap. 

Ea nu se sinchisi să privească într-acolo. 

— E mort? întrebă cu o voce indiferentă. 

— Nicidecum, i-am spus, numai că nu poate vorbi şi, 
din câte tmi dau seama, cred că nici cu auzul nu stă prea 
bine. 

— El v-a adus acest mesaj? continuă ea, indicând pli- 
cul aflat încă pe masă, marcat cu ştampila albastră a Mi- 
nisterului de Război. 

- Întocmai. Nu aş băga mâna în foc că e adevărat, dar 
am aflat că i se spune Rasta. 

Expresia chipului său rămase la fel de imperturba- 
bilă, dar am avut sentimentul că, totuşi, vestea asta îi era 
pe plac. 

— Aţi avut o dispută? întrebă ea. 

-~ Ei bine, da, Avem deja o istorie. Are căpăţâna cam 
umflată momentan, aşa că o oră sau două înghesuit în 
dulap au să-i priască. 

- E un tip influent, continuă ea, un şacal de-ai lui 
Enver, Te-ai ales cu un duşman extrem de periculos. 

-~ Nu dau doi bani pe el, i-am spus, deşi mă gândeam 
cu amărăciune că aceeaşi valoare ar putea s-o aibă şi 
propriul meu gât. 

- Poate că ai dreptate, spuse ea cu o privire gravă. În 
vremurile astea, nici un inamic nu poate fi periculos 
pentru un om curajos. Te vizitez în seara aceasta, dom- 
nule Hanau, pentru a discuta afaceri, aşa cum se spune 
în ţara dumitale. Reputația te precede şi azi am avut oca- 
zia de a te cunoaşte. E posibil să am nevoie de serviciile 
dumitale, iar dumneata cu siguranţă ai nevoie de ale 
mele... 

Se opri şi, din nou, ochii ei pătrunzători îmi sfrede- 
liră chipul. Arătau ca nişte flăcări pârjolitoare, care 
dădeau la iveală orice fisură a sufletului. Credeam că 
Îmi va fi imposibil să joc vreun rol sub privirea aceea 
atât de apăsătoare. Nu era în stare să mă subjuge, dar îi 
reuşea din plin să-mi dea jos costumaţia de scenă şi să 
mă lase gol-puşcă, în mijlocul mascaradei. 

— Care e scopul dumitale? întrebă. Dumneata eşti di- 
ferit de americanul acela dolofan, Blenkiron, un amator 
de chilipiruri şi de bârfe de duzină. Chipul dumitale îmi 
spune că eşti ceva mai profund. Spui că eşti de partea 
noastră, dar dumneata nu susţii visele germanilor de a 
construi un nou Imperiu rococo. Veniţi din America, țin- | 
utul nebuniilor pioase, unde oamenii venerează aurul | 
şi vorbele pompoase. De aceea, te întreb din nou: ce 
urmăriţi, de fapt? | 

În timp ce vorbea, mi se părea că mă aflu în contem- | 
plarea unei divinităţi antice, care privea spectacolul na- | 
turii umane de undeva, de sus — o figură dispreţuitoare 


z | 


Mantia verde 


şi indiferentă, dar plină de măreție. Senzaţia asta mi-a 
aprins imaginaţia şi i-am servit argumentele la care mă 
gândeam adesea, când încercam să demontez cauza 
Aliaților. 

— Am să vă explic de îndată, doamnă! Sunt un om 
care şi-a dedicat viaţa ştiinţei, dar a dedicat-o în locuri 
sălbatice. Lumea, aşa cum o percep eu, a devenit prea 
facilă, prea moale. Bărbaţii au uitat ce înseamnă să fii 
bărbat adevărat şi au discursuri blânde, imaginându-şi 
că regulile civilizaţiei lor îngâmfate sunt chiar legile uni- 
versului. Dar ştiinţa ne învaţă cu totul altceva, iar viaţa 
deasemenea. Am uitat care ne sunt marile virtuţi şi am 
devenit nişte şarlatani efeminaţi, ai căror zei sunt pro- 
priile noastre vicii. Apoi a venit războiul şi parcă s-a 
spălat tot aerul. Germania, în ciuda gafelor şi a bruta- 
lităţii caracteristice, şi-a asumat rolul de nimicitor al 
făţărniciei. A avut curajul să eradicheze orice urmă de 
impostură şi să râdă de fetişurile gloatei. lată de ce sunt 
de partea Germaniei! Aici am venit, însă, din alt motiv. 
Nu cunosc mare lucru despre Orient dar, din câte am 
citit în cărţile de istorie, se pare că izvorul purificării va 
porni din deşert. Când omenirea se va fi săturat de ipo- 
crizie, de fraze goale şi de idoli pictaţi, atunci se va porni 
vântul din sălbăticie, care va curăța şi va simplifica viaţa. 
Lumea are nevoie de spaţiu şi de aer proaspăt. Civili- 
zaţia cu care ne fălim nu e altceva decât o prăvălie de 
nimicuri şi o fundătură, iar eu tânjesc, doamnă, după un 
teren deschis, curat. 

Prostiile fără sens pe care le-am debitat au impresio- 
nat-o. Ochii ei şterşi aveau strălucirea de gheaţă a ne- 
buniei. Cu părul strălucitor şi chipul elegant şi oval, 
pa o zeitate nordică mânată de o furie distrugătoare. 

acel moment, cred că m-am temut cu adevărat de ea; 
înainte, o uram şi o admiram în acelaşi timp. Mulţumesc 
Cerului că a fost captivată de fanatism şi nu a observat 
57 


John Buchan 


că uitasem cu desăvârşire de accentul de Cleveland, 
Ohio. 

- Dumneata aparţii Casei Credinței, domnule, spuse 
ea. Şi vei descoperi curând adevărul, căci Credinţa 
mărşăluieşte spre victorie. Între timp, îţi transmit un 
mesaj. Dumneata şi partenerul dumitale veţi călători 
spre est. 

— Mergem spre Mesopotamia. Bănuiesc că acestea 
sunt paşapoartele noastre, i-am spus, indicând plicul 
adus de Rasta. 

Ea îl ridică, îi deschise, după care rupse actele în 
bucăţi şi le aruncă în foc. 

— Ordinele astea se contramandează, decise ea. Eu 
am nevoie de dumneata, aşa că veţi veni cu mine. Nu în 
câmpiile Tigrului, ci în munţi. Mâine veți primi 
paşapoarte noi, 

Îmi întinse mâna, după care se întoarse şi ieşi. În 
prag, se opri o clipă şi privi spre dulapul din lemn de 
stejar. 

-Mâine am să vă scap şi de prizonier. Va fi mai în si- 
guranţă în mâinile mele. 

M-a lăsat încremenit de uimire în mijlocul încăperii. 
Aveam să fim legaţi cu funii de roţile carului de bătălie 
al acestei furii şi târâţi într-o aventură faţă de care bătălia 
cu prietenii noştri de la Kut părea inofensivă, rezona- 
bilă chiar. Pe de altă parte, Rasta mă descoperise, iar eu 
îl legasem fedeleş şi îl îndesisem în dulap pe solul celui 
mai puternic om din Constantinopol. Trebuia să-l eli- 
minăm pe Rasta din peisaj cu orice preţ, dar eram foarte 
sigur că nu în mâinile doamnei trebuia predat. Nu 
aveam de gând să fiu complice la crima cu sânge rece 
pe care ea o premedita deja. 

Mă confruntam cu o situaţie complet imprevizibilă, 
însă trebuia, totuşi, să mănânc cevă, fiindcă trecuseră 
nouă ore de la ultima masă. Aşa că am pornit în căuta- 
rea lui Peter. 

Abia începusem să mănânc din bucatele la care 
visam de mult, când apăru Sandy. Devansase ora la care 
ar fi trebuit să sosească şi avea o expresie gravă şi ur- 
suză, ca o bufniţă bolnavă. M-am repezit la el ca un nau- 
fragiat care întrevede o epavă. Chipul i se traumatiza şi 
mai tare în timp ce asculta relatarea întâlnirii cu Rasta. 

-Nu e bine, nu e bine deloc, spuse. Dacă te-a desco- 
perit, înseamnă că toate acţiunile tale viitoare sunt com- 
promise. E un prejudiciu imens, dar nu avem decât o 
singură cale de a rezolva situaţia: am să-l dau în custo- 
dia oamenilor mei. Î vor ţine în siguranţă, până când 
avem iar nevoie de el. Sub nici o formă, însă, nu trebuie 
să mă vadă. 

Şi a ieşit la fel de brusc cum a intrat. L-am scos pe 
Rasta din locul său de detenţie. Între timp, îşi revenise şi 
mă privea de pe raft cu nişte ochi împietriţi, ame- 
ninţători, 

-Îmi pare foarte rău, Sir, i-am spus, pentru conjunc- 
tura creată. Dar nu mi-aţi dat de ales. Am o misiune 
foarte importantă de îndeplinit şi nu-mi permit să mă 
abat din drum din cauza dumitale sau a altcuiva. 
Plăteşti preţul pentru o fire suspicioasă. Când vei afla 
amănunte, vei dori să-mi ceri scuze. Voi avea grijă să 
petreci două zile în linişte şi confort. Nu ai motive de în- 
grijorare, nimeni nu te va atinge nici măcar cu un pai. Îţi 
dau cuvântul meu de cetăţean american. 

Doi dintre sălbaticii lui Sandy îşi făcură imediat 
apariţia şi îl luară pe sus, după care Sandy însuși reveni 
în salon. L-am întrebat unde îl duceau pe Rasta, iar el 
mi-a spus că nu ştie nimic, 

-Şi-au primit ordinele şi le vor respecta întocmai. E 
destul loc în Constantinopol să ascunzi un om, locuri în 
care Khafiyeh nu intră niciodată. 

Apoi se aruncă într-un fotoliu şi îşi aprinse vechea 
lui pipă. 

—Dick, afacerea noastră devine tot mai grea şi tot mai 
întunecată. Însă am reuşit să aflu lucruri noi în ultimul 
timp. Cum ar fi, de exemplu, semnificația celui de-al 
doilea cuvânt scrijelit de Harry Bullivant. 

- Cancer? 

- Da. Înseamnă exact ceea ce scrie şi nimic mai mult. 
Mantia verde e pe moarte — e bolnav de câteva luni 
bune. În după-amiaza asta, au adus un medic german 
să-l consulte, iar omul i-a mai dat de trăit câteva ore. 
Poate că a şi murit deja. 

Vestea m-a bulversat complet. Pentru o clipă, cre- 
deam că lucrurile se vor lămuri şi se va încheia toată po- 
vestea. 

— Înseamnă că s-a ales praful de tot circul nemților, 
i-am spus. Nu poţi duce o cruciadă fără profet. 

— Aş vrea să pot crede şi eu asta. E doar finalul unei 
etape şi începutul alteia, şi mai lugubre. Crezi că femeia 
aceea îşi va abandona planurile din cauza unui lucru 
atât de mărunt precum moartea profetului ei? Va găsi 
un înlocuitor — pe unul dintre cei patru preoţi sau pe 
altcineva. E diavolul personificat, Dick, şi are sufletul lui 
Napoleon. Marele pericol abia acum începe. 

Mi-a povestit apoi prin ce întâmplări trecuse în ulti- 
mele zile în care nu ne văzusem,. Descoperise casa 
doamnei von Einem fără prea multă bătaie de cap şi or- 
ganizase un spectacol cu ceilalţi coate-goale din trupă 
în dependinţele servitorilor. Profetul trăgea după el un 
alai incomensurabil, aşa că faima artiştilor bizari - Com- 
panionii erau foarte cunoscuţi în toate cele patru colţuri 
ale Islamului — ajunsese rapid la urechile sfinte din suită. 
Sandy, unul dintre liderii acestei adunări ortodoxe, a 
fost remarcat cu uşurinţă şi adus în faţa celor patru 
Preoţi, devenind rapid, alături de ceilalţi şase compa- 
nioni, o prezenţă obişnuită a casei. Sandy, datorită cu- 
noştințelor sale despre Islam şi a pioşeniei afişate 
ostentativ, a căpătat imediat încrederea celor prezenţi, 

de regulă, în casă. Frau von Einem însăşi l-a primit ca 
pe un aliat, mai ales că trupa de Companioni se număra 
printre cei mai devotați propagandişti ai noii revelații. 

După descrierea sa, toată povestea părea, într- 
adevăr, sinistră. Mantia verde era suferind şi se chinuia 
adesea în dureri groaznice, însă se străduia cu toate 
forţele să nu dezamăgească aşteptările protectoarei sale. 
Cei patru Preoţi, după cum bănuia Sandy, trăiau ca nişte 
asceţi din altă lume; profetul însuşi era un sfânt, deşi un 
sfânt cu simţ practic și cu noţiuni despre politică. Însă 
creierul afacerii şi decizia finală îi aparţineau doamnei. 
Sandy credea că reuşise să-i câştige încrederea Profetu- 
lui şi chiar afecțiunea. Vorbea despre el cu o milă dis- 
perată. 

-= Nu am mai întâlnit niciodată un astfel de om. Este 
gentlemanul desăvârşit, cu o demnitate imensă, de ne- 
clintit. E un visător şi un poet, totodată — un geniu, aşa 
cum înţeleg eu aceste lucruri. Cred că am o părere co- 
rectă despre el, fiindcă am ajuns să cunosc bine sufletul 
Orientului, însă ar însemna să pălăvrăgesc prea multe 
ore despre asta. Vestul nu înţelege nimic din ce în- 
seamnă orientalul adevărat. Își imaginează că nu e nimic 
mai mult decât o suprapunere de culori, de indolenţă, 
de lux şi de vise exotice. Dar nu e nimic mai greşit ca 
asta, Orientalul aspirăe-Kaf-un-concept extrem de aus- 
ter, Şi tocmai această austeritate a Estului e frumuseţea 
şi, în acelaşi timp, teroarea acestui popor... 

În fond, aspiră mereu la aceleaşi lucruri, Turcii şi ara- 
bii provin din spaţii deschise şi tânjesc după ele cu fie- 
care os pe care-l au în corp. Îşi găsesc câte un loc prielnic, 
îşi fac câte o aşezare şi rămân acolo, numai că, încet- 
încet, degenerează într-o subtilitate teribilă, care nu e 
altceva decât o pasiune dominantă trunchiată, 
răstălmăcită. Şi apoi apare o revelaţie nouă, o altă sim- 
plificare. Şi atunci aleg să trăiască faţă în faţă cu Dum- 
nezeu, fără interfaţa unui ritual, a unor imagini şi a 

cohortei de preoţi. Vor să curețe viaţa de tinichelele ei 
ieftine şi să revină la austeritatea nobilă a deşertului. 
Reţine, numai deşertul pustiu şi cerul fără pată au pu- 
terea să-i vrăjească cu adevărat - asta şi soarele fierbinte, 
putemic, antiseptic, care poate să ardă toată mizeria şi 
decadenţa. Nu e nimic inuman în asta. Din contră, e 
doar umanitatea unei anumite părţi a rasei. Nu ne 
aparţine, într-adevăr, şi poate nu e la fel de bună ca a 
noastră, dar are farmecul şi valorile ei. Sunt momente 
în care filosofia asta mă cucereşte atât de tare, că mă bate 
gândul să mă lepăd de zeii neamului meu! 

- Ei bine, Mantia verde este profetul acestei sim- 
plităţi măreţe. Vorbeşte direct din inima Islamului şi 
transmite un mesaj onorabil. Numai că, din nefericire 
pentru noi, vorbele sale au fost răstălmăcite în favoarea 
blestematei propagande germane. Au profitat de naivi- 
tatea lui pură şi l-au atras într-un joc politic mizerabil, 
iar crezul lui pentru spaţiu şi simplitate e folosit pentru 
promovarea ultimului cuvânt al degenerării umane. 
Dumnezeule, Dick, parcă îl văd pe Sfântul Francis con- 
dus de Messalina. 

— Femeia asta a fost aici, Sandy, ceva mai devreme. 
M-a întrebat ce urmăresc şi am inventat tot felul de ba- 
zaconii, pe care le-a găsit interesante, însă. Dar am 
înţeles un lucru: poate că ea şi profetul ei au scopuri di- 
ferite, dar calea de a le atinge este aceeaşi. 

Sandy tresări: 

- A fost aici! strigă el. Spune-mi, Dick, ce părere ai 
despre ea? 

-— Cred că două treimi din ea e nebunie, însă a treia 
parte e inspiraţie, te cucereşte, 

- Sunt complet de acord cu tine, Dick. Am greşit 
comparând-o cu Messalina., Ea e'mult mai complicată. Îl 
domină pe Profet numai prin simplul fapt că 
împărtăşesc aceeaşi credinţă. Numai că, dacă la el e un 
62 


Mantia verde 


concept sănătos, benefic, la ea e nebunie şi cruzime. Vezi 
tu, şi Germania vrea să simplifice viaţa. 

~ Ştiu, i-am spus. l-am vorbit şi ei despre lucrurile 
astea cu o oră în urmă, când am debitat mai multe bali- 
verne decât a reuşit vreodată un om întreg la cap. Epi- 
sodul ăsta îmi va bântui nopţile mult timp de-acum 
încolo. 

— Simplitatea Germaniei este simplitatea unui bol- 
nay de nervi, nicidecum a omului primitiv, auster. E un 
melanj de megalomanie şi vanitate a omului din Biblie, 
care-şi îndesa maţul şi apoi cârcotea. Însă rezultatele 
sunt aceleaşi. Ea îşi dorește să distrugă şi să simplifice 
lucrurile; dar nu e simplitatea austerului, a spiritului, ci 
simplitatea unui nebun, care e în stare să reducă toate 
invențiile civilizaţiei la o monotonie inexpresivă. Profe- 
tul vrea să salveze sufletul poporului său; Germania 
vrea să domine corpul neînsufleţit al lumii. Şi poţi să le 
obţii pe amândouă cu acelaşi tip de discurs. Ca în par- 
teneriatul dintre Sfântul Francis şi Messalina. Dick, ai 
auzit vreodată de filosofia Supraomului? 

— Era o vreme când gazetele nu mai scriau de nimic 
altceva, i-am spus. Mi se pare că a fost un concept in- 
ventat de un tip pe nume Nietzsche. 

- Probabil, continuă el. Bătrânului Nietzsche i s-au 
pus în cârcă o mulţime de prostii, încât mai degrabă ar 
fi crăpat pe loc decât să şi le asume. Ideea de Supraom 
e cea mai recentă manie a noii şi bravei Germanii. Un 
tip de fantezie care n-ar putea niciodată să se realizeze, 
la fel ca şi Omul Economic propovăduit de politicieni. 
Omenirea are un al şaselea simţ al umorului, care pune 
capăt în cele din urmă oricărei tentative de nebunie. Ni- 
ciodată nu a existat şi nu poate exista un Supraom real... 
Dar poate exista, totuşi, o Suprafemeie. 

~ Ai să dai de necaz, puştiule, dacă mai spui asta. 

-Dar e adevărat. Femeile au o logică ascuțită, pe care 
noi, bărbaţii, nu ştim s-o cultivăm, dar multe dintre ele 

nu sunt în stare să perceapă umorul şi firescul vieţii, ca 
un om simplu. Ele pot străluci mult mai tare decât 
bărbaţii, fiindcă merg drept în inima lucrurilor, Nicio- 
dată un bărbat nu s-a apropiat de divinitate mai mult ca 
Ioana d'Arc, În acelaşi timp, însă, cred că pot deveni cele 
mai odioase creaturi, pentru că nu se opresc, din când în 
când, să râdă pur şi simplu de ele însele... Nu există Su- 
praom. Bieţii imbecili care-şi imaginează că pot juca 
acest rol sunt fie nişte profesori demenţi, incapabili să 
conducă o şcoală de duminică, fie nişte militari îngâm- 
faţi cu capul cât halba, care cred că împuşcarea unui 
Duce de Enghien te poate transforma în Napoleon. 
Există, însă, Suprafemeie şi numele ei e Hilda von 
Einem. 

— Şi eu care credeam că misiunea noastră se apropie 
de final, am bombănit în surdină, Acum parcă de-abia a 
început. Bullivant spunea că tot ce avem de făcut e să 
descoperim adevărul. 

- Bullivant nu-şi închipuia dimensiunile planului. 
Nici un om nu mai ştie lucrurile astea în afară de noi 
doi. Ascultă-mă, femeia are o putere imensă, Nemţii i-au 
încredințat asul lor din mânecă, iar ea are să-l joace cu 
toată ştiinţa de care e în stare. Nu se va opri de la nimic 
pentru a-şi atinge scopul. Deja a pus scena în funcţiune 
şi le va tăia beregata tuturor Preoţilor, dacă va fi nevoie, 
pentru a conduce spectacolul de una singură... Nu ştiu 
ce vrea de la voi, chiar nu-mi imaginez cu ce i-aţi putea 
fi de folos. Dar sunt foarte sigur în privința rolului meu. 
M-a primit în jocul ei şi sunt gata să-i stau pe aproape, 
pentru orice şansă de a-i ruina planurile astea... Mâine 
plecăm spre est ~ cu un profet nou, dacă cel vechi a 
murit. 

- Unde mergeţi? 

= Nu ştiu. Dar bănuiesc că e drunvlung, având în ve- 
dere pregătirile. Şi într-un ţinut rece, fiindcă am primit 
toţi haine groase. 

-În fine, oriunde ar fi acel loc, se pare că mergem şi 
noi. Nu ţi-am spus finalul poveștii. Blenkiron şi cu mine 
ne-am învârtit prin cercuri înalte, ca ingineri americani 
capabili să se joace de-a toboganul cu apă cu britanicii, 
pe fluviul Tigru. Mai nou, sunt amic cu Enver, care mi-a 
oferit protecţia lui. Bietul Rasta tocmai ne adusese 
paşapoartele pentru călătoria de mâine spre Mesopota- 
mia dar, acum o oră, prietena ta le-a făcut bucăţi şi le-a 
azvârlit în foc. Se pare că trebuie s-o urmăm pe drumul 
către munţi. 

Sandy fluieră lung şi agale. 

— Mă întreb ce mama naibii ar putea vrea de la voi? 
Se complică lucrurile rău de tot, Dick... Dar unde naiba 
este Blenkiron? El e la curent cu învârtelile grangurilor 
din politică. 

Dispărutul Blenkiron intră pe uşă chiar în timp ce 
Sandy întreba de el, păşind încet, agale, ca de obicei. Îmi 
dădeam seama după postură că nu-l mai chinuia dis- 
peptia, iar în priviri îi strălucea o lumină vioaie. 

— Ia ascultați, băieţi, începu el, am nişte veşti sen- 
zaţionale pentru voi. Au avut loc confruntări dure la 
graniţa de est şi se pare că şorecarii o încasează rău de 
tot. 

Avea în mâini un teanc de hârtii, din care alese o 
hartă şi o întinse pe masă. 

— Tac mâlc despre povestea asta în capitală, dar am 
pus cap la cap nişte informaţii zilele astea şi cred că am 
încropit o imagine corectă a situaţiei. Acum două 
săptămâni, bătrânul Nicolae a coborât din munţi şi şi-a 
nimicit duşmanii chiar aici, la Kuprikeui, unde princi- 
palul drum spre est traversează râul Aras. A fost doar 
începutul cascadoriei, fiindcă rusul a continuat să pre- 
seze pe un front mai avansat, iar un domn pe nume Kia- 
mil, comandant de arme prin acele locuri, nu prea a fost 
în stare să-i ţină piept. Şorecarii au fost izgoniți către 
nord, est şi sud, iar moscoviți şi-au instalat tabăra chiar 

la porţile Erzerumului. Ascultaţi ce vă spun, atmosfera 
e tensionată şi mohorâtă rău în cercurile înalte... 

Enver se dă de ceasul morţii să aducă divizii proas- 
pete la Erzerum de la Gallipoli, dar drumul e foarte lung 
şi se pare că noile trupe nu vor putea ajunge la timp să 
oprească degringolada... Dumneata şi cu mine, dom- 
nule maior, plecăm mâine spre Mesopotamia şi pot să 
spun că e cel mai porcos ghinion de care putea să aibă 
parte John S. Ratăm şansa de-a asista la cea mai sânge- 
roasă confruntare a acestui război. 

Am luat harta şi am dosit-o în buzunar. Mă descur- 
cam de minune cu hărţile şi chiar căutam una demult. 

— Nu mergem în Mesopotamia, i-am spus. Ni s-au 
anulat ordinele. 

— Dar tocmai m-am întâlnit cu Enver, care mi-a spus 
că ne-a trimis paşapoartele. 

— Sunt în foc. Cele bune sosesc mâine dimineaţă. 

Sandy interveni în dialogul nostru, cu ochii aprinşi 
de emoție. 

- În munţi!... Deci mergem la Erzerum... Nu înţele- 
geţi, nemţii îşi joacă acum asul din mânecă! Trimit Man- 
tia verde în cel mai încercat punct al conflictului, cu 
speranţa că apariţia sa îi va mâna pe turci în luptă. Lu- 
crurile se mişcă, Dick, bătrâne! Gata, nu mai batem 
pasul pe loc. O să fim vârâţi până-n gât în afacerea asta 
şi Dumnezeu să aibă grijă de sufletele noastre... Trebuie 
să plec acum, am multe de făcut. Au revoir. Ne vedem în 
munţi. 

Blenkiron era năucit. A trebui să-i povestesc de-a fir 
a păr întâmplările acelei seri. În timp ce asculta, toată 
mulţumirea îi dispăru de pe faţă, lăsând loc unei uimiri 
caraghioase, puerile. 

- Nu vreau să mă plâng, fiindcă ăsta ne e rostul aici, 
dar îmi închipui că nu va fi deloc un drum uşor. E 
Kismet şi ne vom supune. Însă nu mă tem să recunosc 
că perspectivele mă sperie. 

— Oh, şi pe mine, să ştii, i-am spus, Femeia asta mă 
înfioară. Și, de data asta, avem de-a face cu însuşi marele 
spectacol. Oricum, mă bucur că avem privilegiul de a 
lua parte la show din primele rânduri. Nu mă încânta 
prea tare ideea de a face turul provinciilor. 

- Probabil, ai dreptate. Îmi doresc ca Dumnezeu să 
găsească de cuviinţă, în aceste momente, s-o ia pe 
drăguţa doamnă la El. E prea greu de suportat de un om 
liniştit la vârsta mea. Când ne invită să mergem la par- 
ter, mă simt ca într-un ascensor de mare viteză spre aco- 
periş. 

Caravanserai în ruine 


Două zile mai târziu, seara, am ajuns la Angora, pri- 
mul punct de pe traseul nostru. 

Paşapoartele sosiseră a doua zi dimineaţă, cum Frau 
von Einem promisese de altfel, însoţite de planurile de 
călătorie. Mai mult, unul dintre Companioni, care vor- 
bea cât de cât engleză, a fost desemnat să ne însoţească 
—o decizie înțeleaptă, fiindcă nici unul dintre noi nu ştia 
o boabă turceşte. Astea erau instrucţiunile noastre. Nu 
am aflat nimic nou despre Sandy, Mantia verde sau des- 
pre doamna von Einem. Urma să călătorim pe cont pro- 
priu. 

Am mers până la Angora pe calea ferată într-un 
foarte confortabil Schlafuvagen! nemtesc, ataşat la coada 
unui tren militar. Nu prea aveam parte de un peisaj in- 
teresant fiindcă, imediat după Bosfor, am intrat într-un 
ținut acoperit de zăpadă. Cu excepţia faptului că aveam 
impresia că urcăm, nu am rămas cu nici o altă amintire 
despre acel drum. Era o minune faptul că nu întârzia- 
sem deloc pe drum, deoarece linia respectivă era extrem 
de aglomerată. Toată regiunea colcăia de soldaţi de la 
Gallipoli şi toate liniile colaterale erau rezervate vagoa- 
nelor de aprovizionare. Când ne opream - cam o dată la 
fiecare oră — observam tabere întinse pe ambele părţi ale 
căii ferate și nu de puţine ori am remarcat regimente 
mergând în marş de-a lungul şinelor. La prima vedere, 


1 Vagon de dormit. (n. trad.) 

părea o adunătură de oameni simpli, dar zdraveni, însă 
mulţi dintre ei aveau hainele zdrenţuite şi bocanci uzați. 
Mă întrebam uimit cum aveau să parcurgă, totuşi, cei 
800 de kilometri până la Erzerum. 

Blenkiron dădea pasienţe, iar Peter şi cu mine ne-am 
încercat norocul la Pichet, deşi mai mult am sporovăit şi 
am fumat. Plecarea din acel oraş infernal ne înveselise 
nevoie mare. Revenisem în câmp deschis, mergând 
către muzica armelor. Indiferent de soartă, măcar nu 
muream ca nişte şobolani înecaţi în canal. În plus, eram 
împreună şi asta ne liniştea, oarecum. Simţeam acea 
uşurare a soldatului pironit în avanpost, care este adus 
înapoi în mijlocul batalionului său. Dincolo de scopul 
misiunii noastre, lucrurile căpătaseră o anvergură im- 
posibil de controlat. Nu avea nici un rost să scorneşti 
planuri, strategii, fiindcă nici unul dintre noi nu ar fi în- 
trezărit următoarea mişcare. Devenisem fatalişti, cre- 
deam în Kismet, iar asta e o credinţă confortabilă. 

Toți, cu excepţia lui Blenkiron. Din punctul lui de ve- 
dere, apariţia Hildei von Einem aruncase o umbră si- 
nistră peste afacerea noastră. Era foarte interesant de 
observat cum ne afecta prezenţa acestei femei pe fiecare 
dintre noi. Peter era complet indiferent: bărbat, femeie, 
hipogrif! erau tot una pentru el; făcea faţă oricărei si- 
tuaţii cu calmul cu care vâna un leu bătrân în savană, 
luând lucrurile aşa cum veneau şi rezolvându-le ca pe o 
ecuaţie matematică. Sandy şi cu mine eram teribil de im- 
presionaţi — nu are nici un rost să neg — oribil de impre- 
sionaţi, chiar, însă eram mult prea interesaţi ca să ne mai 
fie frică şi deloc fascinaţi. O uram prea tare. Pe Blenki- 
ron, însă, îl ameţise complet. El însuşi spunea că se simte 
ca o pasăre în faţa unui şarpe cu clopoței. 

L-am determinat să vorbească despre ea, fiindcă 
eram convins că starea lui avea să se agraveze, dacă mai 
avea multe vise cu ea. Era foarte bizar faptul că acest 
om, cel mai imperturbabil şi mai curajos pe care-l 

întâlnisem vreodată, putea fi paralizat de o femeie schi- 
loadă. Nu aveam nici o îndoială. Numai gândul la ea 
făcea ca viitorul să i se pară sumbru ca un nor de fur- 
tună. ÎI secătuia, pur şi simplu, de toate puterile şi, dacă 
doamna avea să ne mai fie mult prin preajmă, mă te- 
meam că Blenkiron va fi scos complet din joc. 

Am sugerat că s-a îndrăgostit de ea, dar el imi res- 
pinse vehement supoziţia. 

— Nu, domnule, nu am nici un fel de afecţiune pen- 
tru ea. Problema mea e că mă simt deconcertat în faţa ei 
şi nu mai ştiu în ce categorie de inamic s-o încadrez. 
Cred că noi, americanii, nu avem suficientă stăpânire de 
sine pentru a relaţiona cu o astfel de femeie. Ne-am ri- 
dicat figurile feminine ale istoriei la rang de zeități, după 
care le-am dat cumva deoparte din viaţa de zi cu zi. 
Drept urmare, când întâlnim o femeie implicată în cel 
mai măreț joc al omenirii, nu suntem în stare să-i înţele- 
gem rostul. Noi considerăm femeile nimic altceva decât 
îngeri sau copii. Aş vrea să fi avut parte de educaţia 
voastră. 

Angora avea exact imaginea care-mi rămăsese în 
minte despre oraşul francez Amiens, în timpul retrage- 
rii de la Mons. Era, de fapt, o masă uriaşă de soldaţi şi 
camioane — un punct nodal, mai degrabă, fiindcă în fie- 
care oră soseau alţii şi alţii şi singura cale de ieşire era 
unicul drum spre est. Oraşul devenise un adevărat pan- 
demoniu, în care ofiţerii germani depăşiţi de situaţie în- 
cercau să mai dea câteva ordine. Nu prea se sinchiseau 
de noi, fiindcă inima Anatoliei nu era un teren prielnic 
de vânătoare peniru personaje suspecte. Am dus 
paşapoartele comandantului, care le-a aplicat numaide- 
cât viza şi ne-a asigurat că încearcă să ne găsească cât 
mai rapid un mijloc de transport. Am petrecut noaptea 


1 Animal fabulos din mitologie, jumătate cal, jumătate vultur. (DEX). 

într-un fel de hotel, unde ne-am înghesuit toţi patru 
într-un singur dormitor. 

A doua zi dimineaţă, m-am dat peste cap să găsesc 
un vehicul motorizat. A durat patru ore această încer- 
care, condimentată cu folosirea fiecărui nume important 
din Imperiul turcesc, În final, am dat peste un Studeba- 
ker’ chinuit. Am mai pierdut două ore ca să găsesc ben- 
zină şi cauciucuri de schimb. Cât despre şofer, a fost o 
misiune imposibilă să găsesc pe cineva disponibil, aşa că 
urma să conduc mașinăria eu însumi. 

Am plecat imediat după prânz şi am pătruns cu vi- 
teză în ţinuturile de deal, presărate cu petice de păduri. 
Nu mai ningea, dar bătea un vânt aspru din est, care-ţi 
intra în oase. Am început să urcăm dealuri iar drumul, 
deşi destul de bine proiectat, deveni la fel de accidentat 
precum albia unui râu. Nici nu-i de mirare, fiindcă tra- 
ficul era la fel de îngrozitor precum cel de pe ruta Ypres- 
Cassel, mai puţin găştile de drumari belgieni care să-l 
peticească la loc. 

Am întâlnit mii de soldaţi mărşăluind pe marginea 
străzii cu chipurile lor impasibile de turci, dar şi con- 
voaie de boi, de catâri, căruţe trase de cai anatolieni pi- 
tici, dar extrem de robuşti. Din direcţia opusă se arătau 
maşinile sărăcăcioase ale Semilunii Roşi, alături de fur- 
gonete cu răniţi. A trebuit să ne târâm ca melcul ore în- 
tregi, până am trecut dincolo de toată îngrămădeala 
asta. Chiar înainte de lăsarea întunericului, părea că am 
reuşit să depăşim prima tranşă de oameni şi am mers 
întins cam cincizeci de kilometri, printr-un defileu. 
Începeam să mă agit tot mai tare în privinţa maşinii, 
fiindcă era cel mult o rablă, iar drumul pe care-l 


1 Automobil produs de Studebaker Brothers Manufacturing 
Company, o companie americană producătoare de automobile pen- 
tru fermieri, mineri şi armată. (n. trad.) 

parcurgearn ar fi transformat şi cel mai nou Rolls-Royce 
într-o grămadă de fiare. 

Indiferent de condiţii, era grozav să fim din nou în 
spaţiu deschis. Peter avea o expresie de încântare pe i 
chip şi pufnea din nări aerul tare, ca un cerb. Pe deasu- | 
pra taberelor de pe câmp se ridica miros de fum, de la 
focurile de lemne şi bălegar. Mirosul ăsta şi cel de iarnă 
înţepătoare al câmpurilor biciuite de vânt, toate îmi 
revin de atunci în minte când mă gândesc la ziua aceea. 
Cu fiecare oră eram mai calm şi mai determinat. Mă 
simţeam ca atunci când batalionul a mărşăluit din Aire 
spre linia de foc aveam un fel de tensiune în tot corpul 
şi o aşteptare sălbatică. Nu prea îmi plac oraşele şi lân- 
cezeala din Constantinopol îmi şlăbise oasele. 

Acum, când vântul aspru ne biciuia obrajii, mă 
simţeam pregătit pentru orice. Mergeam pe drumul 
principal spre est şi spre munţii de la frontieră şi aveam 
să ajungem curând pe cel mai îndepărtat front al războ- 
iului. Nu mai era de mult o misiune obişnuită de cule- 
gere de informaţii. Aceea se încheiase cu vreme în urmă. 
Acum ne aştepta zona de luptă şi aveam să luăm parte 
la ceea ce ar fi putut fi lovitura de graţie aplicată inami- 
cului. Nu îmi dădeam seama că noi ne aflam încă în 
tabăra acestuia şi că puteam avea parte de aceeaşi 
soartă, asta dacă nu ne împuşcau înainte. 

Adevărul e că uitasem că mă aflam în mijlocul unei 
confruntări între armate şi naţiuni. Nici nu mai conta pe 
cine susțineam. Mai întâi de toate, era o cursă între noi 
patru şi o femeie ţicnită, iar acest conflict personal făcea 
ca înfruntarea dintre armate să fie doar un fundal vag 
conturat. 

În acea noapte am dormit buştean toţi patru pe po- 
deaua unui han mizer, iar a doua zi am pornit iar la 
drum, pe o ninsoare slabă. Ajunsesem destul de sus şi 
frigul ardea tot mai tare. Companionul — numele său 
părea a fi Hussin — mai călătorise pe acest drum şi mi-a 

spus numele locurilor, însă nu-mi suna nimic cunoscut. 
Toată dimineaţa ne-am zvârcolit printre cârduri mari de 
soldaţi, cel puţin o brigadă, care avansau destul de re- 
pejor, cu un pas vioi şi hotărât, cum nu mai văzusem 
vreodată. Trebuie să mărturisesc că îi admiram foarte 
mult pe luptătorii turci: îmi amintesc că băieţii noştri 
spuneau despre turci că luptă corect şi iscusit şi mă re- 
volta faptul că Germania îi ademenise în planurile ei 
meschine. 

Brigada s-a oprit să mănânce şi am poposit şi noi 
alături, prânzind cu pâine neagră, smochine uscate şi o 
butelcă de vin teribil de acru. Am schimbat câteva vorbe 
cu unul dintre ofiţeri, care ştia câte ceva în germană. Mi- 
a spus că ordinul era să nu să se oprească până în Rusia, 
fiindcă avusese loc o victorie răsunătoare a turcilor în 
Caucaz. 

— Yam bătut pe francezi şi pe britanici, iar acum a 
venit rândul Rusiei, spuse el apatic, ca şi cum repeta o 
poezie învățată pe de rost. Adăugă, însă, că se săturase 
până peste cap de tot războiul ăsta. 

După-amiază, am reușit să scăpăm şi de coloana asta 
şi să mergem pe drum liber câteva ore bune. Drumul 
cotise oarecum spre est, ca şi cum ne-am fi îndreptat 
spre valea unui râu uriaş. Curând, au început să apară 
în cale grupuri de oameni care veneau dinspre est, cu o 
expresie total diferită în ochi. Primele loturi de răniţi în- 
tâlniţi pe drum fuseseră ceva obişnuit — îi vezi pe orice 
front —şi erau bine organizate. Aceşti oameni, însă, erau 
epuizați, înfrânți; mulți dintre ei erau desculți, fără nici 
un mijloc de transport şi fără nici un fel de hrană. Alţii 
se întinseseră pur şi simplu pe marginea străzii, în ulti- 
mul stadiu al epuizării. Alţii treceau şchiopătând, atât 
de obosiţi că nici nu mai puteau întoarce capul să se uite 
la noi. Toţi erau răniţi, unii dintre ei chiar foarte grav, şi 
teribil de slabi. Mă întrebam cum va reuşi prietenul turc 
din brigadă să le explice oamenilor lui această privelişte, 

starea camarazilor lor, dacă era atât de convins de vic- 
torie. Nu aveau deloc aerul unei armate cuceritoare. 

Chiar şi Blenkiron, care nu era soldat, observă starea 
deplorabilă a soldaţilor. 

— Băieţii ăştia arată rău de tot, observă el. Trebuie să 
ne grăbim, domnule maior, dacă vrem loc în primele 
rânduri ale actului final. 

Eram de aceeaşi părere. Imaginea asta îmi dădea 
ghes să merg mai tare, fiindcă înţelegeam că kucrurile 
importante se petrec în est. Estimasem că, în patru zile, 
vom ajunge de la Angora la Erzerum, dar iată că a doua 
zi era aproape de final şi nu parcursesem nici măcar o 
treime din distanţă. Am apăsat acceleraţia ca un fana- 
tic, ceea ce s-a dovedit a fi o greşeală imensă. 

Am spus deja că Studebaker-ul era o vechitură rugi- 
nită. Mecansimul de direcţie era teribil de fragil, iar te- 
renul accidentat şi serpentinele îmi dădeau serios de 
lucru. Curând, am dat de un strat de zăpadă destul de 
consistent, tasat de greutatea camioanelor. Ne-am 
zdruncinat şi ne-am înghiontit groaznic şi am fost scu- 
turaţi zdravăn de tot, ca boabele de mazăre dintr-o 
păstaie. Am devenit tot mai agitat din cauza rablei ru- 
ginite, mai ales că aveam o cale lungă până la satul în 
care-mi propusesem să înnoptăm. Se înserase, iar noi ne 
aflam tot în pustietate, traversând strunga lină a unui 
râu. La capătul povârnişului am zărit un pod - un podeţ 
de buşteni şi chirpici care, aparent, fusese fortificat pen- 
tru traficul intens. În vreme ce ne apropiam cu o viteză 
bună, maşina a încetat să mai răspundă la comenzile vo- 
lanulhui. 

M-am chinuit cu disperare să o menţin pe drum, dar 
a virat la stânga şi am plonjat peste râu, intr-un ochi 
mlăştinos. Un zgomot surd şi-o izbitură şi toţi patru am 
fost aruncaţi în mocirla ingheţată "Nu-mi amintesc cum 
am scăpat de acolo, fiindcă maşina s-a răsturnat şi ar fi 
putut să-mi rupă spatele. Însă nimeni nu a fost rănit. 

Peter râdea, iar Blenkiron, după ce-şi scutură zăpada 
din păr, i s-a alăturat. În ceea ce mă priveşte, cercetam cu 
mare atenţie maşina, Atinsese culmea urâţeniei, mai ales 
că osia din faţă era ruptă. 

Era un ghinion oribil şi lipsit de speranţă. Blocaţi în 
mijlocul Asiei Mici, fără nici un alt mijloc de transport, 
fiindcă mai degrabă aș fi încercat să găsesc bulgări de 
zăpadă în Congo decât o osie nouă pe aici. Se întune- 
case şi nu aveam deloc timp de pierdut, Am scos canis- 
trele cu benzină şi cauciucurile de rezervă şi le-am dosit 
după nişte bolovani, după care am luat şi restul de bagaj 
sărăcăcios din Studebaker şi l-am abandonat. Singura 
noastră speranţă era Hussin. Ne bazam pe el să găsească 
o gazdă pentru noapte, iar a doua zi urma să căutăm 
nişte cai sau un loc într-un camion aflat în trecere. 
Nu-mi făceam iluzii că voi găsi altă maşină. Orice auto- 
mobil în Anatolia devenise deja o raritate, un obiect de 
lux. 

Era un ghinion atât de stupid, încât nimeni nu era în 
stare să scoată o vorbă. Nici măcar o înjurătură 
zdravănă nu ne-ar fi îndulcit amarul. Hussin şi Peter 
porniseră pe drumuri opuse în căutarea unei case dis- 
ponibile, iar Blenkiron şi cu mine ne-am aşezat pe cea 
mai apropiată piatră şi începusem să fumăm ca dispe- 
raţii. 

Hussin a reuşit primul. Reveni în 20 de minute cu 
veşti despre un posibil sălaș aflat la vreo 5 kilometri în 
jos, pe râu. Plecă înainte să-l prindă din urmă şi pe Peter, 
iar Blenkiron şi cu mine am pornit poticniţi pe malul 
apei, cu bagajele după noi. Se întunecase de-a binelea şi 
am căpătat niște vânătăi serioase din cauza butucilor de 
care ne tot împiedicam. Când Hussin şi Peter ne-au 
ajuns din urmă, am găsit şi un drum mai bun şi, curând, 
am zărit o lumină licărind în bezna din jur. 

Se dovedi a fi o fermă dărăpănată în mijlocul unui 
crâng de plopi -o curte împuţită şi plină de noroi, o şan- 

drama cu două încăperi pe post de casă şi un hambar 
acceptabil de uscat, pe care l-am ales ca adăpost. Gazda 
era un bătrân răpănos, ai cărui fii plecaseră la război. 
Ne-a primit cu liniştea resemnată a celui care nu mai 
aşteaptă nimic de la viaţă decât necazuri. 

Ne-am recăpătat, încet-încet, buna dispoziţie şi în- 
cercam din greu să pun în aplicare noua filosofie Kis- 
met. Îmi închipuiam că, dacă riscurile sunt prestabilite, 
la fel şi dificultăţile, aşa că trebuie să le acceptăm pe 
toate ca parte a vieţii cotidiene. Ne-am potolit foamea 
cu ce ne mai rămăsese în desagă şi cu lapte bătut şi 
ne-am ghemuit fiecare între paiele adăpostite în ham- 
bar. Blenkiron ne anunţă cu un oftat fericit că nu îl mai 
chinuia dispepsia de două zile. 

Îmi amintesc că, în acea noapte, am avut un vis tare 
bizar. Se făcea că mă aflu într-un loc sălbatic în munţi şi 
eram urmărit, deşi nu reuşeam să disting clar de către 
cine. Îmi amintesc că asudam tot de teamă, fiindcă eram 
singur, iar teroarea de pe urmele mele era supraome- 
nească. Tot locul era îngrozitor de tăcut şi de sumbru, 
acoperit de straturi groase de nea, astfel că fiecare pas 
era o grea încercare. Un coşmar ca multe altele, veţi 
spune. Aşa e, numai că în al meu a apărut o imagine bi- 
zară. 

Noaptea era neagră ca tăciunele, dar în faţa mea, în 
nodul unei trecători, am zărit un petic de lumină, unde 
se vedea o colină joasă, cu vârful stâncos: o formă de re- 
lief căreia, în Africa de Sud, îi spunem castro! sau tigaie. 
Ştiam, în sinea mea, că, dacă reuşesc să ajung la acel cas- 
trol, voi fi în siguranţă, aşa că m-am avântat prin troiene, 
cu duşmanul sângeros aflat pe urmele mele. M-am tre- 
zit gâfâind, chiar când primele raze ale dimineţii se stre- 
curau timid prin crăpăturile hambarului, şi la timp 
pentru ca Blenkiron să ne anunțe voios că duodenul lui 
se comportase ca un gentleman întreaga noapte. Am 
mai stat întins o vreme, încercând să memorez toate de- 

taliile visului, dar totul se pierdea în ceaţă, cu excepţia 
imaginii vârfului de deal, care-mi apărea destul de clar 
în minte. Mi-am spus că era o reminiscență din savană 
şi nimic mai mult, vreun loc vizitat cândva în ţinutul 
Wakkerstroom, deşi zău că nu mi-l aminteam deloc. 

Nu vreau să mai descriu următoarele trei zile, fi- 
indcă au fost un şir lung de eşecuri şi dezamăgiri. Hus- 
sin şi Peter au scotocit tot ţinutul pentru a găsi cai, 
Blenkiron a stat în hambar dând pasienţe, iar eu vânam 
pe drumul de lângă pod vreun convoi de camioane cu 
locuri libere. Sarcina mea era, însă, complet inutilă. Tre- 
ceau, într-adevăr, coloanele de militari şi toţi priveau 
miraţi maşina distrusă de pe margine, dar nu ne puteau 
ajuta cu nimic. Prietenul meu, ofiţerul turc, îmi promise 
că va telegrafia la Angora din primul post întâlnit pen- 
tru a solicita o altă maşină. Îmi aminteam, însă, foarte 
bine care era atmosfera în acei oraş, aşa că nu-mi pu- 
neam prea mari speranţe în reuşita telegramei. 

Treceau multe maşini pe drum, burduşite cu ofiţeri, 
nemți sau turci, dar se grăbeau atât de tare, că nici timp 
de vorbă n-aveau. Singura concluzie cu care m-am în- 
tors de la postul meu de observaţie de lângă drum a fost 
că lucrurile se încingeau bine de tot lângă Erzerum. Toţi 
cei de pe şosea fie se grăbeau să ajungă acolo, fie încer- 
cau să scape cât mai departe cu putință. 

Hussin avea cele mai mari şanse de izbândă fiindcă, 
aşa cum am mai spus, Companionii se bucurau de o 
simpatie specială în Imperiul turcesc. În prima zi, însă, 
s-a întors cu mâinile goale. Toţi caii fuseseră rechiziţio- 
naţi pentru război; însă era sigur că localnicii aveau şi 
cai ascunşi, dar el nu reuşise să-i descopere încă. A doua 
zi, s-a întors cu doi cai — nişte mârţoage mizerabile şi lip- 
site de vlagă, din cauza dietei bazate exclusiv pe boabe 
de fasole. Nu mai rămăsese nici urmă de porumb sau 
de fân în regiune. A treia zi, Hussin descoperi un 
armăsar arab ceva mai arătos: cam neîngrijit, e-adevărat, 

dar sănătos tun. Am plătit bani buni pentru toţi trei, fi- 
indcă Blenkiron avea încă punga plină şi nu aveam nici 
o secundă de pierdut cu interminabila târguială orien- 
tală. 

Hussin m-a asigurat că a cernut tot ţinutul şi îl cre- 
deam pe cuvânt. Nu mai puteam să pierdem nici o zi 
acolo, chiar dacă asta însemna să-l lăsăm pe el în urmă. 
Numai că lui nici nu-i trecea prin cap să stea pe loc. M-a 
anunţat cu demnitate că este un alergător foarte bun şi 
că poate ţine pasul cu astfel de cai ore întregi la rând. 
Dacă ăsta era ritmul călătoriei noastre, avea să dureze 
săptămâni bune ca să ajungem la Erzerum. 

Am plecat în zorii celei de-a patra zile, după ce 
bătrâna gazdă ne-a binecuvântat şi ne-a vândut nişte 
pâine râncedă de secară. Blenkiron se urcase pe armăsa- 
rul arăbesc, fiind cel mai greu dintre noi, iar Peter şi cu 
mine ne alesesem cu mârţoagele. Cele mai sumbre pre- 
simţiri ale mele se adeveriră curând, fiindcă Hussin, 
care ţopăia lângă mine, ţinea pasul cu noi fără nici o pro- 
blemă. Mergeam cu viteza unui car tras de boi. Caii nu 
erau potcoviţi şi mi-am dat seama că drumul accidentat 
le va distruge cât de curând copitele. Ne târam mai 
mult, cu doar 8 kilometri pe oră, cel mai jalnic şi patetic 
convoi care a dezonorat vreodată un drum. 

Colac peste pupăză, începuse să burniţeze, ceea ce 
mi-a distrus moralul complet. Pe lângă noi treceau în 
goană maşini ce se pierdeau rapid în negură, cu o viteză 
de 50 de kilometri la oră, ironizându-ne, parcă, lentoa- 
rea. Nu scotea unul o vorbă, fiindcă inutilitatea demer- 
sului nostru ne împietrise spiritul. Mi-am muşcat tare 
de tot buza, ca să-mi curm revolta, şi cred că aş fi fost în 
stare să-mi vând sufletul în clipa aia pentru orice s-ar fi 
mişcat mai repede. Nu cunosc chin mai aspru decât să 
arzi de nerăbdare să ajungi undeva şi să fii nevoit să te 
târăşti ca un melc. Eram în punctul de a încerca orice 
măsură disperată. 

Pe la mijlocul zilei, am coborât într-o vale deschisă, 
ce purta semnele unor culturi bogate. Satele se îndesi- 
seră, iar ținutul era împânzit de livezi de măslini şi 
brăzdat de canale de irigaţii. Din câte îmi aminteam de 
pe hartă, am bănuit că ne apropiam de acea regiune ves- 
tită de lângă oraşul Sivas, grânarul Turciei şi ţinutul de 
origine al adevăraţilor osmanlâi. 

Atunci, după o cotitură, am întâlnit caravansera- 
iul!.Era un loc părăginit şi înnegrit de vreme, a cărui ten- 
cuială rozalie cădea în bucăţi mari de pe ziduri. În faţă 
avea o curte mare, cu deschidere la drum, iar în mijloc 
o casă cu acoperişul plat, cu o gaură imensă într-o parte. 
Era destul de departe de front, aşa că pagubele se dato- 
rau, probabil, vreunei explozii. Dincolo de casă, la doar 
câţiva metri în spate, un detaşament de cavalerie cam- 
pase lângă albia unui râu. Caii erau legaţi şi priponiţi cu 
țăruşi. 

Tar pe marginea drumului, singură-singurică şi oa- 
recum abandonată, se afla o mașină nou-nouţă, de toată 
frumuseţea. 

Nu se afla nimeni pe drum, în faţă sau în urmă, cu 
excepţia soldaţilor de lângă râu. Proprietarii, indiferent 
cine erau, se aflau, probabil, în caravanserai. Am spus 
mai înainte că eram în stare de orice măsură disperată şi 
iată că bunul Dumnezeu mi-a oferit o şansă. Râvneam la 
acea maşină cum nu mai râvnisem vreodată la ceva în 
viaţă. În acel moment, toate planurile mele se năruiseră 
şi nu mai aveam decât o dorință isterică de a ajunge pe 
front. Era vital să găsim Mantia verde ia Erzerum şi, 
odată ajunşi acolo, urma să ne bucurăm de protecţia 
Hildei von Einem. Era război, iar o acoperire de grangur 
de armată era cea mai sigură cale. Însă nu-mi trecea prin 
minte nici o idee demnă de a fi menţionată. Nu mai ve- 

deam decât un singur lucru — o maşină rapidă, care 
putea fi a noastră. 

Le-am făcut un semn celorlalţi şi am descălecat toţi 
trei, priponind caii la capătul apropiat al curţii. Auzeam 
zumzetul vocilor din tabăra de lângă râu, dar erau sufi- 
cient de departe încât să nu ne poată vedea. Peter a fost 
trimis în recunoaştere în grădină. Clădirea avea o sin- 
gură fereastră spre drum, la etaj. 

Între timp, eu m-am strecurat pe lângă zid până la 
maşină şi am aruncat un ochi înăuntru. Era un vehicul 
splendid, cu motor în şase cilindri, nou-nouţ, cu cau- 
ciucurile puţin uzate. În spate, erau depozitate şapte ca- 
nistre cu benzină şi cauciucuri de rezervă. Privind cu 
atenţie, am remarcat nişte hărţi şi câteva binocluri îm- 
prăştiate pe scaune, ca şi cum pasagerii coborâseră doar 
câteva minute pentru a-şi dezmorţi oasele. 

Peter reveni, anunțând că în curte nu era nimeni. 

— În schimb, se aud voci din camera de la etaj, conti- 
nuă el. Păreau că se pregătesc de plecare, aşa că nu e ex- 
clus să coboare curând. 

Evident, nu era timp de pierdut, aşa că le-am spus 
să se strecoare pe drum, cam la 50 de metri în spatele 
clădirii, şi să fie gata să urce în maşină când voi trece pe 
acolo. Trebuia să pornesc întâi motorul, ceea ce era po- 
sibil să atragă ceva gloanțe. 

Am aşteptat lângă maşină, asigurându-mă că au 
ajuns suficient de departe. Auzeam voci de la etajul su- 
perior al casei şi paşi mişcându-se de colo-colo prin 
încăpere. Tremuram de spaimă şi de emoție, fiindcă în 
orice moment cineva se putea uita pe fereastră. În se- 
cunda următoare, m-am năpustit asupra manivelei şi 
am începu să învârt ca un nebun. 

Gerul îngreuna teribil operaţiunea, iar eu aveam deja 
stomacul contorsionat de emoție, fiindcă zgomotul mo- 
torului putea scula morţii din somn. Şi atunci, prin mila 
Cerului, motorul porni. M-am aruncat în spatele vola- 

nului, am tras ambreiajul şi am apăsat acceleraţia. 
Maşina asta grozavă ţâşni în faţă cu viteză, chiar când în. 
urma mea vocile se apropiaseră periculos de tare. Un 
glonț îmi şfichiui borul pălăriei, iar altul se înfipse în 
perna de lângă mine. 

Într-o secundă, dispărusem din zonă şi i-am îmbar- 
cat şi pe ceilalţi. Blenkiron pusese piciorul pe prag şi se 
rostogolise pe scaunele din spate, ca un sac de cărbuni. 
Peter se strecură lângă mine, iar Hussin se căţără din 
spate, peste capotă. Purtam tot bagajul în buzunare şi 
nimic altceva de cărat. 

În jurul nostru cădeau gloanțe, dar fără să ne atingă. 
Apoi am auzit o detunătură chiar lângă ureche şi, cu 
coada ochiului, l-am văzut pe Peter lăsând deoparte pis- 
tolul. leşisem deja din bătaia armelor şi, privind în 
urmă, am desluşit trei bărbaţi gesticulând în mijlocul 
drumului. 

- Luar-al dracului de pistol, înjură Peter cu zăduf. 
Niciodată n-am fost în stare să ţintesc ca lumea cu o 
jucărie de-asta. Dacă aveam eu pușca... 

— De ce naiba ai tras? l-am întrebat uluit. Doar le-am 
furat deja maşina, ce rost are să-i şi împuşcăm? 

— Scăpam de necazuri dacă aveam pușca, continuă 
el cu voce calmă. Omuleţul căruia îi spui Rasta era unul 
dintre cei trei şi te-a recunoscut. L-am auzit strigându- 
te pe nume. E un pitic furios şi îndârjit, iar pe acest drum 
există un telegraf. 


CAPITOLUL ŞAPTESPREZECE 


Necazuri la apele Babilonului 


Din acel moment cred că a început cu adevărat ne- 
bunia mea. Am uitat dintr-odată toată grijile şi difi- 
cultăţile prezentului şi am privit viitorul cu inima 
deschisă şi plină de speranţă. Goneam spre marea 
bătălie, unde oamenii se ocupau cu ce mă ocupam şi eu, 
de fapt. Mi-am dat seama cât de mult îndurasem în acele 
zile singuratice în Germania şi, mai ales, în acea 
săptămână de trândăveală inutilă din Constantinopol. 
Acum scăpase în sfârşit de toate şi mă îndreptam spre 
confruntarea armată. Nu mă mai speria faptul că ne 
aflam pe frontul inamic. Aveam un al şaselea instinct 
care-mi spunea că şansa noastră se afla în cele mai întu- 
necate şi sălbatice locuri. 

— Mi se pare, spuse Blenkiron aplecându-se spre 
mine, că această călătorie fantastică se va încheia cu- 
rând. Peter are dreptate. Puştiul va transmite telegrama 
şi vom fi reținuți în următorul oraş. 

— Trebuie să ajungă întâi la telegraf, i-am spus. Ăsta 
e avantajul nostru, deocamdată. N-are decât să folo- 
sească mârţoagele pe care le-am lăsat cadou şi, dacă 
găseşte un operator înainte de lăsarea serii, să fiu eu 
olandezul de cea mai joasă teapă. În schimb, am de gând 
să încalc toate regulile şi să scot untul din frumuseţea 
asta de maşină. Nu înţelegi? Cu cât ne apropiem mai 
mult de Erzerum, cu atât suntem tnai în siguranţă? 

~ Nu înţeleg, şopti el. La Erzerum au să ne aştepte 
cu cătuşe. De ce naibii n-au fost în stare zdrenţăroşii ăia 

să-l ţină pe pitic deoparte? Povestea dumitale e cam 
trasă de păr, domnule maior, chiar şi pentru un general 
naiv, fără urmă de suspiciune. 

- Îți aminteşti ce mi-ai spus despre nemți, despre cât 
de vulnerabili sunt în faţa unei cacialmale bune? Ei bine, 
am de gând să le servesc cea mai nesimţită cacealma. 
Bineînţeles că ne vor opri. Rasta va face pe dracu-n 
patru pentru asta. Amintiţi-vă, însă, că el şi prietenii lui 
nu sunt foarte populari în rândul nemților, în schimb 
doamna von Einem este. Iar noi suntem protejați ei şi cu 
cât e mai mare în rang grangurul german, cu atât va fi 
mai bine pentru noi. Avem paşapoarte bune şi ordine 
valabile şi al dracului să fie cel care va îndrăzni să ne 
oprească odată ce intrăm în zona germană. Aşa că am de 
gând să zbor, cât de repede mă va lăsa Dumnezeu. 

A fost o călătorie care ar merita povestită de un me- 
nestrel. Maşina era foarte bună, iar eu o struneam cu pri- 
cepere, deşi poate n-ar trebui să apreciez eu asta, ci 
ceilalţi. Drumul prin valea acea centrală era destul de 
bun şi am atins pe multe porţiuni chiar şi 100 de kilo- 
metri la oră. Am depăşit coloanele de soldaţi ocolind 
prin câmpie, un risc enorm, şi o dată am derapat, ajun- 
gând cu roţile din spate pe marginea unei râpe. Am zbu- 
rat ca un uliu pe străzile înguste ale oraşului Sivas, 
urlând în germană că aduc telegrame importante pentru 
cartierul general. Am lăsat în urmă valurile de ploaie 
pentru porţiuni plăcute de iarnă însorită, pentru a intra 
în cele din urmă într-o furtună de zăpadă, care ne bi- 
ciuia pielea de pe faţă. Şi drumul mergea tot mai departe 
în faţa noastră, cu două armate încleştate în strânsoarea 
morţii, undeva, la capătul lui. 

În noaptea aceea n-am căutat adăpost. Am înfulecat 
ceva în maşină cu capota ridicată şi am pornit mai de- 
parte în noapte, fiindcă farurile funcționau perfect. La 
un moment dat, am tras pe dreapta pentru patru ore de 
somn, timp în care am revizuit harta. Am plecat la drum 


83 


ÎN M 


John Buchan 


înainte de ivirea zorilor şi am ajuns într-o trecătoare, pe 
valea unui râu imens. Răsăritul de iarnă își întindea ra- 
zele înghețate deasupra pajiștilor. l-am strigat lui Blen- 
kiron: 

— Cred că acesta este râul Eufrat. 

— Aha, spuse el, vădit interesat, Deci acestea sunt 
apele Babilonului. Pe toţi sfinţii, cine ar fi crezut că voi 
ajunge vreodată să văd împărăţia marelui rege Nabu- 
codonosor! Ştii, cumva, şi numele acelui munte, dom- 
nule maior? 

— Ararat, cred, i-am răspuns, şi el crezu la fel. 

Mergeam prin munţi de-acum, pe margini de po- 
vârnişuri stâncoase şi negre, şi întrezăream printre 
crengi vârfuri semețe, acoperite de zăpadă. Îmi amin- 
tesc că priveam cu ardoare în jur, doar-doar oi desco- 
peri castrol-ul meu din vis. Nu îmi ieşise nici o clipă din 
minte imaginea lui şi eram deja suficient de convins că 
nu făcea parte din amintirile mele din Africa de Sud. Nu 
sunt un tip superstiţios, dar felul în care micul kranz! mi 
se întipărise în memorie mă făcea să cred că era, de fapt, 
un semn al Providenţei. Eram sigur că-l voi descoperi 
în cel mai dificil moment al aventurii mele. 

Toată dimineaţa, am urcat panta acelei vâlcele şi, 
chiar înainte de prânz, orizontul s-a deschis, drumul s-a 
lăsat în jos spre malurile apei şi în faţa noastră au apărut 
acoperişurile albe ale unui oraş. Zăpada era destul de 
adâncă acum, troienită pe marginile râului, dar cerul se 
înseninase şi, undeva spre sud, pe fundalul cerului al- 
bastru, sclipeau piscuri de munte ca un pâle de dia- 
mante. În faţă se ivi arcada unui pod, cu picioarele 
înfipte în albia râului. Am încetinit în apropiere de curbă 
şi atunci am auzit strigătul unei santinele, de undeva 
din clădirile din jur. 


! Cere de piatră. (n, trad.) 

Ajunsesem la fortăreaţa Erzingjan, cartierul general 
al unui corp de armată turcesc şi, totodată, poarta spre 
Armenia, 

I-am prezentat omului paşapoartele, dar acesta nu a 
salutat şi nici nu ne-a lăsat să plecăm mai departe, Strigă 
un alt coleg din corpul de gardă, care ne făcu semn să-l 
urmăm. În celălalt capăt, se vedea o cazarmă imensă, 
păzită de santinele. Omul vorbi în turcă, iar Hussin ne 
traduse. În cazarmă se afla cineva care-şi dorea teribil 
de tare să ne vadă, 

— Pe malurile Babilonului m-am aşezat şi am plâns, 
recită Blenkiron încet. Mă tem, domnule maior, că ne 
vom aminti curând de Sion. 

Încercam să mă conving că nu era nimic altceva 
decât procedura normală de control a unei fortărețe de 
graniţă, dar instinctul îmi spunea că pericolul încă pân- 
dea înaintea noastră. Dacă Rasta apucase să dea alarma, 
pregătisem o cacealma de toată frumusețea, fiindcă mai 
aveam de parcurs încă 100 de kilometri până la Erze- 
rum şi eram hotărât să ajung acolo cu orice preţ, înainte 
de lăsarea serii. 

La intrare, ne întâmpină un ofiţer agitat. La vederea 
noastră, îi strigă unui coleg să vină repede, să vadă şi el. 

— Ia te uită! Păsările au intrat în colivie. Unul gras, 
doi slabi şi un sălbatic cu faţă de kurd. Cheamă gardia- 
nul şi du-i de aici. Nu e nici o îndoială în privinţa iden- 
tităţii lor. 

- Mă scuzaţi, domnule, i-am spus, dar nu ne putem 
permite să pierdem timpul şi trebuie să ajungem la Er- 
zerum înainte de lăsarea întunericului. Aşa că vă rog să 
derulaţi formalităţile cât mai rapid posibil. Acest om 
deţine paşapoartele noastre, i-am amintit, indicând san- 
tinela. 

— Vezi-ţi de treabă, îmi spuse el pe un ton arogant; nu 
plecaţi nicăieri deocamdată şi, când se va întâmpla to- 
tuşi asta, nu va mai fi într-o maşină furată, 

Ne luă paşapoartele şi le răsfoi indiferent. Numai că 
observă ceva anume în ele şi se încruntă deodată, 

- De unde le-aţi furat? întrebă, ceva mai ezitant de 
data asta, 

I-am răspuns pe un ton blând: 

- Cred că sunteţi victima unei erori, domnule. Aces- 
tea sunt actele noastre. Avem ordin să ne prezentăm de 
urgenţă la Erzerum. Cine ne va împiedica, va trebui să 
răspundă pentru asta în faţa generalului von Liman. Vă 
rămân îndatorat dacă ne veţi conduce imediat la Gu- 
vernator. 

— Nu îl puteţi vedea pe generalul Posselt. Asta e 
treaba mea, Am primit o telegramă de la Sivas, că patru 
bărbaţi au furat o maşină aparţinând unui ofiţer din sta- 
tul major al lui Enver Damad. Este o descriere exactă a 
voastră, dar şi o înştiinţare despre faptul că doi dintre 
voi sunteţi spioni renumiţi, vânaţi de Guvernul Impe- 
rial. Ce ai de spus la asta? 

— Baliverne. Stimabile, ne-ai văzut documentele de 
călătorie. Misiunea noastră nu poate fi strigată în gura 
mare de pe acoperiş, dar cinci minute cu generalul Pos- 
selt vor clarifica lucrurile. Te asigur că vei regreta orice 
minut de întârziere. 

Era afectat de ce-i spuneam, deşi continua să se în- 
doiască de veridicitatea vorbelor mele. Își răsuci o 
vreme mustaţa, după care se răsuci pe călcâie şi plecă. Se 
întoarse rapid şi ne anunţă morocănos că Guvernatorul 
era dispus să ne primească. L-am urmat de-a lungul 
unui coridor, până la o încăpere mare, cu vedere spre 
râu, unde se afla un tip în vârstă aşezat pe un fotoliu, 
lângă sobă. Scria ceva cu un stilou. 

Acesta era Posselt, Guvernator al regiunii Erzerum, 
până când boala îl obligase să se retragă şi fusese înlo- 
cuit cu Ahmed Fevzi. Avea o mină posomorâtă şi 
cearcăne mari şi vineţii sub ochi. Avea reputaţia unui 
inginer iscusit care transformase Erzerum într-o redută 

de necucerit, numai că expresia de acum a chipului său 
mă făcea să cred că reputaţia aceasta devenise oarecum 
fragilă. Ofiţerul de serviciu îi spuse ceva cu o voce 
moale. 

- Da, da, ştiu, răspunse el. Ei sunt? Arată ca o 
adunătură de lepădături. Ce spui acolo? Au negat. Dar 
au maşina în cauză! N-au cum să nege chestiunea asta. 
Ia ascultă, spuse el, cu ochii la Blenkiron, tu cine mama 
dracului eşti? 

Blenkiron îi zâmbi apatic, fiindcă nu înţelegea o 
boabă germană, aşa că am fost silit să intervin. 

— Paşapoartele noastre, domnule, descriu foarte bine 
statutul care ne-a fost încredinţat. 

El le studie o clipă şi am observat cum chipul i se 
alungi subit. 

— Sunt în ordine. Atunci care e povestea cu furatul 
maşinii? 

— Este adevărată, i-am spus, dar aş prefera să folo- 
sesc un termen mai blând. Veţi observa în documentele 
noastre că fiecare autoritate întâlnită în drum este obli- 
gată să ne pună la dispoziţie cele mai bune mijloace de 
transport. Maşina noastră s-a stricat şi, după o întârziere 
nepermis de lungă, am obținut nişte mârţoage. Este vital 
să ajungem la Erzerum fără alte întârzieri, aşa că mi-am 
luat Hbertatea de a-mi însuşi o maşină aflată pe margi- 
nea drumului, în fața unui han. Regret nespus discon- 
fortul creat proprietarilor, dar misiunea noastră este 
mult prea gravă pentru a mai aştepta. 

— Dar în telegramă scrie că sunteţi nişte spioni noto- 
rii! 

Iam zâmbit. 

— Cine a trimis telegrama? 

— Nu văd de ce nu v-aş da numele său. Rasta Bey a 
trimis-o. Aţi ales un tip tare al naibii ca să vi-l faceţi 
duşman. 

Nu mai zâmbeam, râdeam de-a dreptul în hohote. 

—Rasta! am strigat. E unul din sateliții lui Enver, ceea 
ce explică foarte multe lucruri. Aş vrea să am câteva mi- 
nute singur cu dumneavoastră, domnule. 

Îi făcu semn ofițerului şi, după ce acesta plecă, am 
arborat cea mai sfântă față şi o solemnitate specifică 
unui primar de sat, aflat în vizită la Palatul Regal. 

— Pot vorbi liber acum, deoarece îi vorbesc unui sol- 
dat al Germaniei. Nu există simpatii prea trainice între 
Enver şi cei în slujba cărora mă aflu. Nu e nevoie să in- 
sist cu detalii. Acest Rasta a crezut că a găsit o cale de a 
ne pune bețe în roate, aşa că a inventat mizeria asta des- 
pre spionaj. Toţi aceşti Comitaţi au creierul îmbuibat cu 
poveşti despre spioni... Mai ales că o urăşte pe Frau von 
Einem. 

Guvernatorul tresări. 

~ Ai primit ordine de la ea? întrebă el, pe un ton plin 
de respect. 

— Bineînţeles, i-am răspuns, numai că aceste ordine 
nu aşteaptă pe nimeni. 

Se ridică şi se apropie de masă, de unde mă privi 
îndărăt cu o expresie încurcată. 

-= Sunt împărţit în două, între turci şi compatrioţii 
mei. Dacă îi fac pe plac unuia, îl jignesc pe celălalt, iar re- 
zultatul e o confuzie blestemată. Puteţi pleca la Erze- 
rum, dar trimit un om cu voi, ca să se asigure că vă 
prezentaţi la cartierul general de acolo. Îmi pare rău, 
domnule, dar nu-mi permit să risc nimic. Rasta a depus 
o plângere la adresa voastră, dar vă puteţi ascunde uşor 
sub fustele doamnei. A trecut pe aici acum două zile. 

Zece minute mai târziu, zburam pe străzile înguste 
şi alunecoase, cu un locotenent german apatic aşezat în 
dreapta mea. 

După amiaza ne-a oferit unul dintre momentele ace- 
lea extrem de rare, în care pauzele dintre reprizele de 
ninsoare semănau cu primăverile molatice de mai. 

Mi-am amintit astfel de zilele din vremea instrucției pe~ 
trecute la Hampshire. 

Drumul era bun, bine construit şi întreţinut, având în 
vedere cantitatea considerabilă de trafic pe care o su- 
porta. Nu am fost întârziaţi prea tare, fiindcă şoseaua 
era suficient de largă pentru a permite trecerea sol- 
daţilor şi a mijloacelor de transport, fără ca acestea să-şi 
încetinească ritmul. Tipul de lângă mine părea suficient 
de bine dispus, dar prezenţa lui ne-a tăiat, evident, ela- 
nul conversaţiei. Oricum, nu aveam deloc chef de vorbă. 
Încercam mai degrabă să pun cap la cap un plan şi 
nu-mi ieşea deloc, fiindcă nu aveam nici o certitudine 
pe care să mă pot baza. Trebuia să-i găsim de îndată pe 
Hilda von Einem şi pe Sandy şi, asta doar între noi, să 
punem bețe în roate afacerii Mantia verde. Odată atins 
acest obiectiv, nu mai conta prea mult ce se întâmpla cu 
noi. După cum vedeam eu lucrurile, turcii o încasaseră 
rău de tot şi, dacă nu primeau un imbold miraculos de 
la Mantia verde, aveau să mănânce noroi în faţa ruşilor. 
În toată învălmăşeala creată, speram să prindem un mo- 
ment prielnic să schimbăm taberele. Însă nu avea rost 
acum să gândesc atât de departe. Prioritar era să-l găsim 
pe Sandy. 

Mi-am dat seama că intrasem din nou în vria acea 
nebunească, pe care am sirnţit-o când am furat maşina. 
Nu realizasem cât de subţire era povestea noastră şi cât 
de uşor Rasta ar fi putut să mituiască pe cineva la car- 
tierul general. Dacă mi-aş fi dat seama la timp, l-aş fi îm- 
puşcat pe locotenentul german cu mult înainte de a 
ajunge la Erzerum, unde am fi găsit o cale de a ne pierde 
urma prin grosul populaţiei. Hussin m-ar fi ajutat cu si- 
guranţă. Devenisem atât de încrezător în şansele noas- 
tre după întâlnirea cu Posselt, încât aveam senzaţia că 
pot păcăli tot statul major. 

Problema era că nu mă puteam gândi la altceva în 
afară de mica mea colină din vis. La fiecare viraj, mă 

aşteptam să descopăr castrol-ul în faţa noastră. Trebuie 
să vă mărturisesc faptul că, de la primul pas, am fost pur 
şi simplu fascinat de munţi. Tata m-a dus în copilărie la 
Basutoland şi cred că m-am căţărat pe fiecare ridicătură 
de la sud de Zambezi, din zona Olandei Hotenote până 
la Zoutpansber şi de la dealurile stâncoase, gălbui şi 
urâte din Damaraland, până la crestele nobile din Mont 
aux Sources. 

Îmi planificasem pentru întoarcerea acasă o tentativă 
de escaladare a Alpilor. Însă nu am apucat să fac asta şi 
iată-mă acum aici, între creste pe care le credeam mai 
înalte decât Alpii, şi abia reuşeam să-mi ţin ochii la 
drum. Eram convins că am să descopăr castrol-ul un- 
deva, prin preajmă, fiindcă visul îmi persista în minte 
de ceva vreme deja. Ironic, renunţasem la ideea că era 
un loc nociv, deoarece creierul dă repede uitării atmos- 
fera unui coşmar. lar eu eram sigur că îmi era destinat 
să văd acel loc şi asta destul de curând. 

Cu doar câţiva kilometri înainte de Erzerum, se lăsă 
întunericul de-a binelea. Era tot mai greu de condus. De 
ambele părţi ale drumului erau parcate camioane şi de- 
pozite ale geniştilor, iar multe dintre ele se întindeau 
până în mijlocul străzii. Am remarcat detalii de organi- 
zare — detașamente de artilerie, echipaje de brancardieri 
sau escadroane de cercetaşi — ceea ce semnifica prezența 
corpului de armată în apropiere. Numaidecât, razele 
albe ale proiectoarelor au început să brăzdeze cerul 


ţii. 

Dincolo de freamătul străzii, se ridică deodată vocea 
armelor grele. Obuzele explodau la 6 - 7 kilometri de 
noi, iar mitralierele ceva mai departe. Numai că în valea 
prin care treceam, în noaptea încremenită de frig, războ- 
iul părea mult mai aproape. Îşi susțineau litania so- 
lemnă la interval de un minut între fiecare lovitură - nu 
rafale, care să tropăie ca o tobă, ci insistența perseve- 
rentă a artileriei grele, care loveşte ţinta la o distanţă 

exactă. Bănuiam că bombardează forturile din afara Er- 
zerumului. La un moment dat, se auzi o explozie şi în 
urma ei ţâşni o flacără roşie, ca şi cum tocmai ar fi atins 
un depozit de muniții. 

Erau sunete pe care nu le auzisem de cinci luni şi, 
pur şi simplu, mă înnebuneau. Mi-am amintit cum 
le-am auzit prima oară pe crestele de dinainte de La- 
ventie. Atunci îmi fusese teamă, dar am trăit momentul 
cu solemnitate şi mi-a încordat toţi nervii. După care a 
devenit noutatea din viaţa mea, care-mi tăia respiraţia 
de emoție; iar acum era deja banal, o senzaţie pe care o 
trăisem alături de camarazii mei, munca mea de zi cu zi 
şi cea mai importantă misiune pentru un bărbat. Sune- 
tul armelor imi dădea senzaţia că mă mişc, din nou, în 
spaţiul meu natural. Mă întorceam acasă. 

Ne-am oprit în cele din urmă în faţa unui bastion, 
unde un sergent neamţ ne privi o clipă nedumerit, până 
când îl observă pe locotenentul de lângă mine. Ne sa- 
lută şi ne lăsă să trecem mai departe. Am ajuns imediat 
într-un labirint de străzi înguste şi întortocheate, dol- 
dora de soldaţi, pe unde era extrem de dificil să conduc. 
Luminile erau rare — din loc în loc, vedeai flacăra unei 
torţe aprinse pe zidul cenuşiu al clădirilor, cu toate fe- 
restrele astupate de grilaje şi obloane. Îmi aprinsesem 
farurile, dar funcționau numai luminile laterale, aşa că 
ne strecuram teribil de greu prin labirint. Speram să 
ajungem curând la reşedinţa lui Sandy, fiindcă eram 
lihniţi de foame, iar gerul care se lăsase odată cu venirea 
nopţii făcea ca hainele de pe noi să pară croite din coli de 
hârtie. 

Locotenentul ne ghida. Ni s-au cerut paşapoartele 
nu-mi închipuiam că procedura va fio mai grea ca o de- 
barcare la Boulogne, de exemplu. Ardeam de nerăbdare 
să se termine toată povestea asta, fiindcă simţeam că 
leşin de foame, iar gerul ciupea îngrozitor. Tunurile con- 
tinuau să urle precum copoii care-şi adulmecă prada. 

Oraşul ieşea din raza de acţiune a armelor, însă pe colina 
dinspre est se vedeau nişte lumini bizare. 

În sfârşit, am ajuns la destinaţie şi am mers de-a lun- 
gul unei arcade vechi, frumos sculptate, până am intrat 
într-o curte şi apoi pe un culoar în care şuiera vântul. 

— Trebuie să mergeţi la Sektionschef!, ne anunţă ghi- 
dul. 

Am privit în jur, să mă asigur că suntem toţi pre- 
zenţi, şi am remarcat că Hussin dispăruse. Nu conta 
prea tare, el nu era trecut oricum în paşapoarte. 

Am fost conduşi la o uşă întredeschisă şi invitaţi 
înăuntru. Acolo se afla un om întors cu spatele la noi, 
privind o hartă agăţată în perete — un tip imens, cu un 
grumaz revărsat peste guler. Aş fi recunoscut grumazul 
acela dintr-un milion. Când am înţeles ce se întâmplă, 
am încercat să mă întorc, să ies de acolo. Era prea târ- 
ziu: uşa se închisese în urma noastră şi doi gardieni se 
postaseră în dreptul ei. 

Omul se răsuci pe călcâie și mă privi direct în ochi. 
Aveam o speranţă disperată că i-aş putea servi din nou 
o cacealma, fiindcă îmi răsesem barba şi aveam alt gen 
de haine. Dar nu poți să te lupţi zece minute pe viaţă şi 
pe moarte, fără ca adversarul să nu-ţi reţină şi cel mai 
mic detaliu al feţei. Stumm păli, la rândul său, după care 
se concentră şi rânji, în felul său caracteristic. 

— Aşadar, începu el, micuțul bur! Iată că ne revedem, 
după atât de mult timp! 

N-avea sens să mint. Am strâns din dinți şi-am 
aşteptat. 

— Şi dumneata, Herr Blenkiron? Niciodată nu mi-ai 
inspirat încredere. Pălăvrăgeşti cam mult, ca toţi ameri- 
canii tăi împuţiţi, de altfel. 

— Sper ca părerile dumitale personale să nu influ- 
enţeze cu nimic misiunea noastră aici, îi răspunse 


1 Seful bazei. (n. trad.) 

Blenkiron calm. Dacă dumneata eşti şeful aici, te rog să 
ne verifici paşapoartele, fiindcă deja am aşteptat prea 
mult. 

Chestia asta îl enervă pe Stumm teribil. 

— Lasă că vă învăţ eu bunele maniere! urlă din toți 
rărunchii şi făcu un pas înainte, pentru a-l apuca pe 
Blenkiron de umeri — jocul pe care-l jucase şi cu mine. 

Blenkiron nu-şi scosese mâinile din buzunarele hai- 
ni 

— Păstrează distanța, jigodie! îl amenință, cu voce 
mârâită. Te am în vizorul trăgaciului şi-ţi fac o gaură de 
nu te vezi în capul ăla bolând, dacă pui mâna pe mine. 

Cu ceva efort, Stumm îşi curmă elanul violent. Sună 
din clopoțel şi arboră din nou rânjetul preferat. Intră o 
ordonanţă, căreia îi spuse ceva în turceşte şi, imediat, un 
grup de soldaţi apărură în încăpere. 

- Vă rog să predaţi armele, domnilor, ne ceru 
Stumm. Ne putem continua conversaţia într-un mod 
ceva mai plăcut fără prezenţa armelor. 

Era inutil să ne opunem. Am predat armele, Peter cu 
ochii în lacrimi de ciudă. Stumm încălecă un scaun, îşi 
sprijini bărbia în spătarul acestuia şi mă fixă. 

— Jocul tău s-a încheiat, cred că ştii asta, îmi spuse. 
Cretinii ăia de la poliţia turcă mi-au spus că cei doi buri 
au crăpat pe fundul mării, dar eu am dezvoltat instincte 
speciale în astfel de chestiuni. Am crezut cu toată inima 
că bunul Dumnezeu i-a salvat, ca să mă bucur eu de ei. 
Când am primit telegrama lui Rasta, am ştiut că am avut 
dreptate. Din nou. Fiindcă faptele de care te acuza mi-au 
amintit de un truc cu care m-ai păcălit pe drumul înspre 
Schwandorf. Nu mă aşteptam să te găsesc, însă, cu po- 
târnichea asta grasă după tine, adăugă, zâmbind spre 
Blenkiron. 

- Doi ingineri americani renumiţi şi servitorul lor, 
trimişi de Guvern in misiune în Mesopotamia, cu ordine 
de importanţă capitală! Ce minciună straşnică! Dacă aş 

fi ajuns eu în Constantinopol, ar fi avut picioare scurte. 
Rasta şi prietenii lui contează puțin spre deloc pentru 
mine. Îi puteţi păcăli cum vă convine. Dar ați încercat să 
câştigaţi încrederea unei anumite doamne, iar interesele 
ei sunt şi ale mele. Păcălind-o pe ea, m-aţi ofensat pe 
mine, iar eu nu iert astfel de lucruri. Dumnezeule mare! 
strigă, cu o voce încărcată de furie. Când am să termin 
ce-am început cu voi, mamele voastre au să plângă în 
mormânt fiindcă v-au adus pe această lume! 

Blenkiron vorbi primul. Vocea sa suna la fel de 
spartă şi de indiferentă precum cea a unui funcţionar 
public apatic, iar vorbele sale picară ca un acid pe nişte 
pete de grăsime. 

— Sunt teribil de impresionat de trăncăneala ta. Dacă 
crezi că ne sperii cu pălăvrăgeala asta de roman de doi 
bani, cred că nu ştii cu cine ai de-a face. Eşti ca o mătură 
înţepenită în horn, cam prea grosolan pentru misiunea 
încredinţată. Dar observ la tine un dar aparte pentru 
ficțiune — ce păcat că-l iroseşti în armată! Dacă ai de 
gând să joci jocuri murdare cu mine, te anunţ că sunt 
cetăţean american, foarte respectat în ţara mea, ca şi în 
a ta, de altfel, şi are să-ţi curgă sânge pe nări pentru ce 
faci acum. Să nu spui că nu te-am prevenit, colonel 
Stumm! 

Nu ştiu ce planuri avea Stumm cu noi, dar discursul 
servit de Blenkiron i-a sădit în minte exact sămânţa de 
îndoială de care aveam nevoie. Vedeţi, el ghicise foarte 
bine cam ce învârteam eu şi cu Peter, dar prezența lui 
Blenkiron alături de noi îl zăpăcea cumva, neștiind dacă 
să ne sară la gât tuturor sau să-l lase pe Blenkiron să 
plece. Aveam noroc acum cu relaţiile în cercurile înalte 
create deja de american în Fatherland. 

- Nu e nici o grabă, răspunse neamţul sec. Ne vom 
bucura de câteva ore tare plăcute împreună. Am să vă 
iau cu mine acasă, fiindcă sunt un suflet deosebit de os- 
pitalier. În plus, veţi fi mai în siguranţă cu mine decât în 

temnita oraşului, unde e curent, să ştiţi. Curent care te 
lasă să intri, dar şi să ieşi, uneori. 

Dădu un nou ordin şi am fost escortaţi afară, fiecare 
escortat de câte un soldat. Ne-au înghesuit pe bancheta 
din spate a unei maşini, în vreme ce doi dintre ei se 
aşezară în faţă, cu puşca între genunchi, unul în spate, 
pe bagaje, şi încă unul lângă şoferul lui Stumm. Con- 
torsionaţi ca nişte sardine, am pornit în noapte pe 
străzile pustii şi sumbre, deasupra cărora se aşternea un 
cer plin de stele. 

Hussin dispăruse de pe suprafaţa pământului şi bine 
făcuse. Era un băiat bun şi n-avea de ce să-şi rişte viaţa, 
intrând în aventura noastră, 


D 


CAPITOLUL OPTSPREZECE 
Vrăbii pe acoperiş 


— Am regretat adesea, spuse Blenkiron, că nu se mai 
întâmplă miracole. 

Nu-i răspunse nimeni. Eu pipăiam de zor pereţii, în 
căutarea unei ferestre. 

- Fiindcă, după cum înțeleg eu lucrurile, continuă el, 
e nevoie de un miracol straşnic, de modă veche, ca să ne 
scoată din rahatul ăsta. E împotriva tuturor principiilor 
mele. Mi-am petrecut viaţa folosind din plin calităţile cu 
care m-a înzestrat Dumnezeu, pentru a evita situaţiile 
violente. Şi, până acum, am reușit. Însă ai apărut dum- 
neata, domnule maior, şi ai târât un cetăţean respectabil 
de vârstă mijlocie într-o încurcătură indigenă. Nu e 
deloc elegant din partea dumitale. Cred că următoarea 
mişcare îţi aparţine, fiindcă nu mă pricep deloc la 
evadări. 

— Din păcate, nici eu, i-am spus. Dar al naibii să fiu 
dacă mă dau bătut! Sandy e afară, pe undeva, şi are la 
dispoziţie o adunătură de inşi de ispravă. 

Pur şi simplu, nu eram în stare să simt disperarea 
care se cuvenea în acel moment. Răpăitul armelor mă 
ameţise. Le auzeam încă vocea profundă, deşi zeci de 
metri de piatră şi lemn ne separau în acel moment de 
spaţiul larg, de-afară. 

Cel mai greu de îndurat era foâmea. Cu excepţia câ- 
torva înghiţituri pe drum, nu mâncasem nimic de dimi- 
neaţă şi, cum în ultimul timp avusesem parte de un 

meniu mai mult decât auster, maţele noastre îşi cereau 
dreptul cu ură. 

Stumm nici măcar nu ne mai privise de când ne în- 
ghesuise în maşină. Fusesem aduși într-un fel de casă şi 
aruncaţi într-o pivniţă, ca nişte saci de cartofi. Era teri- 
bil de întuneric şi, după ce am pipăit o vreme zidurile, 
întâi de unul singur, apoi căţărat în spinarea lui Peter, 
am ajuns la concluzia că nu existau ferestre. Probabil că 
era luminat şi ventilat prin zăbrele montate în plafon. În 
plus, nu exista nici cel mai mic obiect de mobilier: nimic 
altceva decât o podea umedă din chirpici şi ziduri goale 
de piatră. Uşa era o relicvă din Epoca de Fier şi dincolo 
de ea puteam distinge clar paşii santinelei. 

Când lucrurile ajung în acel loc în care, orice ai face, 
tot proaste rămân, cel mai bine e să trăieşti, pur şi sim- 
plu, clipa. Am căutat în somn fiecare un refugiu propriu 
din calea aprigă a foamei. Podeaua era cel mai rău soi de 
pat, dar ne-am răsucit hainele pe post de pernă şi am în- 
cercat să uităm unde ne aflăm de fapt. Curând, respi- 
raţia regulată a lui Peter mi-a dat de ştire că dormea şi 
numaidecât am făcut acelaşi lucru... 

M-a trezit la un moment dat o presiune pe urechea 
stângă. Credeam că e Peter, fiindcă era modalitatea ti- 
pică vânătorilor de a trezi un om fără să facă zgomot, 
Dar o altă voce vorbi lângă mine. Mi-a spus că nu era 
timp de pierdut, să ne ridicăm şi să-l urmăm. Era vocea 
dui Hussin. 

Peter se trezise între timp şi l-am smuls cu greu şi pe 
Blenkiron dintr-un somn adânc. Ni s-a spus să ne scoa- 
tem ghetele şi să le atârnăm de şireturi pe după gât, cum 
fac băieţii de la ţară. După care ne-am apropiat de uşa 
întredeschisă. 

În faţa noastră se întindea un coridor, cu un rând de 
trepte la capăt, care ducea afară. Pe scările astea ajun- 
geau câteva raze slabe de lumină şi am putut să ghicesc 

conturul unui om ghemuit la baza lor. Era santinela, le- 
gată fedeleş în cel mai iscusit mod cu putință. 

Treptele ne-au dus într-o curte, în care zidurile case- 
lor din jur se ridicau ca nişte creste. Ne-am oprit în loc, 
pentru ca Hussin să asculte zgomotele curţii. Părea că 
drumul era liber şi ghidul nostru ne conduse într-un la- 
teral, unde zidul era îmbrăcat într-un grilaj zdravăn de 
lemn. Cândva, probabil, fusese folosit la susținerea smo- 
chinilor, dar acum plantele muriseră şi, în urma lor, nu 
mai erau decât nişte cârcei uscați şi câteva rădăcini pu- 
trede. 

Pentru Peter şi pentru mine a fost o joacă de copii să 
ne cățărăm pe grilajul de lemn, dar Blenkiron a trecut 
prin chinurile iadului. Nu era într-o formă fizică prea 
bună şi pufnea întruna, ca o balenă. În plus, părea să su- 
fere de rău de înălțime. Însă s-a dovedit curajos ca un 
taur şi a pornit la drum cu toată încrederea, până când 
braţele i-au cedat şi a rămas înţepenit. Aşa că Peter şi cu 
mine am fost nevoiţi să urcăm de-o parte şi de alta şi să-l 
apucăm de câte un braţ fiecare, aşa cum văzusem că se 
procedase cu un om suferind de vertij, undeva în Kloof 
Chimney din Table Mountain. Am fost teribil de încân- 
tat când am reuşit să-l săltăm pe acoperiş, iar Hussin a 
apărut şi el lângă noi. 

Ne-am târât apoi de-a lungul unui zid destul de lat, 
acoperit cu câţiva centimetri de zăpadă, şi apoi am urcat 
pe un contrafort alunecos pe acoperişul plat al casei ve- 
cine. Toată povestea se dovedea a fi tortură pentru Blen- 
kiron, care ar fi căzut cu siguranţă dacă ar fi văzut ce se 
afla sub el, iar Peter şi cu mine eram permanent gata să-i 
sărim în ajutor. Apoi am avut de trecut un obstacol şi 
mai greu. Hussin ne-a indicat un pervaz, care ducea din- 
colo de un şir de coşuri de fum spre o altă clădire ceva 
mai joasă, acesta fiind drumul pe care trebuia s-o luăm. 
Înainte, insă, m-am aşezat hotărât şi mi-am pus ghetele 

la loc, iar ceilalţi făcură exact la fel. Nişte picioare dege- 
rate nu ne-ar fi folosit la nimic într-o astfel de aventură. 

Pentru Bienkiron a fost o încercare extrem de grea şi 
nu am reuşit să-l trecern dincolo decât după ce Peter şi 
cu mine ne-am lipit de zid, iar el a trecut prin faţa 
noastră, cu spatele spre hăul de sub noi. Nu aveam 
nimic de care să apucăm şi, dacă se împiedica, am fi 
ajuns toţi trei buluc în curte, Însă a reuşit să treacă şi a 
coborât încet pe acoperişul casei următoare. Hussin 
duse degetul la gură şi în clipa următoare am înţeles 
exact de ce. Pe zidul pe care tocmai coborâsem se afla o 
fereastră slab luminată. 

Aghiuţă m-a tras de mânecă în acel moment, să cer- 
cetez puţin locul. Ceilalţi îl urmară pe Hussin şi ajun- 
seră la celălalt capăt al acoperişului, unde un fel de 
pavilion de lemn bloca înaintarea, Între timp, eu încer- 
cam să arunc o privire înăuntru. Fereastra avea drape- 
rii şi două rânduri de tocuri, care se închideau la mijloc, 
Printr-o despărţitură în perdele, am observat o lampă 
micuță care lumina încăperea şi un om corpolent, aşezat 
la o masă plină de hârtii. 

L-am privit fascinat în vreme ce se întorcea să con- 
sulte un document, după care marcă ceva pe harta din 
faţa sa. Apoi se ridică brusc, se întinse, privi spre fe- 
reastră şi ieşi din încăpere, cu un zgomot teribil în timp 
ce tropăia pe trepte. Lăsase uşa crăpată şi lampa aprinsă. 

Am bănuit că avea de gând să-şi vadă prizonierii, 
caz în care urma să se declanşeze furtuna. Cu toate 
astea, nu mă puteam urni din loc, din cauza unei do- 
rinţe irezistibile de a arunca un ochi pe acea hartă. Era 
unul dintre acele impulsuri iraționale care, de regulă, 
întunecă gândirea, un gest independent de orice plani- 
ficare anterioară, un salt nebunesc în întuneric. Era atât 
de puternic, încât eram în stare să smulg fereastra din 
balamale, ca să ajung la masa dinăuntru. 

N-a fost nevoie să insist prea tare, clamele şubrede 
cedând imediat. Am deschis fereastra şi am sărit 
înăuntru, după ce m-am asigurat că paşii de pe trepte 
continuau să coboare. Am împăturit imediat harta şi am 
îndesat-o în buzunar, laolaltă cu hârtia din care am 
văzut că îşi notase ceva. Am îndepărtat cu grijă toate ur- 
mele intrării mele, am scuturat zăpada de pe pervaz, am 
tras perdelele la loc, după care am ieşit şi am tras feres- 
trele în urma mea. Încă nu se auzea nici un zgomot pe 
scară. După care am pornit în urma celorlalți. I-am găsit 
tremurând pe acoperişul pavilionului. 

— Trebuie să ne mişcăm rapid, le-am spus, fiindcă 
tocmai am jefuit biroul bătrânului Stumm. Hussin, 
puştiule, ai înţeles ce spun? Au să pornească în urma 
noastră în orice secundă, aşa că mă rog la Ceruri să 
găsim un drum mai ușor. 

Hussin pricepu îndată. Ne conduse într-un ritm alert 
de pe un acoperiş pe altul, fiindcă în oraşul ăsta toate 
aveau aceeași înălțime, fiind divizate doar de parapete 
şi grilaje. Nu am văzut vreun suflet, pentru că o noapte 
de iarnă nu e cel mai plăcut moment să te plimbi pe aco- 
perişuri. Ţineam urechile ciulite să aud eventuale zgo- 
mote în urma noastră şi, după vreo cinci minute, chiar 
le-am auzit. Izbucni deodată o adevărată rafală de voci, 
cu una mai furtunoasă decât restul şi, privind în urmă, 
am văzut luminile agitate ale felinarelor. Stumm desco- 
perise furtul şi, totodată, urmele fugarului. 

Hussin privi peste umăr şi zori într-un ritm amețitor, 
încât bătrânul Blenkiron gâfâia şi se împleticea de zor. 
Urletele din spate se auzeau tot mai tare, ca şi cum un 
ochi mai ager decât restul ne surprinsese mişcările sub 
cerul înstelat. Era evident că ne-ar fi prins dacă porneau 
în urma noastră, fiindcă Blenkiron era la fel de agil pe 
acoperiş ca un hipopotam. * 

Am ajuns, în cele din urmă, la o diferenţă semnifica- 
tivă de nivel, cu un fel de scară între cele două aco- 

perişuri, iar de jos pornea mai departe un pervaz destul 
de îngust, care dispărea undeva în stânga, în întuneric. 
Hussin mă prinse de braţ şi-mi indică traseul: 

— Mergeţi pe acolo, şopti. Veţi ajunge la un alt aco- 
periş, care trece peste o stradă. Traversaţi şi veţi ajunge 
la o moschee. Luaţi-o la dreapta şi o să daţi de un drum 
mai uşor cale de vreo cincizeci de metri, la adăpost de 
acoperişurile mai înalte. Pentru Allah, staţi la adăpost. 
Undeva, pe acolo, am să vă ajung din urmă. 

Ne zori pe pervazul îngust, după care se întoarse din 
drum şi ne acoperi urmele cu zăpadă adunată de prin 
colţuri. După care continuă să se mişte de colo-colo, cu 
paşi mici ca de pasăre. Am înţeles ce încerca să facă. 
Voia ca următorii să ia aceste urme, dar, pentru asta, tre- 
buia să le multiplice şi să spere că oamenii lui Stumm 
nu-şi vor da seama că erau făcute de un singur om. 

Eu, în schimb, trebuia să mă concentrez să-l trec pe 
Blenkiron de acel pervaz. Ajunsese la capătul puterilor 
şi era complet asudat de teroare: chiar trecea poate prin 
cel mai mare pericol al vieţii lui, fiindcă nu aveam frân- 
ghie şi-şi putea rupe gâtul în orice moment. ÎI auzeam 
bolborosind şi invocând o oareşce zeitate pe nume Sfân- 
tul Mike. 

Reuşi să ţină pasul cu noi şi am ajuns la acoperişul 
care trecea peste stradă. Acesta fu mai uşor de traversat 
decât îmi imaginasem, deşi destul de nesuferit, însă mi- 
siunea de a ocoli cupola acelei moschei a fost infernală. 
În cele din urmă, am descoperit parapetul cu pricina şi 
am putut răsufla uşuraţi, fiindcă ne găseam la adăpost 
de pericolul de pe urmele noastre. Mi-am permis să stau 
o clipă pe loc şi să privesc în jur. La 40 şi ceva de metri 
mai încolo, pe partea cealaltă a străzii, am văzut un 
spectacol ciudat. 

Vânătoarea continua de-a lungul acoperişurilor pa- 
ralele cu cele unde ne aflam noi. Am văzut licărul feli- 
narelor, legănate de colo-colo în ritmul paşilor 

alunecând pe zăpadă, şi le-am auzit strigătele agitate, 
precum urletele copoilor la vânătoare. Stumm nu era 
printre ei: nu avea statura potrivită pentru o asemenea 
aventură. Au trecut de noi şi și-au continuat drumul 
spre stânga, acum ascunși de un coş ieşit în relief, acum 
perfect vizibili, conturaţi pe linia orizontului. Acope- 
rişurile pe care mergeau ei erau, probabil, cu vreo 15-20 
de centimetri mai înalte decât cel unde ne aflam noi, de 
aceea le puteam urmări traseul chiar şi de la nivelul 
adăpostului nostru. Dacă Hussin avea să fie urmărit la 
nesfârşit de-a lungul şi de-a latul Erzerum-ului era cam 
grav pentru noi, pentru că nu aveam nici cea mai vagă 
idee unde suntem şi nici unde trebuia să mergem. 

Însă am remarcat şi altceva în acest răstimp. Felina- 
rele continuau să se agite la 400 de metri de noi, dar pe 
acoperişul de vizavi, de peste stradă, se ivi o siluetă. 
Iniţial, am crezut că era unul din urmăritori şi ne-am 
ghemuit mai abitir. Apoi am recunoscut agilitatea spe- 
cifică lui Hussin. Reuşise să se întoarcă, rămânând 
mereu în întuneric în stânga echipei de urmărire, dar 
riscând enorm în spaţiile deschise. Şi iată-l acum, chiar 
în faţa noastră, separați doar de strada îngustă de sub 
noi. 

Făcu un pas înapoi, îşi luă elan şi sări fără probleme 
peste despărţitură. S-a cățărat apoi ca o mâţă pe para- 
pet şi a aterizat chiar deasupra capetelor noastre. 

~ Pentru moment, suntem în siguranţă, şopti el, dar 
îşi vor dea seama că m-au pierdut şi se vor întoarce. Tre- 
buie să ne grăbim. 

Următoarea jumătate de oră a fost un labirint de co- 
tituri şi răsuciri, de alunecări pe acoperişuri îngheţate şi 
de căţărări pe coşuri şi mai reci. Agitaţia din oraş se do- 
molise şi din străzile întunecate de dedesubt nu se auzea 
nici o mişcare. Însă tunetul adânc al armelor continua 
să răsune nesinchisit spre est. Am coborât treptat la un 
nivel inferior, până am ajuns pe acoperişul unui şopron, 

în mijlocul unei curți. Hussin scoase un strigăt bizar, ca 
o bufniţă bolnavă, şi sub noi se declanşă o oareşce agi- 
taţie. 

Era o căruţă mare acoperită, plină cu baloturi de fu- 
Taje şi trasă de patru catâri. Am coborât de pe şopron pe 
mizeriile îngheţate din curte. Un om păşi dintr-un un- 
gher umbrit şi schimbă câteva vorbe pe un ton moale cu 
Hussin. Peter şi cu mine îl ridicarăm pe Blenkiron în 
căruţă, după care ne-am înghesuit lângă el. Niciodată 
nu m-am simţit mai binecuvântat decât eram atunci, în- 
conjurat de căldura şi moliciunea paielor uscate, după 
chinul valsului pe acoperișurile încremenite de ger. Ui- 
tasem cu totul de foame şi nu-mi doream decât să dorm. 
Căruţa porni curând la drum, părăsind curtea pentru a 
ieşi pe străzile întunecate. 

Atunci Blenkiron izbucni în hohote de râs, un fel de 
vuiet intern, oarecum isteric, care-l zguduia violent şi 
care-i aduse un balot de furaje în cap. Am bănuit că eo 
descărcare nervoasă în urma tensiunii acurnulate în ul- 
timul ceas, Dar nu era asta. Poate că organismul său era 
complet ieşit din formă, dar nervii lui funcționau încă 
perfect. Pur şi simplu, era amuzat. 

= Ia ascultă, domnule maior, îmi spuse, să ştii că 
nu-mi place să cultiv antipatii pentru semenii mei, dar 
colonelul Stumm chiar n-a reuşit deloc să-mi intre la 
inimă. Însă acum aproape că-l iubesc. I-ai făcut praf 
fălcile în Germania, iar acum i-ai şterpelit dosarul, care 
cred că e destul de important, altfel n-ar fi trimis aşa ur- 
gent ditamai echipajul la vânătoare pe acoperișuri. lar 
eu, cel puţin, n-am mai trăit așa ceva de când am intrat 
pe furiş în şopronul vecinului Brown, pentru a-i fura 
oposumul domesticit, Adică acum peste 40 de ani. Este 
primul moment cu adevărat amuzant pe care l-am trăit 
în cadrul acestei aventuri şi n-am mai râs aşa de tare de 
când bătrânul Jim Hooker a spus povestea „Verişoarei 
Sally Dillard”, în timpul unei partide de vânătoare de 


103 


John Buchan 


rațe în Michigan, iar nevasta lui frate-său a făcut apo- 
plexie în acea noapte şi a murit. 

În compania povestirii interesante a lui Blenkiron, 
am făcut ceea ce Peter făcuse încă din primul minut. Am 
adormit. 

Când m-am trezit era tot întuneric, Căruţa se oprise 
într-o curte umbrită de nişte copaci imenşi. Stratul de 
zăpadă era ceva mai adânci aici şi, după cum se simţea 
aerul, părăsisern oraşul şi urcasem spre munte. Pe de-o 
parte a curţii se aflau nişte clădiri mari, iar de cealaltă 
parte ceva ce semăna cu panta unei coline. Nu se zărea 
nici o lumină şi locul era cufundat în întuneric, dar am 
simţit lângă mine mai multe prezenţe, în afara lui Hus- 
sin şi a căruţaşului. 

Cu Blenkiron doar pe jumătate treaz, am fost zoriţi 
într-o anexă a casei principale, unde am coborât nişte 
trepte până-ntr-o pivniţă destul de spațioasă. Hussin a 
aprins un felinar, la lumina căruia am înţeles că ne aflam 
într-un fost depozit de fructe. Pe jos se mai vedeau şi 
acum coji vechi şi uscate, iar locul întreg purta o aromă 
de mere. În colțuri, fuseseră îndesate nişte paie pe post 
de paturi, dar ne bucuram şi de prezenţa unei mese ru- 
dimentare şi a unui divan din plăci de lemn, acoperit cu 
piei de oi. 

~ Unde suntem? l-am întrebat pe Hussin. 

-În casa Stăpânului. Veţi fi în siguranţă aici, dar tre- 
buie să staţi pe loc până vine Stăpânul. 

— Doamna francă e aici? am continuat eu. 

Hussin dădu din cap şi afirmativ, timp în care 
desfăcu o desagă, din care scoase câte ceva de mâncare 
- stafide, o friptură rece şi o franzelă. Ne-am repezit asu- 
pra lor ca nişte vulturi şi, în timp ce savuram alimen- 
tele, Hussin dispăru. Am observat că încuiase poarta în 
urma lui. 

Imediat după încheierea mesei, ceilalţi s-au întors la 
somnul întrerupt. Însă eu eram treaz şi îmi mergea min- 


104 


Mantia verde 


tea trăsnet la atât de multe lucruri. Am luat lanterna 
electrică a lui Blenkiron şi m-am întins pe divan, pentru 
a studia harta lui Stumm. 

De la prima vedere mi-am dat seama că dădusem 
peste o comoară. Harta aparţinea Statului Major şi cu- 
prindea liniile de apărare de la Erzerum, cu forturile şi 
tranșeele aferente, dar şi cu mici adnotări, trecute în scri- 
sul mărunt şi îngrijit al lui Stumm. Am scos lângă ea şi 
harta mare pe care o luasem de la Blenkiron, pentru o 
perspectivă de ansamblu a terenului. Am identificat 
potcoava de la Deve Boyun la est, pe care o bombardau 
de zor tunurile ruseşti. Harta lui Stumm semăna cu 
hărţile escadroanelor de artilerie pe care le foloseam în 
Franţa, la o scară de 1 la 10.000, în care o reţea de linii 
roşii reprezenta tranşeele, cu diferenţa că cele turceşti 
erau indicate în detaliu, iar cele ruseşti abia conturate. 
Era un document confidenţial, un plan al întregii incinte 
de la Erzerum, cu o valoare inestimabilă pentru inamic. 
Normal că Stumm a înnebunit din cauza pierderii lui. 

Liniile de la Deve Boyun îmi păreau extraordinar de 
bine fortificate şi cunoşteam reputaţia soldatului turc, 
luptând în spatele liniilor de apărare. Părea cu Rusia se 
confruntă cu o nouă Plevna sau un nou Gallipoli. Apoi 
am început să analizez flancurile. În sud se întindea 
lanțul de munţi Palantuken, cu forturi menite să apere 
trecătorile, pe unde treceau drumurile către Muş şi 
Lacul Van. Şi partea asta părea destul de bine fortificată. 
La nord, pe valea Eufratului, am descoperit alte două 
forturi, Tafta şi Kara Gubek, cu misiunea de a apăra dru- 
mul de la Olti. Pe partea asta de hartă, era o aglomerare 
de notițe scrise de Stumm, cărora le-am acordat toată 
atenţia mea. Mi-am amintit veştile lui Blenkiron despre 
faptul că ruşii avansează pe un front larg, fiindcă era 
evident că Stumm era îngrijorat de flancul forturilor. 

Kara Gubek era punctul de interes major. Se afla pe 
o colină între două vârfuri stâncoase, care păreau şi 

foarte abrupte. Cât timp turcii ocupau acea poziţie, era 
clar că nici un atac nu putea pătrunde în valea Eufratu- 
lui. Stumm adăugase o notă lângă cele două vârfuri — 
„nu sunt fortificate“; la aproximativ 3 kilometri spre 
nord-est, se afla desenată o cruce roşie şi scris numele 
„Prjevaiski“. Am presupus că acela este cel mai în- 
depărtat punct atins până atunci pe flancul drept de 
către ofensiva rusească. 

Am despăturit apoi hârtia de unde copiase Stumm 
adnotările transcrise pe hartă. Era scrisă la maşină şi 
consta în note împărţite pe capitole. Unul din ele era in- 
titulat „Kara Gubek“ şi conţinea următorul comentariu: 
„Nu avem timpul necesar să fortificăm vârfurile adiacente. 
Este dificil, dar nu imposibil pentru inamic să-şi localizeze ba- 
teriile în acest loc. Acesta este cel mai riscant punct în acest 
moment, Dacă Prjevalsky cucereşte vârfurile muntoase, Kara 
Gubek şi Tafta vor cădea, iar inamicul va ajunge în ariergarda 
din stânga a poziției principale de la Deve Boyun.” 

Eram un soldat cu suficientă experienţă de război ca 
să înţeleg semnificaţia acestei note. De Kara Gubek de- 
pindea întreaga apărare de la Erzerum, prin care s-ar fi 
trecut ca-n brânză, dacă s-ar fi cunoscut călcâiul lui 
Ahile. Cu toate astea, dacă mă uitam din nou pe hartă, 
îmi venea greu a crede că un comandant ar putea lua în 
calcul cucerirea vârfurilor adiacente, chiar dacă le con- 
sidera slab fortificate. Această informaţie era cunoscută, 
în acest moment, exclusiv de către statul major turc şi 
cel german. Dar, dacă ar fi ajuns în mâinile Marelui 
Duce, ar cuceri Erzerum-ul într-o zi. Altfel, va fi nevoit 
să bombardeze crestele de la Deve Boyun săptămâni în 
şir, timp în care turcii îşi vor primi întăririle de la Gali- 
poli şi-i vor depăşi ca număr pe ruşi, irosindu-le orice 
şansă de victorie. 

Descoperirea asta mă făcu să mă fâţâi ca un nebun 
prin pivniţă, cuprins de o agitaţie ferventă. Aş fi dat 
orice pentru o transmisiune radio, pentru un porumbel 

curier sau un aeroplan — orice în stare să străpungă ba- 
riera celor 10 kilometri care mă separau de liniile ruseşti. 
Era înnebunitor să am asemenea informaţii la îndemână 
şi să fiu absolut incapabil să le folosesc, să le transmit 
cui trebuie. Cum ar putea trei fugari, captivi într-o 
pivniţă, cu tot cuibul de viespi turceşti şi germane răsco- 
lit pe urmele lor, să găsească modul de a transmite in- 
formaţii de importanţă vitală? 

M-am întors la hartă şi am căutat cele mai apropiate 
poziţii ruseşti. Erau marcate în detaliu, cu atenţie. Prje- 
valsky se afla la nord, cea mai importantă forţă fiind în 
spatele bazei Deve Boyun, în vreme ce coloanele din sud 
urcau până la defileul Palantuken, dar nu trecuseră încă 
de el. Nu puteam şti care e cea mai apropiată poziţie a 
ruşilor, fiindcă nu ştiam unde ne aflăm, de fapt. Tot ana- 
lizând chestiunea pe toate fețele, am început să pun cap 
la cap un plan, încă rudimentar şi disperat. Totul de- 
pindea de Peter, care moțăia acum ca un câine epuizat, 
pe un pat de paie. 

Hussin încuiase uşa şi eram nevoit să-i aştept în- 
toarcerea, pentru a obţine informaţii noi. Deodată, tot 
căscând ochii, am remarcat o trapă pe plafon, folosită, 
evident, pentru ridicarea sau coborârea mărfurilor din 
cramă. Părea prost poziționată şi, dacă aveam noroc, nu 
era încuiată. Așa că am tras masa sub ea şi, cu puţin 
efort, am reuşit s-o ridic. Eram conştient că îmi asum un 
risc imens, dar eram de pornit să-mi duc planul la capăt, 
încât am ignorat orice avertisment intern. După ceva 
efort, am reuşit să deschid chepengul de tot şi, sprijinit 
în mâini, m-am ridicat cu genunchii pe margine, 

Eram în dependinţa care adăpostea şi pivniţa 
noastră, cât de cât luminată, Nu era nimeni acolo şi am 
bântuit puţin, până am găsit ce căutam de fapt. Adică o 
scară ce ducea la un fel de mansardă, de unde aveam 
acces la acoperiş. Trebuia să fiu foarte atent aici, fiindcă 
oricine mă putea vedea de la nivelurile superioare. Dar 

am avut noroc şi de această dată, fiindcă am descoperit 
un grilaj de lemn pentru susţinerea viței de vie, în drep- 
tul căruia am găsit oareşce adăpost. Culcat pe burtă, am 
început să analizez priveliştea care cuprindea o mare 
parte a ținutului. 

La nord am văzut oraşul învăluit în aburul de dimi- 
neaţă al câmpurilor. Dincolo de el se zărea câmpia Eu- 
fratului şi deschiderea văii, în punctul în care părăsea 
zona muntoasă. Acolo sus, printre înălţimi, se aflau for- 
turile Tafta şi Kara Gubek. La est, se ridica vârful din 
Deve Boyun, unde smogul începea să se destrame, sub 
razele soarelui de iarnă. Pe drumurile care duceau 
într-acolo am remarcat coloane de maşini, apoi am ob- 
servat cercul forturilor interioare. Pentru moment, ar- 
mele tăcuseră. 

La sud se ridica un zid imens de creste albe şi am 
bănuit că aparţin lanţului muntos Palantuken. Se ve- 
deau drumurile care străbat defileul, precum şi fumul 
care se ridica din tabere şi rândurile de cai aliniaţi sub 
stânci. 

Aflasem tot ce aveam nevoie. Ne aflam în acel mo- 
ment în dependinţa unei reşedinţe de provincie, aflate la 
3 - 4 kilometri sud de oraş. Cel mai apropiat punct al 
frontului rusesc era undeva la poalele munţilor. 

În timp ce coboram, am auzit — încet, timid, dar 
deosebit de frumos, ca strigătul unei păsări sălbatice — 
chemarea muezinilor din minaretele din Erzerum. 

Când am coborât în pivniță prin trapă, ceilalţi erau 
deja treji. Hussin aranja mâncare pe masă şi mă privea 
coborând, cu ochi dojenitori. 

-E în regulă, i-am spus, n-am să repet mişcarea, fi- 
indcă am aflat tot ce voiam să ştiu. Peter, bătrâne, te 
aşteaptă cea mai grozavă misiune a vieţii tale! 

Peter abia îşi ridică ochii din farfurie. 

- Sunt dispus, Dick, îmi spuse. Însă te rog să nu-mi 
ceri să fiu amic cu Stumm. Tipul ăsta îmi îngheaţă sân- 
gele în vine. 

Pentru prima dată de când pomisem împreună în 
aventura asta, nu mi-a mai spus Cornelis. Zilele în care 
ne prefăceam a fi altcineva se încheiaseră pentru noi. 

— Nu îţi cer să fii amic cu el, ci să-l înfunzi definitiv, 
cu teapa lui cu tot. 

-În cazul ăsta, sunt al tău, spuse el vesel. Ce trebuie 
să fac? 

Am desfăcut din nou hărţile pe divan. Nu exista nici 
o altă lumină în încăpere, în afara lanternei lui Blenki- 
ron, fiindcă Hussin stinsese, precaut, felinarul. Peter îşi 
băgă imediat nasul să afle detaliile misiunii, fiindcă 
munca sa de spionaj în Războiul Burilor îi dezvoltase 
foarte mult abilitatea de a lucra cu hărţi. Nu era nevoie 
de prea mult efort din partea mea pentru a înțelege im- 
portanţa hărţii pe care o şterpelisem de la neamţ. 

— Informaţia asta valorează un milion de lire, declară 
el, cu sprâncenele încruntate şi scărpinându-şi încet vâr- 
ful urechii stângi, cum făcea de fiecare dată când era 
uimit şi entuziasmat de ceva. 

— Cum o putem transmite prietenilor noştri, Peter? 

Rămase o vreme pe gânduri: 

- E ossingură cale. Trebuie s-o ducă cineva. Îmi amin- 
tesc că odată, când ne luptam cu tribul Matabele, trebuia 

să aflăm dacă şeful de trib Makapan mai trăia sau nu. 
Se zvonea ba că murise, ba că trecuse graniţa portu- 
gheză, dar eu credeam că trăieşte. Nici un nativ nu avea 
o informaţie sigură şi, fiindcă în kraal-ul! său nu se putea 
intra sub nici o formă, nu exista varianta trimiterii unui 
mesager. Aşa că s-a trimis un om. 

Peter îşi ridică privirea şi râse: 

- Acel om l-a descoperit pe căpetenia Makapan, care 
trăia bine sănătos şi chiar făcea exerciţii de tragere cu 
puşca. Omul nostru a reuşit să-l scoată pe Makapan din 
kraal-ul său şi să-l predea poliţiei călare. Îţi aminteşti de 
căpitanul Arcoll, Dick - Jim Arcoll? Ei bine, Jim a râs 
atât de tare de chestia asta, încât şi-a rupt o rană abia cu- 
sută la cap şi a fost nevoie să-l ducem din nou la doctor. 

— Tu ai fost acel om, Peter, i-am spus. 

— Ja, Eu am fost. Există mai multe căi de a pătrunde 
în kraal decât de a ţine oamenii în afara lui. 

— Eşti dispus să-ţi încerci norocul în misiunea asta? 

— Bineînţeles, Dick. Mai am puţin şi mă pietrific de 
atâta stat degeaba şi simt că îmbătrânesc din cauza sta- 
tului în casă. A vrut unul pe vapor să pariem pe cinci 
lire că nu sunt în stare să trec de linia frontului şi, dacă 
ar fi fost un front la îndemână de atunci, i-aş fi acceptat 
pariul pe loc. Plec cu plăcere în misiune, Dick, dar nu-ţi 
garantez că reuşesc. E o ţară nouă pentru mine şi am să 
fiu tot timpul pe fugă, iar graba nu face bine la 
vânătoare, 

l-am arătat ceea ce credeam că e locul cel mai potri- 
vit — în pintenii munţilor Palantuken. Peter avea însă o 
metodă personală de-a aborda astfel de situaţii. Scrijeli 
nişte pământ şi var dintr-un colț şi se aşeză la masă, tra- 
sând în ţărână configuraţia ținutului, după modelul in- 
dicat de hartă. A realizat o reproducere corectă şi clară 


!'Sat de colibe în Africa centrală şi de sud, înconjurat de garduri 
de lemn. (n, trad.) 

- ca orice vânător experimentat, Peter era dibaci ca o 
pasăre-ţesător. O studie cu mare atenţie o vreme şi 
gândi în minte o strategie, până când lucrurile i se în- 
tipăriră foarte clar în minte. Apoi, îşi luă binoclul — un 
exemplar foarte bun marca Zeiss, care făcea parte din 
prada capturată din maşina lui Rasta — şi anunţă că are 
să-mi urmeze exemplul, urcând pe acoperiş. În 
următoarea secundă, picioarele îi dispărură prin trapa 
din plafon, iar Blenkiron şi cu mine rămăserăm doar cu 
propriile gânduri. 

Probabil că Peter a descoperit ceva extrem de intere- 
sant pe acoperiş, fiindcă a petrecut acolo cea mai mare 
parte a zilei. Pentru noi, în schimb, timpul curgea mult 
mai greu, fiindcă n-aveam parte deloc de lumină. Blen- 
kiron nu se putea consola nici măcar cu jocul de pa- 
sienţe. Cu toate astea, era în toane bune, fiindcă nu-l mai 
chinuise dispepsia încă de la plecarea din Constantino- 
pol, şi mă anunţă că e posibil ca, în sfârşit, să fi reglat 
conturile cu blestematul său duoden. 

În ceea ce mă priveşte, eram destul de agitat, deoa- 
rece nu înţelegeam de ce nu apare Sandy. Evident, pre- 
zenţa noastră era ţinută secret faţă de Hilda von Einem, 
bună prietenă cu Stumm, care trâmbiţase deja marea 
ofensă pe care i-o adusesem. Cât putea dura, însă, acest 
secret? Nu mai beneficiam în prezent de nici un fel de 
protecţie, din partea nimănui. Rasta şi turcii lui ne-ar fi 
băut sângele; la fel Stumm şi camarazii nemți; iar 
doamna, odată ce ar fi aflat că i-am trădat încrederea, va 
plănui să ne scoată ochii ea însăşi. Toate speranţele mele 
zăceau acum în Sandy, numai că el nu dădea nici un 
semn de viaţă. Mă temeam că nici pentru el lucrurile nu 
ieşiseră taman grozav. 

Cu toate astea, nu eram deprimat, doar agitat. Nu 
m-aş fi întors pentru nimic în lume la lâncezeala chi- 
nuitoare din săptămâna petrecută la Constantinopol. 
Bubuitul armelor îmi menținea optimismul. Obuzele 

şuierau toată ziua şi numai gândul că Aliaţii tunau doar 
de la 10 kilometri distanţă îmi dădea o speranţă ului- 
toare. Dacă reuşeau să spargă linia de apărare, Hilda 
von Einem, cu tot cu profet, şi toţi inamicii noştri aveau 
să fie luaţi pe sus de potopul armatelor noastre. lar şansa 
asta depindea extrem de mult de Peter, care clocea acum 
pe acoperiş, ca un porumbel. 

Abia după-amiază târziu, Hussin îşi făcu din nou 
apariţia. Nu remarcă absenţa lui Peter, dar aprinse feli- 
narul şi-l aşeză pe masă. Apoi se duse lângă uşă şi 
aşteptă. Imediat, se auzi un pas uşor pe trepte şi Hussin 
se retrase, pentru a face cuiva loc să intre. Apoi plecă iar 
şi răsuci cheia în urma lui. 

Noul venit era chiar Sandy, dar un altfel de Sandy, 
care ne făcu să sărim în picioare de uimire. Rândurile 
de piei şi scufia de blană dispăruseră şi, în locul lor, 
purta o tunică lungă de pânză, petrecută la mijloc de o 
cingătoare lată. Capul îi era acoperit cu un turban verde 
bizar, sub care am observat că părul îi fusese ras. Părea 
un fel de discipol = un discipol epuizat, fiindcă n-avea 
pic de nerv sau vlagă în mişcări. Alunecă amorţit pe 
divan şi îşi propti capul în mâini. Lumina felinarului îi 
surprindea ochii istoviţi, înconjurați de umbre cenușii. 

- Dumnezeule mare, bătrâne, eşti bolnav? l-am în- 
trebat uimit. 

-Nu sunt bolnav, răspunse el cu o voce gâjâită. Cor- 
pul meu e suficient de bine, numai că-n ultimele zile 
parcă am trăit în iad. 

Blenkiron dădea din cap, înțelegând perfect ce voia 
să spună. Exact aşa ar fi descris el însuşi compania 
doamnei. 

M-am apropiat de el şi i-am luat mâinile într-ale 
mele, 

~ Uită-te la mine, i-am spus, uită-te în ochii mei! 

Ai săi, în schimb, erau de somnambul - nu clipeau, 
nu vedeau. 

— Cerule mare, omule, ai fost drogat! 

— Drogat, repetă el, cu un hohot istovit. Da, am fost 
drogat, dar nu cu narcotice. Nu mi-au pus nimic în mân- 
care. Însă m-ai cum să treci prin iad, fără să-ţi arzi ochii. 

Îi strângeam în continuare mâinile. 

— Nu te grăbi, prietene, povesteşte-ne totul pe-nde- 
lete. Blenkiron e aici cu noi şi bătrânul Peter e undeva, 
pe acoperiş, nu prea departe. O să avem noi grijă de tine. 

- Îmi face tare bine să-ţi aud vocea, Dick, spuse el. 
Îmi aminteşte de clipe sincere, curate. 

— Le vei trăi din nou, nu te teme. Mai avem un pas 
până la final. Încă o zvâcnire şi am terminat. Dar trebuie 
să-mi spui care e noul plan. E vorba de femeia aceea? 

Tresări înfiorat, ca un mânz speriat. 

— Femeie?! strigă el. Ce fel de femeie se amuză târând 
un om în hăul iadului? E un demon. Oh, nu nebunia e 
problema ei cea mare, E la fel de sănătoasă la cap ca tine 
şi la fel de stăpână pe sine ca Blenkiron. Viaţa ei e un joc 
de şah infernal, numai că se joacă cu suflete în loc de 
pioni. E rea, rea, rea! strigă şi îşi înfundă iar capul în 

Blenkiron interveni şi reuşi să calmeze puţin atmos- 
fera extrem de încărcată. Vocea lui tărăgănată, cu ac- 
centul atât de plăcut, era ca un balsam pentru nervii 
întinşi ai lui Sandy. 

— Ascultă, băiete, şi eu am aceleaşi sentimente pentru 
femeia asta. Însă treaba noastră nu e să-i analizăm firea 
şi personalitatea. Creatorul ei se va ocupa de asta într-o 
zi, cu siguranţă. Noi, în schimb, trebuie să găsim o cale 
să-i punem beţe-n roate şi, pentru asta, trebuie să ne po- 
vesteşti exact ce s-a întâmplat de când ne-am despărţit 
ultima oară. 

Sandy se strădui din răsputeri să se adune. 

- Mantia verde a murit în noaptea în care ne-am 
văzut ultima oară. L-am îngropat în secret, din ordinele 
ei, în grădina vilei. După care a apărut problema găsirii 

113 


John Buchan 


unui succesor... Cei patru Pastori nu sunt oameni uşor 
de dus de nas. Din contră, sunt integri şi oneşti şi au 
decis că misiunea lor este de a construi un mormânt 
pentru maestrul lor, la care să se roage tot restul vieţii. 
Erau neclintiţi în hotărârea lor, iar ea ştia asta... Numai 
că au murit şi ei, curând. 

— Ucişi? am întrebat uluit. 

— Ucişi.. toţi patru, într-o dimineaţă. Habar n-am 
cum, dar i-am înmormântat şi pe ei. Oh, avea nemți şi 
kurzi deopotrivă să-i facă jocurile murdare, însă mâinile 
for sunt curate pe lângă ale ei. Fie-ţi milă de mine, Dick, 
fiindcă am văzut cum virtutea şi cinstea sunt măcelărite 
şi am fost complice la distrugerea lor. Şi am să mor chi- 
nuit de remuşcările astea. 

Nu m-am oprit să-l consolez, fiindcă veştile primite 
îmi dădeau fiori. 

— Asta înseamnă că magia profetului a dispărut, iar 
ea nu-şi mai poate duce la capăt impostura, am strigat 
încântat, 

- Profetul trăieşte! l-a găsit un urmaş... 

Se ridică, în toată splendoarea tunicii sale verzi de 
pânză. 

- De ce crezi că port hainele astea? Eu sunt Mantia 
verde acum! Eu sunt Kaaba-i-hurriyeh pentru întreg Isla- 
mul. Peste trei zile, trebuie să mă arăt poporului meu, 
purtând pe piept efodul verde al profetului. 

izbucni într-un râs isteric. 

— Numai că, vedeţi voi, eu n-am să fac asta. Fiindcă 
îmi tai beregata înainte. 

- Revino-ţi! îi spuse Blenkiron calm. Găsim noi o cale 
mai bună decât asta să te scoatem din bucluc. 

— Nu există altă cale, spuse Sandy. Nimic, decât 
moartea. Drumul nostru se încheie aici, prieteni. Poate 
că Hussin v-a scos din ghearele lui Stumm, dar sunteţi 
în pericol în fiecare clipă, În cel mai bun caz, mai aveţi 

trei zile la dispoziţie, după care veţi muri şi voi, ca şi 
mine. 

Nu aveam răspuns pentru el. Schimbarea asta radi- 
cală care se petrecuse cu bravul şi temerarul Sandy îmi 
tăia respiraţia. 

— M-a transformat în complicele ei, continuă el. Ar fi 
trebuit s-o omor pe mormântul acelor oameni nevino- 
vaţi. În schimb, am făcut tot ce mi-a cerut şi am intrat în 
jocul ei... Ştii, s-a purtat foarte inocent cu mine... Dar e de 
aceeaşi teapă cu Enver, nu dă doi bani pe credinţa Isla- 
mului. O ia chiar în batjocură. Ea are propriile ei vise, 
care o consumă pe dinăuntru, aşa cum un sfânt e mistuit 
de abnegaţia sa. Și mi le-a împărtăşit şi mie. Ei bine, dacă 
ziua din grădină a fost un iad, restul zilelor de când i-am 
aflat visele au fost o adevărată tortură în flăcările infer- 
nului. Bănuiesc - deşi mi-e foarte greu s-o spun — că a 
căpătat un fel de admiraţie bolnavă pentru mine. Pla- 
nul e să revendicăm Orientul şi am să-i fiu alături când 
va intra în Ierusalim, pe calul ei alb, ca spuma laptelui... 
Şi am trăit momente — numai câteva clipe, jur - când m- 
am lăsat eu însumi pradă nebuniei ei... 

Sandy părea să se micşoreze cu totul, iar vocea-i de- 
venea tot mai stridentă şi mai sălbatică. Era prea mult de 
îndurat pentru Blenkiron. Începu să înjure cu năduf, 
blasfemii pe care nu credeam că am să le aud vreodată 
în gura lui. 

— Blestemat să fiu dacă mai ascult o iotă din nenoro- 
cirile astea. Nu mai e de șagă. Domnule major, fă ce-oi 
ştii, numai bagă-i minţile în cap prietenului nostru chi- 
nuit. 

Începeam să înţeleg ce se întâmplase. Sandy era un 
tip genial - ca toți prietenii mei - însă avea şi defectele 
tipice acestor suflete pasionale şi pline de imaginaţie. 
Era gata să se arunce cu capul înainte, să-şi asume ris- 
curi mortale şi nici un pericol nu-l speria prea tare. Dar, 
dacă bătrâna lui conștiință se întunecă, dacă se trezește 

în vreo situaţie care, în ochii lui, îi implică onoarea, 
atunci o va lua razna complet. Femeia asta, care stârnea 
numai ură din partea lui Blenkiron şi a mea, reuşise să-i 
capteze imaginaţia lui Sandy şi să-i provoace ~ doar 
pentru un moment, e-adevărat — o reacţie nedorită. Iar 
apoi, el suferea de remuşcări amare, până la disperare. 

Dar nu era timp de tăiat firul în patru. 

- Sandy, zănatec bătrân, i-am spus, fii fericit că ai 
prieteni care te ajută să nu te faci de râs. Mi-ai salvat 
viaţa la Loos şi am să fiu onorat să te ajut să treci de acest 
bucluc. Sunt eu, maiorul şi comandantul tău, aşa că ai 
face bine să te supui, cu tot cu ţoalele tale de profet, N-ai 
să te arăţi deloc oamenilor tăi şi, cu atât mai puţin, n-ai 
să te atingi de beregată. Mantia verde va răzbuna moar- 
tea Pastorilor săi şi o va face pe diavoliţa aia să-i pară 
rău că s-a născut. O s-o ştergem cât mai iute de aici şi, în 
mai puţin de-o săptămână, vom servi ceaiul cu Marele 
Duce Nicolae. 

Nu-i vindeam gogoşi. Deşi habar n-aveam cum vom 
reuşi chestia asta, credeam cu tărie că o vom face, în cele 
din urmă. Şi, în timp ce vorbeam încă, prin trapă se iviră 
bălăngănind două picioare şi Peter coborî printre noi, 
clipind de zor. 

I-am luat hărţile din mâini şi le-am împrăştiat pe 
masă. 

— Întâi de toate, trebuie să ştii că am avut parte de un 
noroc chior. Aseară, Hussin ne-a dus la o plimbare pe 
acoperişurile din Erzerum şi, cu ajutorul şi binecuvân- 
tarea Providenţei, am reuşit să intru în biroul lui Stumm 
şi i-am şterpelit harta Statului Major... la priveşte... Ob- 
servi notițele astea? Ăsta e punctul vulnerabil al întregii 
apărări germano-turce, Odată ce ruşii cuceresc această 
fortăreață, Kara Gubek, înseamnă că au în mâini princi- 
pala poziţie a turcilor. Şi se poate cuceri, iar Stumm ştie 
bine chestia asta, fiindcă cele două vârfuri adiacente nu 
sunt deloc apărate... Ştiu, pe hârtie pare o aventură ne- 

bunească, dar Stumm ştie că este o lovitură realizabilă. 
Rămâne o singură întrebare: sunt ruşii în stare să ghi- 
cească lucrul ăsta? Cred că nu, decât dacă le spune ci- 
neva. Aşa că, morţi-copţi, trebuie să le transmitem 
informaţia. 

Interesul lui Sandy pentru lucruri normale începu să 
se arate din nou. Privi harta şi începu să măsoare dis- 
tanţele. 

- Peter va face o încercare în sensul ăsta. Crede că ar 
fi o cale să treacă prin tranșee. Şi, dacă reuşeşte, dacă 
harta asta ajunge la cartierul general al Marelui Duce, 
atunci Stumm a băgat-o pe mânecă. În trei zile, cazacii 
vor dansa pe străzile din Erzerum. 

= Ce şanse avem? întrebă Sandy. 

M-am uitat la Peter. 

- Suntem nişte oameni încercaţi şi putem face faţă 
adevărului. Cred că şansele de a avea succes sunt de 
cinci la unu. 

— Doi la unu, interveni Peter calm. Atât, nimic mai 
mult. Cred că mă subestimezi, Dick, bătrâne! 

Am privit din nou silueta aceea slabă şi vânjoasă şi 
chipul blând, dar ferm şi m-am răzgândit. 

-= Să fiu al naibii dacă cred că i se poate împotrivi 
ceva, am spus. Oricare dintre noi s-ar fi dus, era nevoie 
de un miracol, dar cu Peter, cred că şansele de reuşită 
sunt egale. 

— Doi la unu, insistă el. Dacă erau egale, nu mă inte- 
resa afacerea. 

~- Lasă-mă pe mine să plec, strigă Sandy. Vorbesc 
limba şi pot oricând să trec drept turcalete, aşa că am de 
un milion de ori mai multe şanse să trec dincolo. Pentru 
numele lui Dumnezeu, Dick, te rog, lasă-mă să plec eu! 

- Nu poţi pleca tu, avem nevoie de tine aici. Dacă 
dispari, tot circul se va duce dracului prea repede, iar 
noi trei, rămaşi în urma ta, vom fi spânzurați până di- 
mineaţă. Nu, băiete! Ai să scapi de chinurile tale, dar 

alături de Blenkiron şi de mine. Trebuie să aruncăm în 
aer atât de sus toată tărășenia asta a Mantiei verzi, încât 
nici o rămăşiţă să nu se mai întoarcă vreodată pe 
pământ... Întâi de toate, spune-mi câţi gealaţi ai acum în 
sprijinul tău? Mă refer la Companioni. 

— Toţi şase cu care am plecat. Sunt foarte îngrijoraţi 
de ce s-a întâmplat. Von Einem m-a obligat să-i intero- 
ghez în prezenţa ei şi toţi s-au declarat de acord să mă 
accepte ca succesor al Mantiei verzi. Însă au propriile 
suspiciuni despre ce s-a întâmplat la vilă şi nu o simpa- 
tizează deloc pe femeie... Pe mine m-ar urma şi-n iad, 
dacă le-aș cere-o, dar ştiu sigur că ar prefera să o fac în 
numele meu, nu al ei. 

— Asta e grozav, am strigat. E singurul lucru asupra 
căruia aveam îndoieli. Acum, priviţi puţin harta. Erze- 
rum-ul nu este înconjurat în totalitate. Ruşii formează 
în jurul său o semilună largă. Ceea ce înseamnă că toată 
partea de vest, de sud-vest şi de nord-vest este deschisă, 
neapărată de tranşee. Sunt câteva flancuri undeva, prin- 
tre dealurile din nord şi în sud, care pot fi uşor sparte 
şi, odată ce trecem de unul dintre flancurile astea, nu 
mai rămâne nici un obstacol între noi şi prietenii noştri... 
Am stabilit deja ruta de urmat, le-am spus entuziasmat 
şi am trasat-o pe hartă. Dacă putem face ocolişul aceia 
mai larg spre vest şi să trecem de defileu fără să fim ob- 
servaţi, a doua zi ajungem fără tăgadă la coloanele ru- 
seşti. Va fi un drum greu şi abrupt, dar cred că toţi am 
mai avut parte de aşa ceva în viaţă. Avem, însă, nevoie 
de ceva esenţial şi mă refer la cai. Crezi că ar fi posibil ca, 
împreună cu cei şase gealaţi ai tăi, să spălăm putina din 
văgăuna asta pe nişte armăsari de nădejde? Dacă faci 
rost de cai, noi ne ocupăm de restul. 

Sandy se aşeză, meditând. Mulţumesc Cerului, 
acum se gândea la un plan de acţiune şi nu la starea pro- 
priei lui conştiinţe. 

— Trebuie s-o facem, spuse el în cele din urmă, dar 
va fi complicat. Hussin e un băiat grozav dar ştii bine, 
Dick, mai toţi caii sunt luaţi pe front şi e greu să mai 
găseşti alţii. Mâine va trebui să învăţ să ţin un fel de post 
infernal, iar în ziua următoare acea femeie fanatică mă 
va instrui pentru rolul pe care urmează să-l joc. Trebuie 
să-i acordăm ceva timp lui Hussin... Mi-aş fi dorit mai 
mult ca orice să fi plecat în seara asta. 

Tăcu câteva clipe, apoi continuă: 

— Cred că ar fi cel mai indicat să plecăm peste trei 
nopti, în ajunul marii Revelaţii. Trebuie să mă lase sin- 
gur în noaptea aceea, 

- În regulă, am spus. Nu va fi deloc amuzant să 
aşteptăm atât în această catacombă rece, dar trebuie să 
ne păstrăm cumpătul şi raţiunea şi să nu riscăm nimic 
grabindu-ne inutil. În plus, dacă Peter trece dincolo, tur- 
cii vor avea mult de furcă poimâine. 

Cheia se răsuci din nou în yală şi Hussin se strecură 
înăuntru ca o umbră. Era semnalul ca Sandy să plece. 

-— Băieți, mi-aţi dau un nou sens vieţii, ne spuse în- 
ainte de plecare. Acum avem un plan, aşa că pot să 
strâng din dinţi şi să îndur ce mai am de îndurat, 

Se duse la Peter şi îi strânse mâinile. 

— Mult noroc în drumul tău! Eşti cel mai curajos om 
pe care l-am cunoscut vreodată şi să ştii că am întâlnit 
destui în viaţa mea. 

Apoi se răsuci brusc şi ieşi, urmat de îndemnul lui 
Blenkiron: „Ia seamă şi fă rost de patrupedele alea!“ 

După plecarea lui Sandy, am început să-l pregătim 
pe Peter pentru cruciada lui. Nu era cine ştie ce sarcină, 
fiindcă deţineam foarte puţine lucruri. Costumaţia lui, 
cu pardesiu asortat cu guler de blană gros, semăna cu 
cea a unui ofiţer turc obişnuit. Dacă-l priveai mai pe- 
nserat. Doar că Peter n-avea de gând să treacă drept 
turc, nici măcar să-i dea cuiva ocazia de a-l vedea, ci era 
mai degrabă preocupat să se piardă cât mai bine în 

peisaj. Aşa că a dezbrăcat pardesiul şi a tras peste jachetă 
un pulover cenușiu de-ale mele, iar pe cap şi-a îndesat 
un fes de lână de aceeași culoare. Nu avea nevoie de 
hartă, fiindcă învățase deja drumul pe de rost şi, odată 
ce-şi fixa ceva în cap, acolo rămânea pe veci. L-am con- 
vins să nu plece fără planurile şi hârtiile lui Stumm, as- 
cunse sub cămaşă. Cel mai greu era, după cum vedeam 
eu lucrurile, să reușească să ajungă la ruși fără ca aceştia 
să-l împuște, asta, desigur, dacă izbutea să treacă de 
tranşeele turcilor. Nu puteam decât spera că va întâlni 
pe cineva cu care să se înţeleagă în engleză sau în ger- 
mană. De două ori se dusese pe acoperiş şi revenise des- 
tul de bine dispus, fiindcă se anunţa o vreme destul de 
capricioasă. 

Hussin ne aduse cina şi Peter îşi pregăti un pachet 
cu mâncare pentru drum. Blenkiron şi cu mine aveam 
fiecare câte-o butelcă de brandy, aşa că i-am oferit-o pe 
a mea lui Peter. 

Apoi ne-a întins mâna, fără alte gesturi preţioase, ca 
un copil cuminte care se duce la culcare. Pentru Blenki- 
ron, era prea greu de îndurat. Cu lacrimi mari şiroindu-i 
pe obraji, ne anunţă că, dacă scăpăm teferi şi din impa- 
sul ăsta, are să-i ofere lui Peter cea mai bună situaţie po- 
sibilă. Nu cred că mesajul său a ajuns la destinatar, 
fiindcă ochii bătrânului Peter căpătaseră deja aspiraţiile 
depărtării, ca atunci când vânătorul îi ia urma prăzii 
mult visate. 

Două picioare şi o pereche de ghete ponosite 
dispărură prin trapă şi, brusc, m-am simţit mult mai sin- 
gur şi cuprins de disperare. Tunurile îşi începuseră din 
nou concertul de bubuituri undeva, spre est, iar în 
pauza dintre ele se auzea şuieratul furtunii ce stătea să- 
nceapă. 

Peter Pienaar pleacă la Război 


Acest capitol e scris după istorisirile lui Peter — 
depănate cu mult timp după ce-au avut loc, lângă un 
şemineu la un hotel din Bergen, unde aşteptam sosirea 
vaporului. 


S-a căţărat pe acoperiş şi a coborât apoi pe cărămizile 
crăpate ale zidului exterior. Dependinţa în care ne as- 
cundeam avea ieşire chiar în stradă, fiind situată cumva 
în exteriorul incintei casei. În mod normal, nu mă îndo- 
iesc că proprietatea ar fi fost păzită de santinele, dar 
Sandy şi Hussin reuşiseră să le îndepărteze pentru o 
vreme. Oricum, Peter nu a văzut pe nimeni când a tra- 
versat strada, după care şi-a pierdut urma pe câmpurile 
înzăpezite. 

Ştia foarte bine că trebuie să-şi îndeplinească misiu- 
nea în cele douăsprezece ore de întuneric pe care le avea 
la dispoziţie. Frontul de luptă al unei bătălii este un loc 
mult prea public ca să te poţi ascunde în timpul zilei, 
mai ales când un strat consistent de zăpadă face ca totul 
să fie mult mai vizibil. În plus, graba într-o astfel de mi- 
siune era complet dezavuată de sufletul lui Peter care, ca 
orice bur, aprecia lucrurile făcute sigur şi pe-ndelete, 
deşi era capabil și să se mişte foarte repede, dacă era ne- 
vole. 

În vreme ce se străduia să străbată câmpurile pline 
de zăpadă, evalua factorii dimprejur care-i erau favora- 
bili. N-a găsit decât unul singur: vremea aprigă. Bătea 

un vânt furtunos şi sacadat, care aducea cu el rafale pu- 
ternice de zăpadă, care nu prea reuşeau să ajungă pe sol. 
Gerul se mai înmuiase, iar zăpada aşternută era moale 
ca untul. Era grozav ce se întâmpla, s-a gândit Peter, fi- 
indcă o noapte senină şi geroasă ar fi fost complet ne- 
potrivită misiunii sale. 

Prima parte a drumului l-a purtat printre terenuri 
agricole, brăzdate de canale de irigație pline cu zăpadă. 
Din loc în loc se zărea câte o casă şi un mănunchi de 
pomi fructiferi, însă nici o fiinţă pe toată întinderea 
aceea imensă. Drumurile, în schimb, erau destul de 
aglomerate, dar Peter nu căuta calea lor bătătorită. Mi-l 
imaginez legănându-se peste câmpuri, adus ușor de 
spate, oprindu-se din loc în loc pentru a adulmeca şi a 
asculta, alert în faţa pericolului iminent. Dacă vroia, 
putea să traverseze un întreg ţinut în pas de antilopă. 

Curând, a întâlnit un drum extrem de aglomerat, 
plin de convoaie. Era drumul care ducea de la Erzerum 
la defileul Palantuken, iar Peter aşteptă ocazia potrivită 
şi traversă. Dincolo, terenul devenea mult mai greu, mai 
accidentat şi plin de bolovani şi de cioturi de copaci 
rupţi — un decor splendid pentru Peter, în care se putea 
mişca rapid, fără nici o grijă. Apoi a dat peste valea 
abruptă a unui râu. Ştia de pe hartă că urma să întâl- 
nească un curs de apă în drum, dar nu se aştepta să fie 
atât de mare. 

Cursul apei era umflat de zăpezile căzute recent şi 
de aluviunile scurse de pe versanţi, având o lăţime de 50 
metri. Peter credea că ar putea să traverseze râul înot 
fără probleme, însă nu-l încânta deloc ideea de a se uda 
până la piele. „Un om ud leoarcă face prea mult zgo- 
mot“, mi-a explicat el şi, în plus, exista riscul să dea 
peste nişte curenţi mult prea puternici. Aşa că a înaintat 
în amonte, în căutarea unui pod. 

Şi a găsit unul, în mai puţin de 10 minute, o con- 
strucţie nouă, făcută din căpriori, suficient de lată ca să 

susţină trecerea camioanelor. Era păzit, fiindcă auzea 
pasul săltat al santinelei şi, când se ridică peste mal, ob- 
servă două colibe lungi de lemn, evident, un fel de post 
de încartiruire. Se aflau chiar pe malul râului şi la vreo 
15 metri de pod. Una dintre ele avea uşa întredeschisă şi 
se întrezărea o cameră luminată, iar dinăuntru se auzea 
un murmur de voci. Peter avea auzul unui animal sălba- 
tic şi putea distinge, chiar şi din locul în care se afla, că 
cei dinăuntru vorbeau germană. 

În timp ce stătea la adăpost şi asculta, cineva trecu 
pe pod. Era un ofiţer, fiindcă santinela îl salută. Omul 
dispăru într-una dintre cele două colibe. Peter dăduse 
peste cantonamentul şi atelierul de reparaţii al unui es- 
cadron de genişti germani. 

Peter, oarecum debusolat, avea de gând să renunţe 
să traverseze podul şi se pregătea să treacă râul înot, 
când i se năzări că ofiţerul care tocmai intrase în colibă 
avea haine foarte asemănătoare cu ale lui. Şi el avea un 
pulover cenuşiu şi o căciulă de lână tip Balaclava, 
fiindcă până şi un ofițer german renunţă la cochetărie 
într-o noapte de iarnă în Anatolia. Lui Peter îi veni ideea 
să treacă cu mult tupeu podul, în speranţa că santinela 
nu va remarca diferenţa. 

Se strecură pe lângă prima colibă şi porni degajat 
spre pod. Santinela se afla acum la capătul îndepărtat, 
ceea ce era foarte bine pentru Peter, fiindcă îl putea 
mătrăşi dacă lucrurile evoluau prost. Peter adoptă mer- 
sul ţeapăn al nemților şi trecu pe lângă soldat, cu capul 
în jos, ca şi cum ar fi încercat să se protejeze de vânt. 

Soldatul salută. Numai că avea chef şi de ceva con- 
versaţie. Fără îndoială, ofiţerul care trecuse mai înainte 
era într-o dispoziţie foarte bună. 

- Eo noapte al dracului de grea, căpitane, spuse el în 
germană. Camioanele întârzie. Să ne rugăm la Dumne- 
zeu să nu fi căzut vreun obuz peste convoiul lui 

Michael. Au început să folosească unele mari de tot în 
ultimul timp. 

Peter mârâi un „noapte bună“ în germană şi porni 
mai departe. Tocmai părăsea drumul, când auzi un 
mare tărăboi iscat în urma sa. 

Adevăratul ofiţer apăruse, probabil, imediat după el, 
ceea ce a stârnit, evident, bănuielile santinelei. Se auzi 
un fluier de alarmă şi, privind peste umăr, Peter văzu 
felinarele agitându-se în furtună. Toţi soldaţii ieşiseră în 
noapte, în căutarea falsului ofiţer. 

cremeni locului preţ de o secundă şi observă cum 
luminile se îndreaptă spre sudul drumului. Tocmai se 
pregătea să se afunde în zăpadă, spre nord, când își 
dădu seama ce urma să-l aștepte acolo. Pe partea aceea, 
un mal abrupt se oprea într-un şanţ, iar malul de din- 
colo se spărsese şi făcuse loc curentului puternic de apă. 
Peter putea vedea valurile mohorâte ale apei, purtate de 
rafalele puternice de vânt. 

Dacă rămânea pe drum, avea să fie prins cât ai clipi; 
la sud, începuseră deja căutările; iar șanțul în sine nu era 
deloc o ascunzătoare bună, fiindcă observă lumini care 
se apropiau într-acolo. Peter se lăsă să alunece în el şi își 
făcu un plan, în acelaşi timp. Partea de lângă drum era 
neregulată şi foarte abruptă. Peter reuşi să se lipească, 
pur şi simplu, de mal, unde nu putea fi zărit de pe 
drum, iar cel care va căuta în zonă era puţin probabil să 
poată cerceta şi locul de sub malurile sparte. Peter 
obişnuia mereu să spună că cel mai bun loc pentru as- 
cunzătoare era cel mai prost, adică cel mai puţin evident 
pentru mintea celor care te căutau. 

Aşteptă până când luminile se apropiară de as- 
cunzătoarea sa. Se prinse cu mâna stângă de margine, 
unde erau mai multe pietre îngrămădite, scormoni cu 
vârful ghetelor în solul umed al povârnişului şi se lipi de 
peretele malului, ca un melc. Avea nevoie de toată forţa 
pentru a-şi menţine poziţia mai mult timp, iar muşchii 
124 


Mantia verde 


braţelor şi ai picioarelor erau întinşi la maximum, ca 
nişte strune. 

Soldatul care căuta în şanţ s-a plictisit destul de re- 
pede, fiindcă locul era extrem de umed, şi s-a alăturat 
camarazilor săi rămaşi pe drum. Aceştia se apropiau în 
goană, fluturând felinarele în dreptul șanțului şi scoto- 
cind de zor întreaga zonă din vecinătate. 

Apoi, din direcţia opusă, se auziră zgomot de roți şi 
ropot de cai. Michael şi căruțele întârziate se apropiau, 
în sfârşit, de destinaţie. Goneau într-un ritm nebun şi 
derapau întruna, încât, pentru o secundă de groază, 
Peter crezu că aveau să se răstoarne în şanţ, exact în 
locul în care se camuflase el. Roţile trecură atât de 
aproape de marginea drumului, că aproape îi atinseră 
degetele. Cineva strigă un ordin şi soldaţii se strânseră 
la un metru sau doi de pod. Li se alăturară şi restul echi- 
pajului de căutare pentru ceea ce părea a fi o deliberare. 

Michael jură că nu a întâlnit pe nimeni pe drum. 

- Prostul ăla de Hannus a văzut o stafie, spuse 
ofițerul iritat. E mult prea frig pentru astfel de jocuri co- 
pilăreşti. 

Hannus, cu lacrimi în ochi, își repetă relatarea: 

- Dar mi-a vorbit într-o germană foarte bună! 

- Dacă a fost sau nu stafie, acum e bine-merci de- 
parte, pe drum, continuă ofiţerul. Oh, Doamne, ăsta a 
fost unul mare de tot! 

Se oprise şi privea rafala de obuze, fiindcă bombar- 
damentul dinspre est se înteţea. 

Au mai rămas de vorbă câteva minute, după care îşi 
văzură mai departe de drum. Peter le acordă două mi- 
nute să se îndepărteze, după care se cățără înapoi pe 
drum şi porni de-a lungul său, alergând, Zgomotul 
bombardamentului şi vântul încă aprig, alături de întu- 
nericul dens, însemnau condiţii prielnice pentru ca el să 
se poată grăbi. 

A părăsit drumul cu prima ocazie şi a apucat-o din 
nou pe terenul accidentat. Terenul începuse să se ridice 
uşor, spre un pinten al vârfurilor Palantuken, pe a căror 
pantă îndepărtată se aflau tranşeele turceşti. Noaptea 
începuse prin a fi neagră ca tăciunii; chiar şi fumul pro- 
venit de la explozia obuzelor, de regulă vizibil noaptea, 
acum nu putea fi zărit niciunde. Însă rafalele de vânt 
erau atât de puternice, încât au reuşit, în cele din urmă, 
să mute pâlcurile de nori de zăpadă şi, pe ici-pe colo, 
apărură scânteieri de stele. Peter avea şi busolă, dar 
n-avea nevoie să o folosească, fiindcă avea un fel aparte 
de a „simţi“ terenul — un simţ special, care nu se naşte 
decât în sălbăticie şi care poate fi dezvoltat de un alb 
numai după o lungă experienţă. Cred că Peter era în 
stare să miroasă nordul. Stabilise deja traseul pe care 
urma să pornească, mai ales din cauza apropierii de in- 
amic. Însă avea şi variante ocolitoare şi, în timp ce se 
mişca, ajunse la concluzia că cel mai sigur itinerar era 
prin mijlocul obuzelor, în cel mai fierbinte punct al câm- 
pului de bătaie. Nu era foarte încântat de acest plan, însă 
i se părea că are sens. 

Deodată, începu să se împiedice de nişte forme ciu- 
date în pământ şi, cum nu mai văzuse niciodată arme 
de calibru mare, îi luă o vreme pentru a se lămuri ce 
vedea. Dintr-o dată, una dintre ele se descărcă cu un 
răcnet, ca de sfârşitul lumii. Erau obuziere austriece — 
nu depăşeau opt țoli, mi-închipui, dar lui Peter i se păru 
că arătau ca nişte monștri preistorici. Şi tot acolo şi 
atunci a văzut pentru prima dată o gaură de obuz re- 
centă, fiindcă tunurile ruseşti începuseră să perie acea 
regiune. Era atât de captivat de tot ceea ce vedea, încât 
şi-a băgat nasul unde nu-i fierbe oala şi a căzut ca un 
nătăfleţ în groapa de lângă tun. 

Tunarii din lumea întreagă sunt la fel - oameni ti- 
mizi, care se ascund în găuri, hibernează şi nu suportă 
sub nici o formă să fie deranjaţi. 

După cădere, o voce mârâită întrebă: 

~ Wer da? şi o mână puternică îl prinse de gât. 

Peter avea deja o poveste pregătită. Făcea parte din 
convoiul lui Michael şi fusese lăsat în urmă. Voia să i se 
indice drumul către tabăra escadronului de geniști. Se 
scuza foarte tare, ca să nu spun că aproape se umilea 
pentru deranjul provocat. 

~ E unul dintre porcii prusaci de la podul Marta 
bridge, spuse un tunar. Trage-i una între ochi, să-i 
băgăm minţile în cap. Păstrează direcţia spre dreapta, 
paiaţă ce ești, şi ai să găseşti drumul. Numai fii atent 
când ajungi acolo, fiindcă ruşii au descoperit locaţia. 

Peter le-a mulțumit şi a plecat spre dreapta, în di- 
recţia indicată. Continua să privească ternător obuzie- 
rele şi fu extrem de mulțumit să iasă din raza din loc de 
acţiune, urcând mai departe pantele dealului. Era, în 
sfârşit, genul de relief care-i era familiar şi era gata să 
provoace orice turc sau neamj să-l dibuie printre lăstăriş 
şi bolovani. Se descurca destul de bine şi pe această 
porţiune când, deodată, aproape de urechea lui, se auzi 
iar un zgomot puternic, ca şi cum s-ar fi rupt cerurile. 

Era artileria de câmp care-şi intrase în rol şi sunetul 
unei rafale atât de aproape nu era tocmai o terapie re- 
comandată nervilor, mai ales dacă nu te aşteptai să se 
întâmple. Peter a crezut pentru o clipă că a fost lovit şi 
s-a întins la pământ, pentru a-şi evalua starea. Apoi des- 
coperi explicaţia a ceea ce se întâmplase şi porni mai de- 
parte târâş. 

Imediat, descoperi primul obuz rusesc pe care-l 
vedea vreodată. Căzuse la nu mai mult de vreo şapte 
metri în dreapta lui, găurind din plin stratul de zăpadă 
şi aruncând în aer un amestec violent de pământ, bucăţi 
de piatră şi zăpadă. Peter scuipă țărână şi avu o senzaţie 
stranie, solemnă. Niciodată în viață nu mai văzuse 
obuze de asemenea calibru şi acum nimerise taman în 
mijlocul unui spectacol de primă clasă, fără nici un fel de 

pregătire anterioară. A povestit că a simțit fiori reci în 
stomac şi-şi dorea din tot sufletul s-o ia la goană, dacă ar 
fi avut încotro. A continuat să meargă, însă, spre vârful 
culmii, deasupra căreia se ridica un văl strălucitor de lu- 
mină, ca un răsărit spectaculos. La un moment dat s-a 
împiedicat de o sârmă, pe care a considerat-o o capcană, 
drept pentru care şi-a continuat drumul cu mult mai 
mare atenţie. Încet-încet, a ajuns într-un punct din care, 
printre doi bolovani, putea privi perspectiva întregului 
câmp de bătălie, 

Mi-a mărturisit că ceea ce a văzut atunci a fost exact 
descrierea predicatorului despre cum va arăta iadul. La 
vreo 50 de metri în josul pantei se vedeau tranșeele tur- 
cești — erau negre pe fundalul alb al zăpezii şi, din când 
în când, o siluetă neagră ca de diavol se ivea pentru o se- 
cundă şi dispărea la loc. Turcii se aşteptau, cu siguranţă, 
la un atac al infanteriei, fiindcă trimiteau în aer rachete 
incandescente şi foloseau aruncătoare de flăcări. Rușii, 
în schimb, le atacau întruna liniile de apărare şi le îm- 
proşcau regiunea încă ocupată, nu cu şrapnel, ci cu ex- 
plozibile zdravene, solide. Locul se lumina ca în miezul 
zilei pentru câteva momente, înconjurat într-o ceaţă de 
fum, zăpadă şi moloz, după care se pierdea iarăși în în- 
tunericul tăciune, când doar bubuitul tunurilor rămâ- 
nea mărturie ale războiului. 

Peter se simţea rău. Nu-şi imaginase vreodată că 
lumea ar putea produce atât de mult zgomot şi haos şi 
urechile sale aproape că renunţau să mai asculte. Pentru 
un om cu un curaj călit în multe situaţii-timită, gustul 
fricii — o frică cumplită, totală — era un sentiment oribil, 
dezgustător, care-i anihila virilitatea. 

jurzemenise pe culme cu ochii la exploziile dinaintea 
lui, ştiind că, în orice moment, ar putea deveni el însuşi 
o grămadă de resturi. Zăcea acolo, încercând să găsească 
o urmă de rațiune în toată povestea asta, aruncându-şi 
sie însuși afronturi pentru ceea ce simțea, dar conştient 

totodată că nu va scăpa de bulgărele de gheaţă care-i 
acoperise inima. 

La un moment dat, n-a mai rezistat. S-a ridicat şi şi-a 
luat picioarele la spinare, pentru a scăpa cu viaţă. Şi a 
pornit înainte. 

E fost o nebunie. S-a repezit cu furie pe un teren 
bombardat cu proiectile, dar, graţie Cerului, nu l-a atins 
nici unul. S-a aruncat din disperare în găuri de obuz şi, 
ba în picioare, ba în patru labe, reuşi să parcurgă cei 
cincizeci de metri până la tranşeele turceşti, unde se 
aruncă cu toată puterea şi ateriză peste un cadavru. 

Contactul cu acel trup îl trezi la realitate. Gândul că 
oamenii mai şi mureau părea oarecum reconfortant în 
acel moment, o imagine firească după pandemoniul 
dezlănţuit pe care l-a privit de pe culmea dealului. 

Se târî din tranşee, rănit destul de serios la cap. Se 
mai calmase şi se gândea intens la următorii paşi. Peste 
tot în jurul său erau tot felul de oameni, chipuri triste şi 
înnegrite de fum şi noroi, pe care le întrezărea doar când 
se ridicau flăcările de avertizare. Se chinuiau să susțină 
pe loc parapetele şi aşteptau cu o încordare maximă un 
altfel de atac în afara ploii de obuze. Nu-i acordau deloc 
atenţie lui Peter, fiindcă ei înşişi făceau parte din tot 
soiul de unităţi şi arme. Plus că, în timpul unui bom- 
bardament dur, nimănui nu-i mai pasă de cei de lângă 
el. Descoperi că era liber să se mişte încotro avea chef. 
Cartuşele goale formau un covor sclipitor pe solul 
tranşeelor, printre cadavre şi bucăţi de corp. 

Ultimul obuz, cum spusesem, distrusese în mare 
măsură parapetul. În următorul episod întunecat, Peter 
se târî prin gaura creată şi se fofilă printre câteva mo- 
vile acoperite cu zăpadă. Nu se mai temea deloc de 
obuze, nu mai mult decât de o furtună în stepă. Însă era 
tot mai circumspect în privinţa reuşitei de a trece la ruşi. 
Îi lăsase în urmă pe turci, însă abia acum urma să dea 
piept cu adevăratul pericol, care se afla în faţa lui. 

La un moment dat, artileria îşi încetă rafalele. A fost 
o schimbare atât de bruscă, încât Peter a avut senzația că 
a asurzit, fără să fie în stare să se bucure de liniştea re- 
laxantă a tăcerii. Părea că şi vântul îşi domolise intensi- 
tatea sau, poate, era oprit din drumul său de panta 
ridicată a dealului. Şi aici erau o mulţime de morţi îm- 
prăştiaţi pe câmp, ceea ce Peter nu-şi explica, fiindcă oa- 
menii muriseră de curând. Oare turcii fuseseră atacați 
şi forţaţi să se retragă? 

După ce a parcurs vreo treizeci de metri, Peter se 
opri din nou, pentru a stabili locul exact în care ajun- 
sese. În dreapta se aflau ruinele unei clădiri înalte, care 
luase foc din cauza bombardamentului. În jurul ei era 
un maldăr de lemne şi moloz. Spre stânga, se vedea un 
alt deal care pornea tot mai departe, spre est, iar locul în 
care ajunsese el părea a fi un fel de vale între două 
creste. Chiar în faţa lui se vedea o altă ctădire ruinată, 
prin grinzile căreia se zărea cerul. Se întreba dacă acolo 
se găsea linia de tragere rusească. 

Chiar în acel moment auzi câteva voci — un sunet 
înăbuşit, înfundat — care veneau de undeva, de sub 
pământ, la mai puţin de un metru. A înţeles imediat cu 
ce avea de-a face. Era o tranșee turcească — o tranșee de 
comunicare. Peter nu ştia prea multe despre tehnicile 
modeme de război, dar citise în gazete sau auzise de la 
mine destule informaţii cât să poată ajunge la o conclu- 
zie corectă. Iar cei care zăceau morţi nu de mult timp pe 
câmp confirmau ipoteza lui. Peter tocmai străbătuse 
tranşeele de sprijin, de susţinere ale turcilor, nicidecum 
liniile lor de tragere. Acestea erau încă în faţa lui. 

Nu disperă nici de data asta, fiindcă panica resimţită 
anterior îi impulsionase curajul, Se târî înainte, câte un 
metru o dată, pentru a nu risca nimic, şi se trezi curând 
privind parapetul unei tranşee. Atunci se opri fără a 
scoate un zgomot, încercând să-şi determine următorul 
pas. 

Bombardamentul artileriei încetase şi în aer domnea 
o linişte bizară, care se aşterne uneori peste două armate 
adverse, separate doar de câteva zeci de metri. Peter 
mi-a mărturisit că nu mai auzise nimic, in afara şuiera- 
tului îndepărtat al vântului. Părea că întreaga natură şi 
toată agitația împietriseră, pur şi simplu, la fel şi în 
tranşeea de sub el, care trecea pe sub clădirea aflată în 
ruine. Flăcările rămase în urma exploziei se stingeau 
încet şi Peter întrezărea movila de pământ aflată in faţa 
lui. | se făcuse foame, aşa că scoase pacheţelul cu mân- 
care şi butelca plată cu coniac. Mâncarea şi căldura con- 
iacului îi alinară sufletul şi simți că poate face faţă din 
nou încercărilor. Însă pasul următor nu era deloc sim- 
plu. Trebuia să descopere ce se afla în spatele colinei. 

Deodată, la urechi îi ajunse un sunet bizar, Era atât 
de slab, încât la început chiar s-a îndoit că auzise bine. 
Apoi, când vântul se mai domoli, sunetul se auzi mai 
clar, Semăna perfect cu zgomotul unei bucăţi goale de 
metal lovite de un par — un sunet muzical, cu o rezo- 
nanţă ciudată. 

Peter se gândi că este vântul care loveşte o creangă 
uscată de vreun boiler vechi, în clădirea abandonată din 
faţa sa. Problema cu această teorie era că vântul abia mai 
mai adia în valea în care ajunsese. 

Continuă să-şi ciulească urechile şi ascultă din nou. 
Era un clopot, unul căzut, iar clădirea din faţă probabil 
că era, de fapt, o biserică. Își aminti că observase pe hartă 
o mănăstire armenească situată în zona aceea şi îşi în- 
chipui că era vorba despre clădirea arsă din dreapta. 

Imaginea unei capele şi a unei clopotniţe îl duse cu 
gândul la existenţa unui intermediar uman. Şi impresia 
aceasta se confirmă, în cele din urmă. Sunetele erau re- 
gulate şi sacadate - punct, linie, punct; linie, punct, 
punct. Creanga unui copac bătută de vânt poate scoate 
tot felul de sunete înşelătoare, dar nu poate produce 
semnalele lungi şi scurte ale Codului Morse. 

În acest moment, experienţa în serviciile de infor- 
maţii britanice, căpătată în timpul Războiului Burilor, îi 
veni în ajutor. Ştia codul Morse, îl putea descifra, însă 
din semnalul dat din capelă nu pricepea nimic. Fie era 
codat, fie transmitea într-o limbă necunoscută. 

Rămase culcat şi cugetă. În faţa lui era un om, un sol- 
dat turc, aflat în slujba inamicului. În cazul ăsta, putea 
foarte bine să fraternizeze cu el, fiindcă erau, de fapt, de 
aceeaşi parte a baricadei. Însă cum ar fi putut să se apro- 
pie de el, fără să fie împuşcat? Şi o altă întrebare: cum 
putea acest om să transmită semnale în tabăra inamică 
chiar din linia de tragere, fără să fie depistat? Peter găsi 
un răspuns în configuraţia stranie a terenului. El însuşi 
nu auzise vreun sunet până când nu ajunsese la doar 
câţiva metri de locul de transmitere, ceea ce însemna că 
soldaţii din tranşeele de rezervă şi chiar cei din tranșeele 
de comunicaţii nu puteau auzi nimic. lar dacă ar fi um- 
blat cineva de-a lungul acestora din urmă și ar fi sur- 
prins, totuşi, sunetul clopotului, acesta ar fi fost foarte 
uşor de atribuit unor cauze naturale. lar vântul, care 
bătea de sus în jos, pe vale, îl purta direct spre tabăra 
inamicului. 

Mai rămânea riscul de a fi auzit de cei aflaţi în 
tranşeele de tragere, poziţionaţi paralel cu capela. Peter 
ajunse la concluzia că acea tranşee era, probabil, acope- 
rită de oameni puţini, probabil câţiva observatori, iar cel 
mai apropiat se afla, oricum, la cel puţin 12 metri 
depărtare. Următorul obstacol era să se prezinte cumva 
acestui posibil aliat. Decise că singura cale era să-l ia prin 
surprindere. Era posibil să primească un glonţ în cap, 
dar avea suficientă încredere în puterea şi agilitatea sa, 
împotriva unui om cu siguranţă epuizat şi stresat. Odată 
ce-l va imobiliza, au să urmeze toate explicaţiile nece- 
sare. å 

Peter savura din plin aceste momente. Dacă armele 
alea turbate ar fi continuat să tacă, Peter putea să-şi ducă 

jocul la capăt cu calmul şi demnitatea pe care le îndrăgea 
atât de tare. Aşa că porni să şerpuiască spre destinaţie, 
elegant şi discret. 

Noaptea se înnegrise iar ca un cazan de smoală şi era 
linişte, cu excepţia ultimelor zvâcniri ale vântului. 
Zăpada construise o baricadă în jurul ruinelor, iar Peter 
se mişca încet, cu mare atenţie. Nu-şi permitea să disloce 
nici măcar un centimetru de zăpadă. Bătăile clopotului 
continuau să-şi transmită mesajele în eter, acum ceva 
mai tare. Peter era speriat că transmisia se va opri în- 
ainte de a ajunge la omul său. 

Curând, mâna lui se opri într-un spaţiu vid. Ajun- 
sese chiar pe marginea trangeei din faţă. Sunetul clopo- 
tului se auzea acum doar la un metru în dreapta şi, cu o 
grijă imensă, îşi schimbă poziţia. Acum clopotul ajun- 
sese sub el şi Peter simţi căpriorii masivi din lemn cu 
care căzuse. Şi mai simți ceva — un fir de sârmă fixat în 
pământ, al cărui capăt atârna undeva, în hău. Asta ar fi 
fost explicaţia spionului, în cazul în care cineva ar fi 
auzit zgomotul şi ar fi scotocit pe acolo, să-i afle sursa. 

Undeva, în întunericul din faţa şi de sub el se afla un 
om, la mai puţin de un metru. Peter înţepeni, analizând 
situaţia. Nu vedea nimic, însă simţea prezenţa şi încerca 
să estimeze poziţia relativă a omului şi a clopotului şi 
distanţa lor faţă de el. Nu era o sarcină facilă fiindcă, 
dacă ar fi sărit în locul în care credea că este celălalt, era 
posibil să-l rateze şi să- , în schimb, un glonte în 
burtă. Un om care îşi asuma astfel de riscuri era, proba- 
bil, foarte agil în mânuirea armelor. În plus, dacă ar fi 
lovit clopotul în încăierare, ar fi stârnit o zarvă imensă, 
care ar fi alertat tot frontul. 

Întâmplarea îi oferi lui Peter şansa de care avea ne- 
voie. Silueta nevăzută se ridică şi făcu un pas, până când 
spatele i se lipi de perete. Aproape că-i şterse cotul lui 
Peter, care încetase şi să respire. 

Există o mişcare pe care o practică negrii cafri, care ar 
necesita câteva desene pentru a o explica. Este, în mare 
parte, o prindere a gâtului şi, totodată, o imobilizare a 
braţului drept la spate. Dacă i se aplică unui om din 
spate, îl anihilează la fel de eficient ca şi cum ar fi prins 
în cătuşe. Peter se ridică extrem de încet, îşi îndoi ge- 
nunchii şi se repezi asupra prăzii. 

L-a prins. Trase un cap peste marginea tranşeei şi, în 
acelaşi timp, simţi în aer zbaterea braţului stâng, care 
încerca să-l atingă, fără prea mari şanse de succes. 

— Stai calm, şopti Peter în germană. Nu vreau să-ţi 
fac vreun rău. Avem interese comune, te asigur. Vor- 
beşti germană? 

— Nein, răspunse o voce îmbufnată. 

— Engleză? 

- Da. 

- Slavă Cerului, continuă Peter. Înseamnă că ne 
putem înţelege. Ţi-am surprins sistemul de semnalizare 
şi trebuie să spun că e foarte eficient. Trebuie să ajung la 
liniile ruseşti până dimineaţă, aşa că am nevoie de aju- 
torul tău. Sunt englez - în fine, un fel de englez, aşa că 
suntem de aceeaşi parte a baricadei. Dacă-ţi dau dru- 
mul, eşti în stare să discutăm rezonabil? 

Vocea acceptă. Peter îl eliberă din strânsoare şi, în 
acelaşi moment, se lăsă să alunece într-o parte. Celălalt 
se răsuci şi lovi cu braţul, dar nu nimeri decât aerul. 

— Uşurel, prietene, îi spuse Peter. Nu încerca jocuri 
de-astea cu mine, că mă-nfurii. 

— Cine eşti? Cine te-a trimis? întrebă vocea nedume- 
rită. 

Peter avu atunci o idee grozavă: 

- Vin din partea Companionilor Orelor Trandafirii, 
spuse el. 

— Atunci chiar suntem prieteni, răspunse vocea. leşi 
din întuneric, prietene, şi n-am să-ţi fac nici un rău. Eu 
sunt un turc de nădejde şi am luptat alături de englezi 

la Kordofan, unde le-am învăţat şi graiul. Nu trăiesc 
decât pentru a vedea sfârşitul lui Enver, care mi-a ruinat 
familia şi mi-a ucis fratele geamăn. Taman de-aia îi ajut 
acum pe ghiaurii moscoviți. 

— Habar n-am cine sunt gaurii ăştia morcoviţi de care 
spui dar, dacă de ruşi e vorba, atunci gândim la fel, Am 
veşti pentru ei menite să-l înfunde pe Enver. Problema 
e cum ajung la ei şi aici am nevoie de ajutorul tău, prie- 
tene. 

- Ce pot să fac? 

~ Ai putea cânta o melodie aşa cum ştii tu, la clopot. 
Transmite-le că, în următoarea jumătate de oră, să 
aştepte un dezertor cu un mesaj important. Mai spune- 
le, pentru numele lui Dumnezeu, să nu tragă în nimeni, 
până nu se asigură că nu sunt eu. 

Omul prinse capătul bont al baionetei şi se ghemui 
din nou lângă clopot. Prima lovitură ridică în aer o notă 
clară, vibrantă, care se răspândi în toată valea. Lovi trei 
note, la intervale egale. Era ca un operator de telegraf, 
povestea Peter, care-şi apela Centrala. 

— Transmite mesajul în engleză, îi ceruse Peter. 

~ S-ar putea să nu-nţeleagă. 

- Atunci trimite cum crezi de cuviinţă. Am încredere 
în tine, fiindcă suntem fraţi. 

După zece minute, omul încetă şi rămase doar as- 
cultând. De undeva, de departe se auzi un sunet ca de 
gong de tranşee, genul de gong pe care-l folosesc pe 
fronturile occidentale când vor să emită o alarmă de in- 
toxicaţie cu gaze. 

— Au spus că vor fi gata, spuse turcul. Nu pot să 
notez mesajele lor în întuneric, dar semnalul pe care l-au 
transmis înseamnă „încuviinţare“. 

- Ei bine, este grozav, spuse Peter. lar acum trebuie 
să plec. Ascultă un sfat de ia mine: când vei auzi rafale 
puternice dinspre nord, fii gata să găseşti rapid un re- 
fugiu sigur, fiindcă au să ia cu asalt tot oraşul ăsta al 

135 


John Buchan 


vostru. Şi mai spune-le oamenilor că fac o mare greşeală 
dacă-i mai lasă pe nemți să le stăpânească pământurile 
şi viaţa. Lasă-i să-i spânzure pe Enver şi pe prietenii lui 
şi astfel vom putea zâmbi din nou. 

— Luar-ar dracu pe Enver! spuse turcul. E o grămadă 
de sârmă ghimpată în faţa noastră, dar pot să-ţi arăt o 
cale să treci de ea. În seara asta, tunurile au găurit-o ca 
pe un şvaiţer. Dar să te grăbeşti, deoarece ar putea tri- 
mite mintenaş o echipă s-o repare. Reţine că, înainte de 
celelalte tranșee, mai e o grămadă de sârmă ghimpată. 

Peter, cu ajutorul indicaţiilor, găsi destul de uşor o 
cale de a se strecura prin îngrăditura de sârmă. Un 
ghimpe reuşi, totuşi, să-i facă o zgârietură în spate, dar 
ajunse destul de repede la ultimele posturi şi se trezi 
deodată în câmp deschis. Locul ăla era un cimitir al 
morţilor neîngropaţi, care duhneau oribil, în vreme ce 
încerca să se strecoare printre ei. Nu avea deloc de gând 
să piardă vremea, fiindcă i se părea că aude deja în urmă 
mişcările echipei turceşti de reparaţii. Se temea că o ra- 
chetă de semnalizare l-ar putea da de gol imediat şi că 
o salvă de gloanţe i-ar putea grăbi retragerea iminentă. 

Din gaură de obuz în gaură de obuz, îşi croi drum 
până la vechea tranşee de comunicare, despre care ştia 
că-l va duce în direcţia corectă. Probabil că turcii fuse- 
seră forţaţi să se retragă nu mai devreme de săptămâna 
ce tocmai trecuse, iar ruşii ocupaseră acum tranşeele 
evacuate. Şanţul era pe jumătate plin cu apă, dar lui 
Peter îi conferea un sentiment de siguranţă, fiindcă îl 
ajuta să-și țină capul sub nivelul solului. Apoi tranşeea 
se sfârşi, iar Peter se trezi în faţa unei pădurici de gar- 
duri de sârmă ghimpată. 

Turcul specificase în semnalele sale o jumătate de 
oră, dar Peter credea că trecuseră deja vreo două ore în- 
ainte să poată trece dincolo, prin îngrădirile acelea peri- 
culoase. Obuzele nu reușiseră să distrugă mare lucru. 
Stâlpii erau la locul lor, bine înfipţi în pământ, iar firele 

de sârmă ghimpată părea că ating pământul. Reţineţi, 
Peter nu avea nici un cleşte, chiar mai nimic, de altfel, în 
afara mâinilor lui. Încă o dată, simţi cum frica îi cu- 
prinde iar sufletul. Se şi vedea prins în reţeaua aceea de 
fire, cu vulturi monstruoşi așteptând să se năpustească 
asupra lui din vârful muntelui. În orice moment, se 
putea aprinde o rachetă de semnalizare şi vreo duzină 
de mitraliere şi-ar fi găsit cu siguranţă o ţintă uşoară. Ui- 
tase complet de mesajul transmis de turc cu ajutorul clo- 
potului, fiindcă nici un mesaj n-ar fi reuşit să-l abată de 
la imaginea omniprezentă a morţii, care-l bântuia în- 
truna. Mă simţeam, a povestit el ulterior, ca şi cum aș fi 
urmărit un leu bătrân intrând în tufe, în urma lui doar 
cu o potecă îngustă şi nimic altceva care să ofere o cale 
de ieşire. 

Tunurile au început să bubuie iar — tunurile turceşti, 
de data asta, din spate, de pe creastă — iar unul dintre 
obuze căzu direct pe sârme, creându-i o portiţă de 
scăpare. La adăpostul exploziilor, reuşi să mai străbată 
câţiva metri buni, lăsând însă în urmă bucăţi semnifica- 
tive din haine, agăţate în sârmă. Şi apoi, destul de brusc, 
când speranţa aproape că-i dispăruse din suflet, simți 
cum terenul devine tot mai abrupt. Încremeni pe loc, în 
vreme ce o rachetă de semnalizare a turcilor lumină 
locul. Apucă să vadă chiar în faţa lui un meterez, cu vår- 
furi de baionete zărindu-se în urma lor. Era rândul 
ruşilor să-şi activeze liniile de apărare. 

Peter îşi ridică membrele înţepenite de pe jos şi 
strigă: Prieten! Engleză! 

O faţă îl privi curios, după care întunericul cobori la 
loc. 

- Prieten, repetă el mârâit. Engleză. 

Auzi voci din spatele parapetului. Se aprinse o lan- 
ternă electrică şi câteva raze de lumină reuşiră să-i sur- 
prindă chipul. Apoi se auzi o voce, una prietenoasă şi 

amabilă, iar după tonalitate părea a-l îndemna să se 
apropie. 

Peter se ridică şi, când se prinse cu mâinile de para- 
pet, simți vârfurile tuturor baionetelor îndreptate spre 
el. Însă vocea care-i vorbise părea destul de primitoare, 
aşa că se hotărî şi sări gardul. Lanterna se aprinse din 
nou şi descoperi un om între două vârste, inimaginabil 
de murdar şi de slab, cu capul sângerând şi cu o sărăcie 
de haină aruncată pe spate. lar omul nostru, descope- 
rind figuri prietenoase în jurul lui, începu să zâmbească 
întruna, 

— Am parcurs un drum tare greu, îi spuse Peter. 
Vreau să-l văd cât mai repede pe general, fiindcă am să-i 
ofer un dar. 

A fost dus la un ofiţer aflat într-un adăpost, care-i 
vorbi în franceză — limbă pe care Peter n-o înţelegea. Dar 
vederea planurilor lui Stumm făcea minuni. După aceea, 
a fost înghesuit prin alte tranşee de comunicare şi apoi 
condus peste terenuri mlăştinoase, până la o fermă as- 
cunsă între copaci. Aici a întâlnit ofițerii statului major, 
care l-au privit pe el, apoi i-au privit harta, după care l-au 
suit pe un cal şi l-au zorit către est. În cele din urmă, a 
ajuns la o casă mare şi dărăpănată, unde a fost condus 
într-o încăpere largă, plină de generali şi de hărţi. 

Concluzia trebuie relatată în cuvintele lui Peter: 

— Am întâlnit un om voinic, care stătea la masă în 
faţa unei căni de cafea. Când l-am văzut, mi-a sărit 
inima din piept, fiindcă era tocmai omul cu care am 
vânat la Pungwe în '98 — omul căruia negrii cafri îi spu- 
neau „Corn de tap”, din cauza mustăţilor lui lungi şi în- 
toarse. Acolo era un prinţ, iar aici un mare general. Când 
l-am văzut, am alergat la el şi i-am prins mâna de bu- 
curie, strigând: 

„Hoe gat het!, Mynheer?“ 


1 În engl. „How are you?” — Ce mai faci? (n. trad.) 

Tar el mă recunoscu şi îmi răspunse în olandeză: 

„Fir-aş al naibii, dacă nu e taman bătrânul Peter 
Pienaar!” 

Apoi mi-a oferit cafea, şuncă şi nişte pâine proaspătă, 
după care desfăcu harta şi o privi. 

„Ce-i asta? strigase uluit, înroşindu-se tot la faţă.“ 

„Este harta de stat major a unui tip pe nume Stumm, 
un ticălos neamţ care comandă încă în oraşul de colo, 
i-am spus.“ 

-Tipul a privit harta cu mare atenţie, povestea Peter, 
şi a citit însemnările de pe margine, după care a citit şi 
cealaltă hârtie pe care mi-ai dat-o, Dick. La final, şi-a 
aruncat mâinile-n aer şi a izbucnit în hohote de râs. A 
luat o pâine şi a azvârlit-o în aer, lăsând-o să cadă-n 
capul altui general. Le-a vorbit celor prezenţi în limba 
lor şi au început şi ei să râdă, iar unul sau doi s-au grăbit 
să plece, ca şi cum ar fi avut treburi urgente de îndepli- 
nit. Nu mai văzusem niciodată aşa o sursă inepuizabilă 
de fericire. Vezi tu, erau oameni inteligenţi şi şi-au dat 
imediat seama de valoarea informaţiilor pe care mi le-ai 
dat. La final, s-a ridicat în picioare şi m-a îmbrăţişat, aşa 
jegos cum eram, ba chiar m-a sărutat pe ambii obraji. 

„Înaintea lui Dumnezeu, Peter,” îi spusese ofițerul 
rus, „eşti cel mai dibace şi mai iscusit vânător de la Nim- 
rod încoace, De fiecare dată mi-ai găsit o pradă fru- 
moasă, dar niciodată atât de mare şi de grasă ca asta!”. 

Un om înţelept a spus odată că cea mai elocventă 
formă de curaj este să stai locului, să aştepţi. Am sinţit-o 
pe pielea mea când stăteam înghesuiți în tranşeele din 
Vermelles, sub ploaia de obuze. Am simţit-o şi când am 
trecut peste parapete la Loos, dar niciodată n-am 
simţit-o atât de pregnant, ca în cele două zile petrecute 
în pivniță, după plecarea lui Peter. Trebuia să strâng din 
dinţi şi să-mi păstrez capul limpede. Peter plecase într-o 
misiune nebunească, căreia cu greu îi dădeam şanse de 
izbândă. De la Sandy nu primisem nici o veste; undeva, 
la mai puţin de 100 de metri, el se lupta cu proprii de- 
moni, iar eu eram chinuit de gândul că şi-ar putea 
pierde din rațiune şi că va strica toate planurile. 

Un Companion bizar ne aducea mâncarea — un om 
care vorbea doar turcă şi care nu era în stare să ne dea 
nici o informaţie. Am bănuit că Hussin era plecat în 
căutarea cailor. Dacă aş fi putut să ajut şi eu cu ceva, 
numai să scap de neliniștea care nu-mi dădea pace! Însă 
nu aveam ce face din celula noastră, decât să aştept şi să 
cuget. Începusem să-i înţeleg şi să-i apreciez pe genera- 
lii din spatele liniilor de luptă ale unei bătălii, acei oa- 
meni care gândesc planuri şi strategii, pe care alţii 
urmează să le execute. Să te afli în fruntea unui atac nu 
e nici pe departe la fel de chinuitor ca atunci când eşti 
forţat să stai într-un fotoliu, aşteptând veşti. 

Era cumplit de rece şi ne petreceam cea mai mare 
parte a zilei înfăşurați în haine şi afundaţi adânc în paie. 

Blenkiron era minunat. Nu avea suficientă lumină ca să 
joace pasienţe, dar nu se plângea niciodată. Dormea în 
cea mai mare parte a timpului şi, când era treaz, 
trăncănea aşa de bine dispus, de parcă urma să plece în 
vacanţă. Se bucura de un confort imens, fiindcă îi 
dispăruse dispepsia. Cânta întruna imnuri bunei Provi- 
denţe, care-i vindecase duodenul. 

Singura mea ocupaţie era să ascult vocea armelor. În 
prima zi după plecarea lui Peter, nu se auzi mare lucru 
pe frontul apropiat, însă odată cu lăsarea serii se 
dezlănţui potopul. Nici în ziua următoare nu încetară, 
din zori până seara, ceea ce-mi amintea de cele 48 de ore 
teribile dinaintea bătăliei de la Loos, Încercam să găsesc 
în orice zgomot o dovadă că Peter reuşise să treacă li- 
niile la ruși, însă nu reuşeam să mă conving prea tare. Ba 
chiar, din contră, mi se părea că aceste bombardamente 
disperate trădau faptul că planul rușilor încă era cel de 
a ataca frontal. 

De două sau de trei ori, m-am urcat pe acoperiş pen- 
tru aer proaspăt. Zilele erau ceţoase şi umede şi nu 
reuşeam să văd mare lucru din peisaj. Pe drumul spre 
Palantuken încă se zăreau convoaie cu muniţie şi hrană, 
dar şi căruţe lente, încărcate cu răniţi, care se întorceau 
agale. Am remarcat, totuşi, un du-te-vino continuu între 
casa noastră şi oraş. În permanenţă treceau maşini sau 
mesageri călare şi am ajuns la concluzia că Hilda von 
Einem îşi pregătea rolul în apărarea Erzerumului. 

Toate aceste relatări provin din prima zi după ple- 
carea lui Peter. A doua zi, când am încercat din nou 
trapa, am descoperit că era încuiată şi astupată cu o 
greutate. Probabil că prietenii noştri făcuseră asta şi pe 
bună dreptate. Dacă acea casă se transforma într-un loc 
public, cu foarte mulţi oaspeţi, nu era cazul ca eu să bân- 
tui de zor pe acoperiş. 

A doua seară târziu, reapăru Hussin. Era după cină, 
când Blenkiron adormise deja, iar eu mă pregăteam să 

număr orele până dimineaţă. Nu eram în stare să închid 
ochii în acele zile şi cu atât mai puţin noaptea. 

Hussin nu aprinse nici de data asta felinarul. l-am 
auzit cheia în încuietoare şi apoi pasul uşor şi agil, în 
apropiere. 

- Dormi? m-a întrebat şi, după ce i-am spus că nu, se 
aşeză lângă mine. 

~ Am găsit cai, îmi spuse, iar Stăpânul mi-a spus să 
vă transmit că plecăm dimineaţă, cu trei ore înainte de 
răsăritul soarelui. 

Nişte veşti foarte bune. 

- Spune-mi, te rog, ce se întâmplă afară, i-am cerut. 
Zăcem în mormântul ăsta de trei zile deja şi nu mai ştim 
nimic. 

+ Armele au de lucru, continuă el. Germanii vin aici 
oră de oră, dar nu ştiu de ce. În plus, au răscolit tot 
oraşul în căutarea voastră. Au ajuns şi aici, dar au ple- 
cat cum au venit, cu mâinile goale... Încearcă să dormi, 
stăpâne, fiindcă ne aşteaptă o misiune grea. 

N-am dormit prea mult, chinuit fiind de emoţiile 
călătoriei, şi-l invidiam pe Blenkiron pentru somnul lui 
eupeptic, Am adormit şi eu o oră şi un pic, suficient pen- 
tru a visa din nou vechiul coşmar. Mă aflam iar în strân- 
soarea unei trecători, urmărit cu ardoare de inamic, 
încercând disperat să găsesc un adăpost la care ştiam că 
trebuie să ajung, Însă nu mai eram singur de data asta, 
ci cu toţi ceilalți: nu eram în stare să spun cu cine, fiindcă 
figurile lor se dizolvau în ceaţă, Călcam pe un strat gros 
de zăpadă şi deasupra ne veghea un cer cenuşiu. De-o 
parte şi de alta se ridicau piscurile negre, iar ceva mai în 
faţă, în ceața trecătorii, se afla acel castrol bizar, pe care- 
1 văzusem prima dată în vis, pe drumul dinspre 
Erzerum. 

Î vedeam distinct, în detaliu. Se afla pe partea stângă 
a drumului ce străbătea defileul, deasupra unui gol în 
care stâncile mari străpungeau stratul de zăpadă. De-o 

parte şi de alta, malurile erau abrupte, aşa că zăpada 
alunecase în petice, lăsând în urmă şiraguri de marnă 
lucioasă. Pereţii muntelui nu se ridicau drepţi şi netezi, 
ci alunecau într-un unghi de 45 de grade, iar de pe vârf 
păreau un mare abis, ca şi când stâncile ar fi fost scul- 
ptate de vreme în formă de cană. 

Cam asta era configuraţia oricărui castrol sud-african 
şi ştiam că în acelaşi fel va arăta şi acesta. Ne chinuiam 
să ajungem la el, dar ne încetinea zăpada, iar dușmanii 
erau periculos de aproape. 

Apoi m-a trezit o siluetă aflată chiar lângă mine: 

— Trezeşte-te, stăpâne, e timpul să ne suim pe cai. 


Precum somnambulii, am ieşit în aerul aspru al 
nopţii. Hussin ne conduse printr-o intrare secretă şi apoi 
printr-un loc ce părea a fi livadă, până la adăpostul unor 
brazi înalţi. Aici se aflau trei cai, mestecând liniştiţi din 
sacul cu grăunţe. 

- Ce bine, mi-am zis, un sac de cereale înaintea unui 
drum atât de lung şi de greu! 

Erau nouă cai pentru nouă călăreţi. Am încălecat fără 
nici o vorbă şi am pornit în şir indian printr-un crâng de 
copaci, unde o îngrăditură stricată marca locul terenu- 
lui agricol, De acolo, vreme de vreo 20 de minute, 
Hussin ne îndrumă prin zăpada adâncă şi vâscoasă. 
Voia să evite orice zgomot posibil, până când ne în- 
depărtam suficient de mult de casă. Apoi am ajuns la 
un drum lateral, care dădea într-o rută ceva mai mare, 
ce traversa ţinutul de la vest spre sud-vest. Odată ajunşi 
aici, nu am pierdut deloc timpul şi am pornit într-un 
galop furibund prin întuneric, 

Îmi recăpătasem între timp tot entuziasmul. Eram, 
pur şi simplu, intoxicat de mişcare şi aş fi fost în stare să 
cânt şi să râd în hohote de bucurie. Sub cerul întunecat 
şi plin de stele, pericolele sunt fie uitate, fie teribil de vii. 
Ale mele erau uitate. Întunericul prin care galopam mă 

purta tot mai aproape de libertate, de prieteni. Şi spre 
succes, într-adevăr, la care nu îndrăzneam să sper şi, cu 
atât mai puţin, să visez, 

Hussin călărea în faţă, iar eu eram alături. Mi-am 
aruncat privirea peste umăr şi l-am văzut pe Blenkiron 
imediat în urma mea, evident complet nemulţumit de 
ritmul în care călăream şi de şaua primită. Obişnuia să 
spună că exerciţiile de călărie îi făceau bine la ficat, însă 
aprecia paşii mărunți şi, cel mult, un galop slab, nicide- 
cum raidul ăsta nebunesc şi ameţitor. Coapsele lui erau 
mult prea dolofane pentru a se potrivi unei şei de piele. 

Am trecut la un moment dat pe lângă un foc de 
tabără într-o vale, fără-ndoială bivuacul vreunei unităţi 
turceşti, şi toţi caii se opriră brusc, speriaţi. După în- 
jurăturile lui Blenkiron am înţeles că scăpase hăţurile şi 
se ţinea acum doar de gâtul calului. 

Lângă el călărea o siluetă înaltă, înfăşurată până-n 
gât în tot felul de mantii. În jurul gâtului purta un fel de 
şal, ai cărui ciucuri îi fluturau în vânt. Sandy, bineînţeles, 
nu mai avea haine europene, fiindcă trecuseră luni de 
zile de când renunţase la ele. Aş fi vrut să-i vorbesc, dar 
parcă nu îndrăzneam. Tăcerea lui mă bloca. Era un 
călăreț grozav, cu statura fermă specifică vânătorii en- 
glezeşti, ceea ce era foarte bine, fiindcă nu se concentra 
deloc asupra calului său. Mintea îi era ia fel de chinuită 
de gânduri nerostite. 

tre timp, aerul din jur căpătase o aromă 
înțepătoare, putredă, Din văi începuse să se ridice un 
strat de ceaţă. 

— Aici e mâna diavolului, i-am strigat lui Hussin. Ne 
poţi ghida prin ceaţă? 

-Nu ştiu, spuse el, dând din cap. Mă bazam pe fap- 
tul că mă pot orienta după forma dealurilor. 

— Avem o hartă şi o busolă, oricum. Dar ne vor înce- 
tini ritmul. Să ne rugăm la Dumnezeu să se ridice ceața! 

Curând, vaporii de ceaţă se preschimbară din negru 
în cenușiu şi se iviră zorile, ceea ce nu ajuta foarte tare 
în condiţiile astea. Ceaţa se rostogolea valuri-valuri pe 
lângă urechile cailor şi, mergând în faţa plutonului, abia 
dacă-i zăream pe cei din spate. 

— E cazul să părăsim drumul, spuse Hussin, altfel am 
putea da peste oameni curioşi. 

Am virat spre stânga, pe un teren ce părea mai de- 
grabă o mlaştină scoțiană. Avea bălți de apă pe alocuri, 
încărcate de mormane de zăpadă şi nişte şiruri lungi de 
pietre alunecoase şi umede. Era un drum teribil de greu, 
iar ceața făcea imposibilă încercarea de a menţine dru- 
mul drept, Am scos harta şi busola şi am încercat să sta- 
bilesco rută de ocolire a flancului muntos care ne separa 
de valea către care ne îndreptam. 

= Avem un curs de apă în faţă, i-am strigat lui 
Hussin. E accesibil, îl putem traversa? 

— E doar o dâră de apă, spuse el tuşind. Ceaţa asta 
blestemată e trimisă de Eblis!. 

Însă mi-am dat seama cu mult înainte de a ajunge la 
cursul de apă că nu era deloc doar o dâră. Era un torent 
de munte care se rostogolea cu furie şi, cum am obser- 
vat imediat, curgea printr-o râpă adâncă. Deocamdată 
ne aflam pe muchia lui, un vârtej spumos şi zgomotos şi 
o furie de curenţi rapizi. Ar fi fost la fel de simplu să tre- 
cem caii prin acel torent pe cât ar fi fost să escaladăm 
călare vârfurile munţilor Palantuken. 

Hussin privea consternat. 

— Fie ca Allah să-mi ierte nebunia, fiindcă ar fi tre- 
buit să ştiu, N-avem decât să ne întoarcem la drum şi să 


? In Islam, Diavolul este cunoscut ca Eblis. Potrivit Coranului, 
Allah l-a creat pe Iblis din flacără fără fum, iar pe om din lut. Carac- 
teristica principală a diavolului e că nu are altă putere decât de a 
transmite sugestii negative omului. (n. trad.) 

găsim un pod. Ce năpastă pe capul meu, să-mi de- 
zamăgesc astfel stăpânii! 

Ne-am întors din nou la mlaştină, cu moralul ceva 
mai afectat decât trecusem prima dată. Nu aveam prea 
mult timp de partea noastră, iar Hilda von Einem avea 
să dezlănţuie iadul pentru a ne lua urma. Hussin forţa 
ritmul, fiindcă neliniştea lui era la fel de mare ca a mea. 

Înainte să ajungem iarăşi la drum, ceața începuse să 
mai cedeze din teritoriu şi ne-a dezvăluit un ţinut aflat 
chiar la poalele dealurilor, dincolo de râu. Era o pri- 
velişte limpede, fiecare formă de relief dezvăluindu-se 
clar şi umed în lumina dimineţii. Am observat podul, 
pe care erau înşiraţi călăreţi, dar şi drumul pe care se 
deplasau convoaiele de cavalerie. 

Şi ei ne observară în acelaşi timp. Convoiuul se umplu 
de un murmur, se auzi un fluierat prelung, iar grupele 
de călăreţi îşi întoarseră caii spre râu şi porniră de-a lun- 
gul mlaștinii. 

— Nu v-am spus eu că ceața asta e trimisă de Eblis? 
mârâi Hussin, în vreme ce ne întorceam rapid din drum 
şi galopam pe vechile urme. Jandarmii ăştia blestemaţi 
ne-au luat la ochi şi ne-au tăiat drumul. 

Eu am optat pentru traversarea torentului de apă cu 
orice risc, dar Hussin observă că nu avea nici un rost să 
ne asumăm un asemenea pericol. Cavaleria de dincolo 
de pod se deplasa, deja, pe celălalt mal al râului. 

- Cunosc foarte bine un drum care şerpuieşte prin- 
tre dealuri, dar trebuie să-l traversăm pe jos. Dacă ne 
putem mări avansul şi prindem din urmă valul de ceaţă, 
e posibil să avem, totuşi, o şansă. 

Era foarte chinuitor să te târăşti pe ia poalele coline- 
lor. Urmăritorii se aflau deja în spatele nostru, ceea ce 
înteţea şi mai mult dificultatea fiecărui obstacol întâlnit 
în cale. Mergeam pe porţiuni întinse de pietriş şi bo- 
lovăniş, unde zăpada aşternută neregulat ne aluneca de 
sub picioare. Trebuia să ocolim bolovanii mai mari şi 

gropile de mlaştină, unde şiroaiele de zăpezi topite 
bălteau în terenul plat şi în care riscam să ne afundăm 
până la mijloc. Din fericire pentru noi, ceața coborâse 
din nou şi, deşi ne ajuta îngreunând înaintarea trupelor 
de cavalerie, ne şi chinuia în acelaşi timp, pentru că lui 
Hussin îi era tot mai greu să ţină drumul drept. 

Reuşi, până la urmă, să găsească poteca. Era un 
drum accidentat şi abrupt pe care se urca pe culme. Însă, 
nu demult, acolo avusese loc şi o serioasă alunecare de 
teren. O cicatrice mare de pământ proaspăt se întindea 
de-a lungul pantei, iar cu zăpada care se depusese 
deasupra arăta ca o felie tăiată dintr-un tort de ciocolată 
cu înghețată. 

Am priviţi uluiţi o vreme, până ne-am dat seama de 
inutilitatea de a merge mai departe. 

— Eu zic să încercăm pe culmi, le-am spus. Unde a 
fost odată un drum, poate fi găsit şi altul. 

— Şi să devenim o ţintă vie a lunetiştilor, spuse 
Hussin morocănos, Priviţi! 

Ceaţa se ridicase iar şi o privire în urmă îmi dovedi 
că echipajul de urmărire se apropia tot mai mult de noi. 
Erau la mai puţin de 300 de metri în spatele nostru. 
Ne-am întors caii şi am pornit mai departe spre est, de-a 
lungul poalelor crestelor de munte. 

Atunci, Sandy vorbi pentru prima dată de când ple- 
casem la drum: 

— Nu ştiu ce-aveţi voi în minte, băieţi, dar eu n-am 
de gând să mă las prins. Nu avem mare de lucru de 
făcut, decât să găsim un adăpost şi să ripostăm cum se 
cuvine, Ne vindem viaţa scump de tot. 

— Floare la ureche, spuse Blenkiron vesel, 

Galopul era o tortură groaznică pentru el, încât orice 
fel de oprire, în orice condiţii, era mai mult decât bine- 
venită. 

~ Distribuiţi armele, spuse Sandy. 

Companionii cărau toți puşti atârnate de umăr. 
Hussin scoase dintr-un sac atârnat de şa puşti şi ban- 
duliere pentru noi, ceilalţi. Când o atâmam de propria 
şa, am remarcat că puşca era ultimul model de Mauser 
german. 

— Cel mai greu va fi acum să găsim locul potrivit 
pentru a opune rezistenţă atacului, spuse Sandy. Şan- 
sele sunt împotriva noastră de această dată. 

Încă o dată am pătruns într-un val de negură şi am 
reuşit să înaintăm mai uşor pe o porţiune de coastă ceva 
mai netedă. Urmă o ridicătură a stâncii şi, dincolo de ea, 
am văzut răsăritul. Curând ne-a inundat lumina puter- 
nică a dimineţii. Ne aflam deasupra unei văi largi, care 
şerpuia prin defileul munţilor din zare. Mă aşteptasem 
la imaginea asta. Era una dintre variantele de a ajunge 
la pasul Palantuken, aflat la câţiva zeci de kilometri de 
casa în care fuseserăm ascunși. 

Şi apoi am privit la un moment dat spre sud şi am 
văzut ceea ce urmăream să văd de zile întregi. O colină 
nu prea înaltă despărţea valea în două şi în vârful său se 
afla un cerc de pietre. Era tocmai castrol-ul din visul meu 
persistent. 

În acel moment, am preluat comanda. 

- Aceea e fortăreaţa noastră, am urlat. Odată ajunşi 
acolo, putem rezista şi o săptămână. Hai, călare! Încă 
puţin şi am ajuns. 

Am pornit într-o goană nebună prin acel defileu, ca 
nişte posedaţi, chiar şi Blenkiron ţinând pasul 
bărbăteşte, printre cotituri şi viraje ameţitoare. Imediat 
am ajuns pe cărare şi ne-am continuat goana nebună, pe 
lângă echipaje de infanterie şi artilerie sau căruţe goale. 
Am remarcat că majoritatea păreau să se deplaseze spre 
poale şi foarte puţini urcau spre creştetul muntelui. 
Hussin urlă câteva: cuvinte în turcă, care ne ajutară să 
trecem prin mulţime, lăsând în urmă numai priviri 
uluite şi un murmur neliniștit. Cu colţul ochiului, am 

observat că Sandy îşi desfăcuse straturile de pânză cu 
care era înfăşurat, arătând acum ca un caleidoscop de 
culori. Nu mă puteam gândi decât la colina dinaintea 
noastră, aşteptându-ne parcă dincolo de valea îngustă. 

Nici un cal nu ar fi putut urca panta abruptă a coli- 
nei. l-am îndemnat să plece mai departe pe vale şi, 
descălecând în grabă, am luat desagii în spinare şi am 
început să urcăm panta spre castrol. Terenul era plin de 
bolovani, care ne ofereau însă un oareşce adăpost, de 
care urma să avem nevoie cât de curând. Am aruncat o 
privire în urmă şi i-am văzut pe urmăritori chiar în ceafa 
noastră, pe drumul de deasupra văii, pregătiţi să ne ia în 
ţinta puștii. 

În condiţii normale, am fi fost nişte ţinte extrem de 
uşoare dar, din fericire, pâlcuri de negură dansau iarăşi 
deasupra văii, Ceilalți se puteau apăra singuri, aşa că eu 
am rămas cu Blenkiron pentru a-l târî, efectiv fără su- 
flare, pe calea cea mai puţin expusă. Din când în când, 
rafale de gloanţe se spărgeau în pietrele din jurul nostru, 
una dintre ele şfichiuind chiar pe lângă urechea mea. 
Foarte neplăcut. În felul ăsta, am acoperit cam trei sfer- 
turi din distanţa până la vârf şi nu mai aveam decât 
câţiva metri fără vegetaţie, până la marginea cercului de 
pietre. 

Blenkiron a fost lovit în picior — singura noastră vic- 
timă, de altfel. Nu aveam de ales decât să-l car în spi- 
nare, aşa că l-am săltat pe umeri şi, cu un ultim elan, am 
reuşit să parcurg şi ultima porțiune rămasă până în vârf. 
Era o misiune extrem de riscantă, fiindcă gloanţele ne 
şiroiau pe la urechi, dar am ajuns toţi cu bine în vârf şi, 
după o căţărare scurtă, am intrat la adăpost. L-am întins 
pe Blenkiron înăuntrul castrol-ului şi am început să 
pregătesc apărarea. 

Aveam foarte puţin timp la dispoziţie. Din negura 
subțire nu conteneau să apară siluete, care se ghemu- 
iau, la rândul lor, la adăpost. Locul în care ne aflam era 

un fel de redută naturală, cu excepţia faptului că nu exis- 
tau creneluri şi saci de nisip. Eram nevoiţi să ne săltăm 
capul peste margine pentru a trage de fiecare dată, însă 
pericolul era diminuat de fantasticul teren de tragere, 
pe care ni-l creau cele câteva zeci de metri de pantă. Am 
aşezat oamenii pe posturi clare şi am început să aştept. 
Blenkiron, cu chipul palid, insistă să ia şi el parte la 
apărare, informându-ne că se pricepe foarte bine la mâ- 
nuitul pistoalelor. 

Am dat ordin ca nimeni să nu tragă cu arma, până 
când inamicul nu pleacă de la adăpostul pietrelor şi 
ajunge în terenul deschis, Cercul de pietre acoperea tot 
creştetul colinei şi trebuia să fim vigilenţi, pentru a nu ne 
lăsa surprinşi din nici o parte a văii. Puşca lui Hussin 
chiar răsună o dată în spatele meu, aşa că măsurile mele 
de precauţie nu au fost în van, 

Ne pricepeam toţi trei să tragem destul de bine cu 
arma, deşi nici unul nu se ridica la performanţa lui 
Peter, iar Companionii ne ţineau isonul cu brio. Mauser- 
ul era o armă pe care o cunoşteam foarte bine, așa că 
n-am prea ratat. Atacatorii nu aveau nici o şansă în faţa 
noastră, fiindcă singura lor speranţă era să ne 
depăşească numeric şi, cum nici ei nu erau mai mulţi de 
două duzini, planul era sortit eşecului. Cred că am reuşit 
să doborâm vreo trei, fiindcă leşurile au fost lăsate să 
zacă pe jos, şi am rănit cel puţin şase, în vreme ce restul 
o luară la sănătoasa spre drum. Într-un sfert de oră se 
încheiase tot circul. 

-Sunt nişte câini de kurzi, l-am auzit pe Hussin mâ- 
râind printre dinţi. Numai un ghiaur kurd ar fi în stare 
să tragă într-un veştmânt Kaaba’. 

Atunci abia l-am privit cu atenţie pe Sandy. Re- 
nunţase la şaluri şi la alte pânzeturi şi rămăsese în cea 


1 Kaaba este o clădire în formă de cub în Mecca, Arabia Saudită, 
fiind considerată cel mai sacru loc al Islamului. (ri. trad.) 

mai bizară costumaţie pe care un om o purtase vreodată 
în bătălie. Nu ştiu de unde, făcuse rost de cizme şi de 
pantaloni de călărie. Pe deasupra şi ajungând dincolo 
de talie, purta un minunat jibbah, un efod’ de mătase, de 
culoarea verde-aprins a smaraldului. Credeam că-i de 
mătase, deşi nu semăna cu nici un fel de mătase pe care 
s-o fi pipăit vreodată - cea mai fină şi elegantă țesătură, 
cu o strălucire şi o profunzime aparte. Pe piept era 
însăilat un model bizar, pe care, în lumina slabă dintre 
pietre, nu-l puteam descifra prea bine. Pot să bag mâna- 
n foc că niciodată un veştmânt mai rar sau mai preţios 
nu fusese expus gloanţelor, pe o colină, în iarna moho- 
râtă, 

Sandy, în schimb, nu părea să fie conştient de pute- 
rea veştmintelor sale, Ochii lui, din nou ageri, scrutau 
orizonturile. 

— A fost doar uvertura, strigă el. Spectacolul de operă 
va fi reluat cât de curând. Ar trebui să acoperim golurile 
astea cu nişte parapete, altfel ne vor dibui de la 1000 de 
metri. 

Între timp, reuşisem să-i bandajez rana lui Blenkiron 
cu o bucată de pânză oferită de Hussin. Un glonţ ri- 
coşase şi-i zgâriase tibia piciorului stâng, Apoi i-am aju- 
tat pe ceilalţi să ridice maluri de pământ, pentru a 
completa circuitul de apărare. Nu era o sarcină uşoară, 
fiindcă nu aveam altceva de săpat decât propriile noas- 
tre cuțite, cu care trebuia să trecem dincolo de stratul de 
pietriş îngheţat. În timp ce lucram, am încercat să eva- 
luez eficacitatea acestui refugiu. 

Castrol-ul era aproximativ un cerc de vreo zece metri 
diametru, cu un interior plin de bolovani şi de pietriş, iar 
parapetele sale aveau cam un metru şi ceva înălțime. 
Ceaţa se ridicase, de-acum, din marea parte a ținutului, 


' Un efod era un obiect de îmbrăcăminte venerat în vechea cul- 
tură israetită, cu simboluri puternice în practicile oculte. (n. trad.) 

astfel că puteam să văd împrejurimile. Spre vest, dincolo 
de vale, era drumul pe care venisem, iar acum erau adu- 
nate rămăşiţele urmăririi noastre. Spre nord, colina se 
oprea abrupt în fundul văii, iar la sud, după o 
fundătură, se vedea o altă creastă, care bloca vederea. 

Bănuiam că nu suntem foarte departe de front, 
fiindcă tunetul armelor se auzea în imediata vecinătate 
— atât zgomotele sparte ale infanteriei, cât şi cele pro- 
funde, adânci ale obuzierelor. Mai mult, puteam auzi 
chiar răpăitul mitralierelor, ca un țipăt de coţofană în 
mijlocul urletelor ogarilor la vânătoare. Am văzut chiar 
şi explozia unui obuz rusesc, care încerca, evident, să 
străbată distanţa până la drumul principal. Unul mare 
de tot - de vreo opt țoli — ateriză la mai puţin de 10 metri 
de un convoi aflat undeva, către est. Alt obuz căzuse pe 
valea prin care tocmai ce veniserăm. Toate astea erau, 
fără-ndoială, tiruri de reglaj şi mă întrebam dacă ruşii 
or avea, cumva, posturi de observaţie pe culmile mun- 
telui, pentru a le marca. În acest caz, puteau încerca 
rapid un baraj de artilerie, caz în care ne-am fi trezit 
foarte aproape de raza sa de acţiune. Ar fi fost o ironie 
destul de crudă dacă deveneam ţinta obuzelor aliate. 

- Oh, Doamne, l-am auzit pe Sandy, dacă am fi avut 
vreo două mitraliere, am fi putut apăra acest loc împo- 
triva unei întregi divizii. 

— Cum rămâne cu obuzele? l-am întrebat. Dacă 
reuşesc să aducă un tun sus pe deal, atunci ne pot spul- 
bera în mai puţin de 10 minute. 

- Te rog, Doamne, fă-i pe ruşi să-i ţină cât mai ocu- 
paţi ca să mai facă și asta. 

Cu panică în suflet, am privit cum inamicii noştri 
înaintează pe pod. Parcă erau mai mulţi de-acum şi 
transmiteau nişte semnale cu un steag alb. Apoi, ne 
învălui iar ceața, iar câmpul nostru de vedere se limita 
la doar zece metri de abur. 

— Atenţie, le-am strigat, ne-ar putea ataca în orice 
moment. Fiecare om să fie cu ochii pe marginile negurii 
şi să tragă la orice semn. 

Timp de o jumătate de oră am aşteptat în lumea 
aceea albă şi bizară, cu ochii înlăcrimați din cauza con- 
centrării cu care scrutam orizontul. Bubuitul tunurilor 
părea că încetează şi totul fu cuprins de o linişte mor- 
mântală. Gemetele lui Blenkiron, care-şi lovise piciorul 
de unul dintre parapete, ne făcură pe toţi să tresărim. 

Şi apoi, de undeva din mijlocul ceţii, s-a auzit o voce. 

Era vocea unei femei, o voce înaltă, penetrantă, dar 
dulce în acelaşi timp. Vorbea într-o limbă pe care n-o 
ştiam, dar pe care Sandy o înţelegea. Acesta făcu o 
mişcare bruscă, ca şi cum ar fi încercat să pareze o lovi- 
tură, 

Femeia îşi făcu apariţia pe panta netedă, la doar 
câțiva metri de noi. Prima figură pe care a observat-o a 
fost a mea. Blenkiron, ghemuit lângă parapet, înjura de 
zor. 

~ Vin spre voi să vă propun o negociere, spuse ea în 
engleză. Îmi permiteţi să urc până acolo? 

Urcă toată panta până la cercul de pietre şi trecu 
peste margine, cu uşurinţa şi graţia unei căprioare. Avea 
nişte haine bizare - cizme cu pinteni şi pantaloni bu- 
fanţi, de călărie, pe deasupra cărora îi atârna o tunică 
verde. Pe cap purta un turban, prins în faţă cu o broșă cu 
piatră prețioasă, iar pe umeri purta o pelerină. Mâinile 
îi erau acoperite de mănuși cu armură, iar ca armă avea 
un bici de călărie. Părul îi era presărat cu cristale de 
brumă îngheţată, iar hainele aveau paloarea argintie a 
negurii abia căzute. 

Niciodată nu o considerasem o femeie frumoasă. 
Ciudată, stranie, minunată dacă vrei, dar cuvântul „fru- 
moasă" are o conotaţie mult prea blândă şi umană pen- 
tru un astfel de chip. Însă acum, stând în faţa noastră în 
lumina culorilor vii, cu ochii strălucind ca stelele, cu 

postura unei păsări de pradă, trebuie să mărturisesc că 
avea o frumuseţe aparte. Poate că era diavolul gol, însă 
avea statura unei regine. Şi m-am trezit visând la gloria 
de a intra călare, alături de ea, în Jerusalim. 

Sandy încremenise, cu chipul grav şi inert. Ea îşi ri- 
dică mâinile spre el, şoptindu-i în turcă. Am observat că 
cei şase Companioni dispăruseră din castrol şi aşteptau 
undeva, mai departe, în afara câmpului vizual. 

Nu ştiu ce-i spunea, dar din tonalitatea vocii ei şi din 
priviri mi-am închipuit că îl ruga ceva — să se întoarcă, 
să-i fie în continuare partener în marea lor aventură; şi-i 
mai cerea, din câte îmi dădeam seama, dragostea lui. Fi- 
gura lui Sandy era ca o mască mortuară, cu sprâncenele 
încruntate şi cu maxilarele încleştate, 

- Doamnă, îi răspunse el, vă cer să spuneţi rapid ce 
aveţi de spus şi în engleză. Prietenii mei trebuie să 
înţeleagă tot ce spuneţi. 

— Prietenii tăi! strigă ea. Ce are de-a face un prinţ cu 
slugile astea? Poate servitorii tăi, în nici un caz prieteni, 

- Sunt prietenii mei, repetă Sandy furios. Trebuie să 
aflaţi, doamnă, că eu sunt ofiţer britanic. 

Asta a fost o lovitură sub centură, şocantă. Numai 
Dumnezeu ştie ce-o fi crezut ea despre originile lui, dar 
niciodată nu-şi închipuise varianta asta. Ochii îi ieşiră 
din orbite şi deveniră tot mai sticloşi, iar buzele i se 
desfăcură, încercând să spună ceva, dar vocea o părăsise 
brusc. Apoi, cu ceva efort, reuşi să-şi vină în fire, dar 
toată prospeţimea şi pasiunea îi dispăruseră de pe chip. 
Era, din nou, masca inertă şi inumană pe care o cunos- 
cusem prima dată. 

— Şi ceilalţi? întrebă cu o voce spartă. 

— Unul este frate de regiment, iar celălalt este un prie- 
ten american. Toţi trei avem de îndeplinit aceeaşi mi- 
siune. Am venit în Orient pentru a distruge mitul 
Mantiei verzi şi ambițiile voastre diavoleşti. Voi înşivă 
aţi distrus profeţii, iar acum e rândul vostru să dispăreţi 

de pe faţa pământului. Să nu-ţi faci iluzii, doamnă; sca- 
matoria ta a eşuat. Am să rup acest veştmânt sacru 
într-o mie de bucăţi şi am să le împrăştii în vânt. Popo- 
rul aşteaptă azi o revelaţie ce nu se va întâmpla 
niciodată. Poţi să ne omori, dacă vrei, dar am reuşit să 
stârpim minciuna şi să ne servim patria cu onoare. 

Nu mi-aş £i luat ochii de la mutra ei pentru nimic în 
lume. Am scris mai sus că avea postura unei regine şi 
nu am nici o îndoială în privinţa asta. Avea sufletul unui 
cuceritor, fiindcă chipul ei nu trăda nici cel mai slab 
semn de slăbiciune sau de părere de rău. Doar mândrie 
şi demnitate. 

~ Am spus că sunt dispusă la negociere. Oferta 
rămâne valabilă, deşi termenii diferă de cei iniţiali. În 
ceea ce-l priveşte pe americanul umflat, îl vom trimite în 
siguranţă în ţara lui. Nu am de gând să-mi irosesc 
forţele cu astfel de persoane. E vrăjmaşul Germaniei, nu 
al meu. Pe dumneata, în schimb, şi se întoarse furioasă 
spre mine, am să te spânzur înainte de lăsarea serii. 

Niciodată în viaţă nu mai fusesem atât de mândru 
de mine. În sfârşit, mă răzbunasem. Femeia asta demo- 
nică mă alesese înaintea celorlalţi, ca obiect al urii şi dis- 
preţului ei, şi aproape că am iubit-o în acel moment 
pentru această satisfacţie. 

Apoi se întoarse spre Sandy şi toată ura îi dispăru 
din nou de pe chip. 

— Tu cauţi adevărul, continuă ea. La fel şi eu şi, dacă 
folosim o minciună pentru a ne atinge scopurile, e 
numai pentru a combate una mai puternică. Sufletele 
noastre sunt înrudite spiritual şi numai tu, dintre toţi, 
eşti alesul pentru a păşi alături de mine în misiunea 
sfântă. Poate că Germania va da greş, dar nu şi eu. Îți 
ofer cel mai înălțător destin pe care-l poate avea o fiinţă 
umană. Îi ofer o misiune care depinde de fiecare atom 
al creierului tău, de toată forţa şi de tot curajul tău. Poţi 
refuza acest destin? 

Nu ştiu ce efect ar fi avut pledoaria asta într-o ca- 
meră caldă şi piină de tot felul de miresme sau în mo- 
leşeala unei grădini luxuriante; în vârful acelui deal 
îngheţat era doar o pălăvrăgeală la fel de inconsistentă 
ca şi negura din jurul nostru. Nici măcar impresionantă 
nu era, doar patetică. 

= Rămân cu prietenii mei, spuse Sandy. 

— Atunci voi ridica miza. Am să-ţi salvez prietenii. 
Vor avea privilegiul să ia parte la triumful meu. 

Pentru Blenkiron era deja prea greu de suportat, Se 
chinui să se ridice pentru a protesta împotriva acelor cu- 
vinte care-i scrijeleau inima, dar uită de rana de la pi- 
cior şi se rostogoli imediat la loc, scheunând de durere. 

Femeia încercă o ultimă pledoarie. Vorbi din nou în 
turcă şi nu ştiu ce a spus, dar am bănuit că era o ultimă 
rugăminte pentru iubitul ei. Încă o dată, încercă să re- 
devină frumuseţea mândră de odinioară, dar glasul 
mândru îi tremura = mai că aş fi fost tentat să scriu că îi 
tremura de emoție şi tandreţe. Mi se părea o trădare 
cumplită să-i ascult rugile fierbinţi, ca şi cum aș fi tras cu 
urechea la un moment patetic, deplorabil. Am simţit că 
mă înroşesc, iar Blenkiron îşi întoarse privirea. 

Chipul lui Sandy rămase mai departe neclintit. Îi 
răspunse tot în engleză. 

— Nu doresc nimic din ce ai tu de oferit. Sunt un slu- 
jitor al ţării mele, iar duşmanii ei sunt şi duşmanii mei. 
Noi doi nu avem nimic în comun. Acesta este răspunsul 
meu, Madam von Einem. 

În acel moment, ea îşi pierdu toată stăpânirea de 
sine. Arăta ca un dig distrus de furia apelor învolburate. 
Îşi smulse una dintre mănuşi şi i-o azvârli în faţă, în 
vreme ce ochii îi aruncau săgeți fierbinţi de furie. 

— Am terminat-o cu tine, urlă ea. M-ai înşelat şi m-ai 
disprețuit cu indiferența ta, dar asta are să te aducă în 
mormânt! 

156 


Mantia verde 


Trecu din nou parapetul şi, în secunda următoare, 
se afla din nou pe panta netedă a colinei. Vălul de ne- 
gură s-a ridicat din nou şi, dincolo de vale, am zărit am- 
plasarea unei baterii de artilerie şi câţiva oameni în jur, 
care nu erau turci. Ea le făcu un semn cu mâna şi se 
grăbi să coboare dealul. 

În acel moment, însă, am auzit şuieratul unui obuz 
rusesc cu rază lungă. Imediat, se simți șocul surd al unei 
explozii și, printre bolovani, am văzut țărână roșie spul- 
berată. Totul se petrecuse într-o clipă: am văzut tunarii 
de pe drum indicând ceva cu degetul şi, apoi, i-am auzit 
urlând. Și am auzit, tot atunci, un fel de scâncet al lui 
Blenkiron - toate înainte de a înţelege eu însumi ce se 
întâmplase. Imediat l-am zărit pe Sandy, deja alergând 
pe valea netedă în salturi mari, în josul dealului. Cei de 
jos trăgeau în el, dar nu se sinchisea de nimic. Timp de 
un minut nu l-am mai zărit, dar ghiceam unde se află 
după direcţia şi bubuitul gloanţelor. 

Apoi se întoarse — păşind încet pe panta abruptă, 
purtând ceva în braţe. Duşmanul îşi încetase focul — 
înțelegeau ce se întâmplase. 

Sandy şi-a aşezat povara încet, pe jos, în colţul cas- 
trol-ului. Turbanul îi căzuse şi părul îi era revărsat pe 
umeri. Chipul era alb şi împietrit, dar neatins. 

— A murit instantaneu, l-am auzit pe Sandy. Un frag- 
ment de obuz i-a frânt spatele. Dick, trebuie s-o în- 
gropăm aici... Vezi tu, ea... Ea mă admira. Măcar atât pot 
face pentru ea. 

Le-am cerut Companionilor să stea de pază şi ne-am 
apucat să-i săpăm o groapă la parapetul estic, cu o len- 
toare infinită, fiindcă nu aveam la dispoziţie decât mâi- 
nile şi nişte cuțite mici. Când am terminat, i-am acoperit 
chipul cu mantia de pânză purtată de Sandy dimineaţă. 
Apoi, el a ridicat-o din nou pe braţe şi a aşezat-o cu 
pioşenie în groapă. 

- Nu credeam că un om poate fi atât de uşor, spuse 
el. 

Nu eram în stare să privesc scena aceea, M-am apro- 
piat de parapet cu binoclul lui Blenkiron şi m-am uitat 
la prietenii de la poalele dealului. Nu erau turci şi am şi 
înţeles de ce: ar fi fost teribil de greu să convingă oame- 
nii Islamului să tragă în purtătorul efodului verde. 
Inamicii erau nemți sau austrieci şi aveau o baterie de 
artilerie îndreptată spre fortăreaţa noastră, Păreau că 
aşteaptă ceva. Am privit mai atent şi parcă am zărit în 
spatele lor o siluetă masivă, oarecum familiară. Stumm 
ţinea să fie de faţă la nimicirea duşmanilor săi. 

Spre est am văzut un alt tun, chiar în câmpul de din- 
colo de drumul principal. Ne înconjuraseră şi nu aveam 
nici o cale de scăpare. Hilda von Einem avea să se bu- 
cure de un rug nobil şi de o companie plăcută în călăto- 
ria finală, 

Se lăsa amurgul, un amurg senin şi luminos, în care 
stelele sclipeau pe mantia de ametist. Artileria avea de 
lucru în toate zările orizontului, iar dinspre defileu, 
unde se afla fortăreaţa Palantuken, se ridica un nor de 
praf şi de fum în urma valurilor de bombardament. Mi 
se părea că armele de pe celelalte fronturi se apropiau de 
noi. Deve Boyun era ascuns de un lanţ de coline, iar mai 
sus, în nord, pluteau nori albi, ca nişte stindarde ale 
amurgului răsfirate peste valea Eufratului. Întregul 
văzduh fremăta şi vibra, ca o coardă sub tensiune ce toc- 
mai fusese atinsă... 

Tunurile din vest începură să tragă — din locul în care 
se afla Stumm. Obuzul căzu la 10 metri de castrol, în 
dreapta. O secundă mai târziu, un altul căzu în spate, 
Blenkiron se târî pe parapet. Nu cred că mai fusese vreo- 
dată atacat cu obuze, dar chipul său trăda mai degrabă 
curiozitate decât teamă. 

-Nu prea se pricep să tragă, spuse el. 

~ Din contră, i-am spus. Îşi reglează distanţa... 

158 


Mantia verde 


Nici n-am apucat să termin, că un obuz ateriză chiar 
în mijlocul nostru. Lovi marginea dinafară a castrol-ului, 
distrugând piatra, dar explodând, în mare parte, în 
afară. Ne-am ghemuit toți şi nimeni n-a fost rănit, cu ex- 
cepţia unor zgârieturi. Îmi amintesc că cea mai mare 
parte a molozului a căzut pe mormântul Hildei von 
Einem. 

L-am tras pe Blenkiron lângă parapetul îndepărtat şi 
am strigat către ceilalţi să se adăpostească în partea mai 
abruptă a dealului. Imediat ce ne-am ridicat, am fost 
luaţi în vizorul puştilor, care ne atacau de la câteva sute 
de metri, din cealaltă direcţie. Era uşor de înţeles ce se 
întâmpla. Puşcaşii aveau misiunea de a ne împiedica să 
dispărem. Nu trăgeau asupra noastră cât timp rămâ- 
neam în interiorul cercului de pietre, dar aveau să blo- 
cheze orice încercare de a ne adăposti în afara lui. Eram 
la mila lui Stumm şi a tunurilor sale. 

Ne-am ghemuit din nou în spatele parapetului. 

— Am putea la fel de bine să dăm cu banul, le-am 
spus. Avem două variante — rămânem aici, în vizorul 
obuzelor, sau încercăm să trecem de puşcaşii din spa- 
tele nostru. Orice am alege, va dăuna grav sănătăţii. 

Ştiam, însă, că nu aveam nici o şansă. Cu Blenkiron 
rănit, eram condamnați să rămânem în castrol. De data 
asta, chiar ne venise rândul. 

Dar salva de obuze încetă. 

Noaptea se lăsase complet, cu o pelerină de stele scli- 
pitoare, iar aerul devenea tot mai aspru, din cauza ge- 
rului. Am așteptat o oră, ghemuiţi în spatele parapetului 
îndepărtat, însă şuieratul familiar întârzia să apară. 

Sandy se ridică şi îşi întinse oasele amorţite. 

~ Mie mi-e foame. Hai să scoatem mâncarea, Hussin. 
Nu am gustat nimic din zori. Mă întreb cum de avem 
parte de acest respiro? 

Cred că ştiam răspunsul. 

- E modalitatea de operare a lui Stumm, i-am spus, 
Vrea să ne tortureze, Ne va ţine ore întregi ca pe ghimpi, 
în timp ce el va exulta de fericire, închipuindu-şi sufe- 
rinţa noastră. Atât îl duce pe el capul şi imaginaţia... 
Dacă ar fi avut suficienţi oameni, ne-ar fi gonit de mult 
din fortăreață. În cazul ăsta, ne va bombarda, însă o va 
face încet, ca o tortură, lingându-şi buzele de plăcere. 

Sandy căscă. 

— Se pare că-l vom dezamăgi, fiindcă nu vom avea 
nici o grijă pe lume, prietene. Noi trei am depăşit de 
mult aceste temeri. 

- Între timp, vom face tot ce ne stă-n putinţă, le-am 
spus. Tunurile lor au o rază de acţiune suficient de mare 
pentru a ne nimici. Trebuie să găsim un alt adăpost, 
undeva chiar în afara casbol-ului, şi un fel de acoperiş 
deasupra capului. Oricum vom avea de suferit, orice 
s-ar întâmpla, dar vom rezista cumva până la final. 

Când au să creadă că ne-au căsăpit şi au să atace fortul, 
poate unul din noi va mai fi încă în viaţă pentru a-i găuri 
țeasta bătrânului Stumm. Ce ziceţi de planul ăsta? 

Au fost de-acord cu mine şi, după ce am mâncat, 
Sandy şi cu mine ne-am târât afară pentru a cerceta îm- 
prejurimile, lăsându-i pe restul de gardă, în cazul unui 
eventual atac. Puțin mai la sud de castrol, am descope- 
rit o gaură în valea netedă şi, mişcându-ne foarte încet, 
am reușit s-o lărgim şi să scobim un fel de peşteră- 
adăpost în panta dealului. Nu ne ajuta cu nimic în cazul 
unei lovituri directe, dar ne proteja suficient de bine de 
fragmentele de obuz. După cum înţelegeam eu situaţia, 
Stumm tintea exclusiv interiorul castrol-ului, fără să se 
sinchisească de flancuri. Când vor urma bombarda- 
mentele, două persoane se puteau adăposti foarte bine 
în scobitura peşterii. 

Inamicii noştri erau extrem de vigilenţi. Pușcașii din 
est aruncau în aer lumini de recunoaștere la intervale de 
timp regulate, iar oamenii lui Stumm trimiteau rachete 
luminoase. Îmi amintesc că, înainte de miezul nopţii, 
iadul s-a dezlănţuit lângă fortul Palantuken. În valea 
noastră n-au mai ajuns obuze ruseşti, dar tot drumul 
spre est era în flăcări, iar fortul însuşi era o explozie con- 
tinuă şi o strălucire roşiatică, de parcă bombardau în 
continuu depozite de muniţie. Timp de două ore, ata- 
cul a fost intens, după care s-a domolit brusc. Însă 
atenţia mea continua să fie atrasă de partea de nord. 
Acolo bătălia avea, parcă, altă sonoritate, ceva mai as- 
cuţită, ca şi cum obuzele ar fi explodat într-o vale ai cărei 
pereţi de stâncă amplificau ecoul exploziilor, În- 
drăzneam să sper că rușii, printr-o şansă binecuvântată, 
începuseră să atace acel flanc. 

L-am rugat pe Sandy să asculte şi el, dar dădu de- 
zamăgit din cap. 

— Tunurile alea sunt la cel puţin 20 de kilometri de 
aici, la fel ca acum trei zile. Dar e posibil ca ruşii să aibă 

o şansă la sud. Când vor sparge frontul şi vor năvăli pe 
vale în jos, au să fie tare nedumeriţi de rămăşiţele noas- 
tre... Nu mai suntem trei aventurieri în ţara inamicului, 
ci avangarda trupelor Aliate. Doar că prietenii noştri 
n-au habar de existenţa noastră, aşa că vom dispărea în 
neant, cum s-a mai întâmplat şi altora înaintea noastră. 
În fine, măcar suntem în propria noastră linie de luptă. 
Nu te încântă chestia asta, Dick? 

Ba mă încânta teribil, fiindcă ştiam acum motivul 
amărăciunii pe care o simțisem încă de când acceptasem 
misiunea lui Sir Walter: singurătatea. Luptam undeva 
departe de prietenii mei, departe de adevăratul front al 
bătăliei. Participasem în tot acest timp la un spectacol 
secundar care, indiferent de semnificaţiile lui, era privat 
de exaltarea efortului principal. Acum revenisem pe 
teren familiar. Eram ca scoţienii cărora li se tăiase retra- 
gerea la Cite Sf. August, în prima zi a bătăliei de la Loos, 
sau ca acei gardieni scoțieni de la Festubert, despre care 
citisem undeva. Singura diferenţă era că prietenii noştri 
nu vor auzi şi nu vor afla niciodată de existenţa noastră. 
Dacă Peter reuşise în misiunea sa, poate că va avea oca- 
zia să-i povestească cuiva despre noi, dar mi-era teamă 
că şi el zăcea mort pe undeva, pe pământul nimănui 
dintre fronturile inamice. Nimeni n-avea să audă de noi, 
însă rezultatul acţiunii noastre era clar, determinant şi 
Sir Walter îşi va da seama de asta. Poate că el le va po- 
vesti celor puţini ai noştri despre cum am pierit în slujba 

Ne retrăsesem din nou în castrol, ghemuiţi sub para- 
pete. Probabil că Sandy avea cam aceleaşi gânduri cu 
ale mele, fiindcă izbucni în râs. 

- E un final caraghios, Dick. Vom dispărea în neant, 
pur şi simplu. Dacă ruşii reuşesc să spargă frontul, nu 
vor recunoaşte nicioctată rămăşiţele noastre, printre ruj- 
nele războiului. În plus, ne va acoperi zăpada şi, la ve- 
nirea primăverii, au să găsească doar o mână de oase 

albite. Drept să-ţi spun, e genul de moarte pe care mi-am 
dorit-o mereu. 

Şi recită apoi, cu o voce moale, mai mult pentru sine, 
o strofă dintr-o veche baladă scoțiană”: „Mulţi în urma 
lui au plâns, /Dar nimeni nu va şti-ncotro s-a dus./Şi 
peste oseminte albe, pustiite, / Vântul va bate în valuri 
contenite.“ 


— Dar misiunea noastră a reuşit! le-am strigat, cu un 
suflu nou, de fericire. Misiunea contează, nu oamenii 
care o duc la capăt, iar noi ne-am îndeplinit misiunea 
încredinţată. Am învins, prieteni dragi - fără urmă de 
tăgadă - şi nimic nu mai poate schimba acest rezultat. 
Am câştigat şi cu asta basta. Și, dacă Peter a avut parte 
de măcar un dram de noroc, înseamnă că am tras lozul 
cel mare... Până la urmă, cred că nici unul dintre noi nu 
s-a aşteptat să scape teafăr din povestea asta. 

Blenkiron, cu piciorul rănit întins ţeapăn în faţă, 
mormăia în surdină ca pentru sine, aşa cum făcea ade- 
sea când era bine dispus. Nu ştia decât un singur cântec, 
„Corpul lui John Brown“; de regulă, nu îndruga decât 
un vers, dar acum decisese să ne încânte cu toată strofa: 
„A capturat Harper's Ferry, doar cu nouă'şpe camarazi 
alături, /Încât bătrânul stat Virginia s-a dat numaidecât 
în lături. /L-au spânzurat pentru trădare, dar trădarea 
era a lor, /Şi sufletu-i va dăinui în vecii vecilor.“ 

-Te simţi bine? am întrebat, 

— Bine. Cred că-s cel mai norocos om de pe pământ, 
domnule maior. Întotdeauna mi-am dorit sa iau parte 
la un spectacol grandios, dar nu credeam vreodată ca o 
astfei de şansă se va ivi în viaţa unui tip domestic ca 


1 „The Two Crows“ — Cei doi corbi. (n. trad.) 

? Baladă închinată în cinstea lui John Brown, american din Con- 
necticut care, în a doua parte a secolului al XIX-lea, a luptat împotriva 
scalviei, fiind spânzurat în 1859 pentru atacurile sale contra deţinăto- 
rilor de sclavi. (n. trad.) 

mine, care trăieşte într-o casă cu sobe şi care merge în 
fiecare dimineaţă la birou, în oraş. Îl invidiam pe tata, 
că a luptat la Chattanooga, povestind aventura oricui 
avea răbdare să asculte. Acum, însă, Chattanooga mi se 
pare floare la ureche în comparaţie cu bătălia noastră. 
Când am să-l revăd din nou în Ceruri pe bătrân, va tre- 
bui să mă asculte el pe mine, de data asta. 

Imediat după ce vorbi Blenkiron, Stumm s-a gândit 
să ne reamintească de prezența lui în apropiere. Tunul 
era foarte bine poziţionat, fiindcă obuzul explodă chiar 
lângă marginea inelului de piatră. Ucise unul dintre 
Companioni, care stătea de pază acolo, îl răni grav pe 
un altul şi un fragment reuşi să-mi şfichiuiască coapsa. 
Ne-am adăpostit în peştera din pantă, dar am fost iz- 
goniţi înapoi de o rafală de gloanţe dinspre est. Şi se 
aşternu din nou liniştea: fără gloanţe, fără obuze, doar 
tăcere. 

L-am întrebat pe Blenkiron dacă mai avea rude. 

— Nu prea, doar fiul unei surori, student la colegiu, 
care nu dă doi bani pe prezenţa unchiului său. E tare 
bine că nici unul nu avem soţii şi familii. Eu nu regret 
nimic, fiindcă am trăit din plin. Chiar mă gândeam de 
dimineaţă că-mi iau rămas bun de la lumea asta tocmai 
când duodenul a decis să devină raţional. Dar poate e şi 
asta o binecuvântare: bunul Dumnezeu a decis să-mi ia 
durerile de stomac, ca să pot veni în faţa Lui cu capul 
limpede şi cu inima plină de recunoştinţă. 

— Toţi suntem norocoşi, spuse Sandy, fiindcă ne-am 
făcut toate plăcerile şi nebuniile. Când mă gândesc la 
toate clipele frumoase pe care le-am trăit, îmi vine să 
cânt de bucurie. Am trăit suficient de mult să ajungem 
să ne cunoaştem bine şi să ne formăm un caracter de- 
cent şi onorabil. Gândiţi-vă numai la băieţii aceia care 
au murit benevol, când nici măcar nu ştiau bine ce în- 
seamnă viața. Erau abia la început de drum şi habar 
n-aveau ce soartă mârşavă îi aşteaptă. Totul îţi pare co- 

lorat şi sclipitor la vârsta aia şi, totuşi, au ales să renunţe 
fără nici urmă de îndoială. Şi mai gândiţi-vă la oamenii 
cu neveste şi copii, cu case pentru care munciseră o viaţă 
întreagă. Ar fi o laşitate din partea noastră să ne es- 
chivăm acum. Noi n-am făcut mare lucru. Ceilalţi sunt 
adevărații eroi, care au strâns din dinţi şi au mers mai 
departe... 

Am tăcut toţi. Gândurile sunt parcă de două ori mai 
puternice în astfel de momente, iar amintirile devin 
clare şi copleșitoare. Nu ştiu la ce se gândeau ceilalţi, dar 
ştiu foarte bine ce era în sufletul meu... 

Mă gândeam că nu cei care se bucură din plin de 
viaţă, mereu veseli şi optimişti, sunt cei care se tem cel 
mai mult de moarte. Din contră. Cred că acele suflete 
slabe, care plutesc în spaţiu cu ochi apatici, ei sunt cei 
care se agaţă de viaţă cu orice mijloace. Tocmai pentru 
că nu simt bucuria vieţii, ea însăşi un fel de imortalitate... 
Mă gândeam cu plăcere în special la experienţele feri- 
cite pe care le trăisem; fără regrete, doar cu recunoștință 
în suflet. Imaginea după-amiezilor senine în savană se 
răsfrângea asupra mea, alături de nopţile petrecute la 
vânătoare, de gustul hranei şi al somnului în stepă, de 
impulsul amărui al dimineţii, de bucuria aventurilor 
sălbatice, de vocile vechilor prieteni. Nu ştiu cum, dar 
războiul separase parcă prezentul de tot binele din tre- 
cut, iar acum devenise parte din peisaj. Mă gândeam la 
camarazii mei de ispravă din batalion, mulţi dintre ei 
pierind pe parapetele de la Loos. Eu însumi n-am crezut 
că am să supraviețuiesc acelei bătălii. 

Însă am fost cruțat atunci pentru o misiune şi mai 
importantă, pe care o dusesem, în sfârşit, la capăt. Era o 
realizare uimitoare şi, în acele momente, nu simţeam 
decât recunoştinţă pentru Dumnezeu, dar şi o mândrie 
exuberantă. Moartea părea un preţ prea mic pentru 
acest succes. Cum obişnuia Blenkiron să spună, 
obţinusem lucruri de valoare pentru banii plătiţi. 

Gerul se asprise, cum se întâmplă de regulă înainte 
de ivirea zorilor. Dăduse înghețul şi cruzimea vremii ne 
stârnise iar foamea. Am scos resturile de mâncare şi de 
vin de la ultima masă şi am servit ultimele noastre 
gustări. Îmi amintesc că am închinat în cinstea noastră 
ultimele picături de vin. 

— Am mâncat Cina cea de Taină, spuse Sandy. Când 
credeţi că va veni sfârşitul? 

— După ivirea zorilor, i-am răspuns. Stumm are ne- 
voie de lumină pentru a-și savura din plin dulcea răzbu- 
nare. 

Treptat, cerul se acoperi de nuanţe cenușii, contu- 
rând la orizont siluetele negre ale munţilor. De-a lungul 
văii se pornise vântul, purtând cu el mirosul întepător 
de arsură, dar şi ceva din prospeţimea dimineţii. At- 
mosfera asta îmi aţâţa gândurile şi-mi trezea vigoarea 
de-altădată a sângelui, pe care nu credeam că am s-o 
mai simt vreodată. Pentru prima oară de când începuse 
această lungă veghe, eram măcinat de regrete. 

— Trebuie să intrăm în peşteră înainte să se lumineze 
de tot, le-am spus. Poate ar fi bine să tragem la sorți cine 
vor fi cei doi care vor intra. 

Şansele fură de partea unuia dintre Companioni şi a 
lui Blenkiron. 

— Puteţi să mă scoateţi de la socoteala asta. Dacă vreţi 
cu adevărat să mai rămână cineva în viaţă, în stare să-i 
găurească pe amicii de jos când vor urca, cred că eu aş 
fi cea mai proastă alegere, spuse el. Dacă nu vă deran- 
jează, aş prefera să rămân pe loc. Mi-am încheiat soco- 
telile cu Creatorul şi aş vrea să-i aştept în linişte 
chemarea. Între timp, poate dau şi o pasienţă, ca să 
treacă vremea. 

Nu accepta alte discuţii, aşa că am tras din nou la 
sorţi. De data asta, şansa îi surâse lui Sandy. 

— Dacă eu am să mor ultimul, spuse el, promit că 
n-am să ratez, Stumm mă va urma cât de curând pe râul 
Styx. 

Ne strânse mâinile cu zâmbetul lui larg şi dispăru 
alături de Companionul său peste parapet, în ultimele 
umbre de dinaintea zorilor. Blenkiron îşi împrăştie 
cărţile pentru pasienţă pe o piatră plată. Era foarte calm 
şi îngâna un cântec. Eu inspiram cât de adânc posibil ul- 
timele guri de aer proaspăt de munte. Simţeam că re- 
semnarea îmi părăseşte sufletul, lăsând în urmă un 
regret amarnic că mor. 

Probabil că ceva asemănător se întâmpla şi cu 
Blenkiron. Brusc, îşi ridică privirea şi spuse: 

- Soră Anne, soră Anne, vezi pe cineva venind? 

Stăteam lângă parapet, urmărind cu privirea fiecare 
mişcare a peisajului, tot mai clar în lumina crescândă a 
zorilor. Pe culmile munţilor Palantuken se aşterneau 
pâlcuri de zăpadă. Mă întrebam când au să pornească 
avalanșele pe văi. Pe coama unui deal se vedea o fermă 
mică şi, dintr-o colibă, se răsuceau în aer rotocoalele de 
fum ale micului dejun. Tunarii lui Stumm erau treji şi, 
aparent, reuniți într-o consfătuire. În depărtare, pe dru- 
mul principal, se deplasa un convoi — auzeam scârţâitul 
roţilor de la şase kilometri distanţă, fiindcă aerul era în- 
cremenit. 

Şi apoi, ca și cum un șuvoi ar fi rupt zăgazurile, 
lumea a alunecat într-o etapă sinistră. Tunurile începură 
să mârâie la orizont, toate deodată. Atacul lor era mai 
aprig în sud, unde obuzele cădeau într-o rafală cum nu 
mai auzisem vreodată. Am privit în urmă şi am obser- 
vat că văile dintre dealuri erau înecate cu fum şi ţărână. 

Însă ochii mei erau încă aţintiţi spre nord. Flăcări 
imense răsăriseră odată cu soarele din diferite părţi ale 
Erzerumului. Dincolo de oraş, spre deschiderea văii Eu- 
fratului, se auzea lătratul ascuţit al artileriei. Am căscat 
ochii şi urechile deodată, înnebunit de emoție şi 
nerăbdare, şi am încercat să dezleg misterul. 

— Sandy, am strigat, Peter a reuşit! Ruşii au atacat în 
spatele colinei. Tot oraşul e în flăcări. Glorie Domnului, 
am câştigat, am câştigat! 

În timp ce vorbeam, am avut senzaţia că pământul 
s-a despicat sub mine şi am fost azvârlit în faţă, direct pe 
pietrişul care acoperea mormântul Hildei von Einem. 

Am reuşit cu greu să mă ridic şi, spre surprinderea 
mea, am constatat că sunt întreg. L-am văzut pe 
Blenkiron scuturându-se de praful din ochi şi aranjând 
la loc pe piatră o carte căzută. Nu mai îngâna, deja cânta 
cu voce tare, din tot sufletul: 

— A capturat Harper's Ferry, doar cu nouăsprezece 
camarazi alături, / Încât bătrânul stat Virginia s-a dat nu- 
maidecât în lături... 

-= Ştii ceva, domnule maior? Cred că, de data asta, 
îmi iese pasienţa, 

Simţeam că mă apucă isteria. Gândul că bătrânul 
Peter reuşise, că noi câştigasem ceva ce nici nu spera- 
sem vreodată, că, dacă tot muream acolo, cei ce veneau 
în urmă aveau să ne răzbune crunt, toate astea îmi în- 
cingeau mintea şi inima ca o febră. Am sărit peste para- 
pet şi i-am făcut cu mâna lui Stumm, strigându-i 
sfidător. Din spate izbucniră imediat rafale de mitralieră 
şi am sărit înapoi la ţanc pentru a evita următoarea 
salvă. 

Probabil că modificaseră bătaia tunului, fiindcă obu- 
zul nimeri undeva pe panta netedă, departe de noi. 
Următoarea lovitură se dovedi ceva mai bună, fiindcă 
explodă chiar lângă parapet, săpând o groapă adâncă în 
zidul de piatră. De data asta, m-am trezit că braţul îmi 
atârnă ca o cârpă, lovit de o bucată de piatră desprinsă 
în explozie. Dar nu simţeam nimic, 

Blenkiron părea să fi fost apărat de vreun farmec, 
deoarece l-am găsit acoperit de praf, dar teafăr şi 
nevătărmnat şi de data asta. Işi scutură teancul de cărţi de 
praf cu mare delicateţe, după care-şi continuă jocul. 

— Soră Anne, întrebă el, se vede cineva venind? 

Şi atunci chiar a venit un obuz, în interiorul castrol- 
ului, şi a aterizat pe solul moale. Eram hotărât să ies din 
adăpost şi să-mi încerc şansa în rafalele de gloanţe. Dacă 


168 


Mantia verde 


Stumm continua să bombardeze colina, moartea era cu 
siguranţă în destinul nostru. L-am prins pe Blenkiron 
de talie, împrăştiindu-i cărţile în vânt, şi am sărit iarăşi 
peste parapet. 

- Nu-ţi cere scuze, soră Anne, spuse el. Jocul era, ori- 
cum, câştigat. Dar, pentru numele lui Dumnezeu, 
lasă-mă să merg singur. Dacă mă mai fluturi mult ca pe 
Statuia Libertăţii, probabil c-o s-o încasăm amândoi de 
nu ne vedem. 

Preocuparea mea imediată era să găsesc adăpost în 
următoarele zece minute, fiindcă instinctul meu îmi 
spunea că veghea noastră se încheiase. Liniile de 
apărare de la Erzerum se prăbuşeau ca nişte castele de 
nisip, iar eu parcă eram surd la toată hărmălaia din jur, 
ceea ce dovedea cât de încordat eram de fapt. Stumm 
ne văzuse când am trecut peste parapet şi începu să 
tragă ca un nebun în jurul castrol-ului. Blenkiron şi cu 
mine ne ghemuiam pe unde apucam, prinşi între liniile 
de tragere ale mitralierelor şi încercând, cu ultimele 
forțe, să ieşim de-acolo. Sandy stătea oarecum la 
adăpost, dar noi eram pe panta îndepărtată, mai netedă, 
iar puşcaşii de jos ne puteau ochi oricând după bunul 
lor plac. 

ă mitralierele lor parcă încremeniseră. Am privit 
spre est şi am văzut că dealul care, cu doar câteva mi- 
nute înainte, era controlat de inamicii noştri, acum era 
pustiu ca deşertul Saharei. Şi apoi am observat pe dru- 
mul principal o scenă care mă făcu să urlu ca un isteric 
apucat, pentru a doua oară în acea dimineaţă. Din vale 
se apropia un grup mare de oameni, care alergau 
într-un ritm nebun - o adunătură de inși care se înghe- 
suiau şi se îngrămădeau dincolo de drum, pe pantele 
abrupte, lăsând în urmă un şir gros de urme negre pe 
stratul alb de zăpadă. Porţile Sudului cedaseră şi ruşii 
intraseră în oraş victorioşi. 

La acea privelişte, am uitat cu totul de pericole. Nu 
mai dădeam doi bani pe obuzele lui Stumm, nici nu cre- 

deam că mă poate lovi, dacă n-o făcuse până atunci. 
Soarta care ne cruţase pentru a simţi gustul victoriei 
avea să ne păzească şi de aici înainte. 

Îmi amintesc că l-am tras grămadă pe Blenkiron de-a 
lungul dealului, în căutarea lui Sandy. Dar el aflase deja 
veştile, fiindcă acelaşi grup isteric se îngrămădea şi în 
valea de dedesubtul nostru. Ba chiar mai mulţi, fiindcă 
în urma lor, chiar prin defileu, venea cavaleria — călăreţi 
care-i urmăreau şi-i goneau. Bătrânul Nicolae scosese 
cavaleria la înaintare, 

Sandy era în picioare, cu buzele strânse şi cu privirea 
pierdută. Dacă chipul său n-ar fi fost ars de soare, cu si- 
guranţă ar fi fost palid şi livid, precum un cearşaf. Un 
om ca el nu îşi găseşte pacea şi resemnarea in faţa morţii, 
pentru ca apoi să-şi redobândească viaţa înapoi, fără să 
fie zguduit din temelii. Credeam că nu înţelege ce se în- 
tâmplă, aşa că l-am bătut uşor pe umeri. 

- Omule, ai văzut? i-am strigat. Cazacii! Cazacii! 
Doamne! Cum au cucerit într-o clipă toată creasta mun- 
telui! Asta a fost, i-au căsăpit, Cerule mare, o să călărim 
cu ei! O să luăm caii tunarilor! 

Un dâmb mic îl împiedica pe Stumm şi pe ai lui să 
vadă ce se întâmplă ceva mai departe, în capătul văii, 
până când fură călcaţi în picioare de prima gloată. Con- 
tinuase liniştit să bombardeze castrol-ul şi împrejurimile 
sale, în vreme ce lumea se destrăma în jurul său, fără ca 
el să aibă nici cea mai vagă idee. Echipajul de tunari se 
afla în vâlceaua de dincolo de drum, aşa că ne-am târât 
spre poalele colinei printre stânci şi bolovani - Blenki- 
ron, olog ca o rață, iar eu, cu braţul stâng flasc ca o cârpă. 

Bieţii cai trăgeau de hăţurile în care erau priponiţi şi 
trăgeau pe nări aerul aspru al dimineţii, care aducea în 
adieri de vânt valurile groase de fum ale bombarda- 
mentului şi urletele de jale şi chin ale unei armate în- 
frânte. Până să ajungeni la cai, gloata înnebunită ne-o 
luă înainte. Oamenii gâfâiau şi abia se rai ţineau pe pi- 
cioare, mulţi dintre ei sângerând sau zbătându-se în chi- 

nurile morţii. Am văzut caii apucaţi de zeci de mâini la- 
come şi se dezlănţui o luptă sălbatică pentru posesia lor. 
Ne-am oprit in loc şi am privit bateria aflată pe drumul 
de deasupra noastră, fiindcă valul îngrozit al retragerii 
se abătuse acum asupra lor. 

Nu mai văzusem niciodată o asemenea gloată, 
alcătuită din oameni odată puternici, ajunși acum la 
capătul puterilor și care nu mai erau nimic altceva decât 
niște umbre pipernicite, căutând cu disperare un refu- 
giu pe care nu-l vor găsi niciodată. Ca şi Stumm, de alt- 
fel, bietul diavol. Nu mai aveam resentimente faţă de el, 
deşi, coborând panta dealului, am sperat ca noi doi să 
avem o ultimă confruntare, faţă-n faţă. Era o brută şi un 
huligan dar, pentru numele lui Dumnezeu, era un om! 
I-am auzit urletul îngrozit la vederea gloatei înnebunite 
de frică şi apoi i-am privit corpul masiv aplecat deasu- 
pra tunului. L-a răsucit spre sud şi l-a îndreptat asupra 
fugarilor. 

Dar n-a mai apucat să tragă. Tumultul năvălise deja 
peste el şi tunul a fost răsturnat. Stumm se ridică, două 
capete mai sus decât oricine, şi încerca să ţină piept 
mulțimii cu ajutorul pistolului. Dar mulţimea, oamenii 
laolaltă, au o putere aparte, chiar dacă fiecare individ e 
rănit, traumatizat şi disperat să fugă. Pentru o secundă, 
Stumm a devenit inamicul numărul 1 a! mulţimii şi au 
avut forţa necesară să-l strivească cu disperarea lor. 
Valul isterizat aluneca în jurul lui şi apoi trecu direct 
peste el. Am văzut paturi de puşcă strivindu-i capul şi 
umerii şi, după câteva secunde, rămăsese din el doar un 
sac de oase devastat de furia mulțimii. 

Era judecata lui Dumnezeu pentru omul care se so- 
cotise superior rasei sale. 

Sandy mă prinse de umeri şi-mi strigă în ureche: 

— Se apropie, Dick. Diavolii cenușii... Oh, mulțumesc 
bu Durnmezeu, vin prietenii noștri! 

171 


John Buchan 


În următoarele clipe, am pornit de-a dura la vale, 
Blenkiron ţopăind într-un picior între noi, L-am auzit pe 
Sandy urlând: 

— Oh, bravo băieţilor noştri! 

Şi apoi pe Blenkiron recitând despre oraşul Harper's 
Ferry. Eu nu mai aveam voce de emoție şi nu-mi ardea 
să strig. Ştiu doar că aveam lacrimi în ochi şi, dacă aş fi 
rămas o clipă singur în acele momente, m-aş fi aşezat şi 
aş fi plâns în hohote de recunoştinţă. Pentru că, pe vâl- 
cea în jos, se apropia un nor cenușiu de cavalerie pe cai 
mici şi vânoşi. Şi norul ăsta n-a rămas în urma gloatei 
de fugari, ci a trecut pe lângă ei ca razele de lumină ale 
curcubeului, cu capetele oțelite ale lăncilor sclipind în 
soarele palid al iernii. Goneau spre Erzerum. 

Vă reamintesc că, vreme de trei luni, umblasem 
numai printre duşmani şi nu văzusem o clipă ochii 
vreunui camarad aliat în arme. Fusesem complet sepa- 
raţi de fraternitatea pentru o cauză măreaţă, ca un fort 
izolat, înconjurat de armata inamicului. Şi acum, că re- 
venisem printre ai noştri, eram copleșiți de exaltarea vic- 
toriei, dar mai ales de bucuria caldă a revederii fraţilor 
de arme. 

Am aruncat în aer orice urmă de prudenţă şi am por- 
nit iureşul. 

Sandy, încă înfăşurat în tunica verde şi cu turbanul 
pe cap, o luase la goană pe povâmişul îndepărtat al văii, 
urlând urări de bun venit în toate limbile pământului. 
Conducătorul grupului de călăreţi îl zări şi se opri o 
clipă, schimbând câteva vorbe cu oamenii săi — era o pri- 
velişte grozavă să vezi caii struniţi într-o goană atât de 
hatucinantă. Şase călăreţi se desprinseră din escadron şi 
pomiră spre noi. Şi apoi un om în haină cenușie şi cu un 
chipiu din piele de oaie descălecă lângă noi, strân- 
gându-ne mâinile. 

- Sunteţi în siguranţă, prieteni dragi — era vocea lui 
Peter. Am să vă duc înapoi la armata noastră şi am să vă 
dau de mâncare. 

- Nu, nici vorbă, pentru Dumnezeu! Strigă Sandy. 
Am îndeplinit o misiune al dracului de grea şi acum 
avem parte de cel mai bun spectacol al vieţii noastre. Ai 
grijă de Blenkiron şi de băieţii mei. Eu am de gând să 
călăresc umăr la umăr spre oraş, cu tovarăşii tăi. 

Peter rosti un cuvânt şi doi cazaci descălecară. 
Următorul moment pe care mi-l amintesc e că eram 
alături de norul de haine cenuşii, zburând în galop pe 
drumul pe care, cu doar o dimineaţă în urmă, ne chi- 
nuisem atât de tare să ajungem la castrol. 

A fost cea mai grozavă oră a vieţii mele şi numai fap- 
tul că am trăit-o ar fi meritat 10 de ani de sclavie. Îmi 
struneam greu calul, din cauza braţului rănit, aşa că 
mi-am încredinţat viaţa animalului şi l-am lăsat în pla- 
cul său. Negru de mizerie şi fum, cu capul descoperit, 
fără nici un fel de uniformă, eram o apariţie mai bizară 
şi mai sălbatică decât orice cazac. Am fost despărţit cu- 
rând de Sandy, care avea două mâini sănătoase şi un cal 
mai ager, şi care părea determinat să ajungă în oraş chiar 
în fruntea avangărzii. Goana asta ar fi fost fatală pentru 
mine şi mi-era de-ajuns să reuşesc să-mi păstrez locul în 
gloata cu care călăream. 

Dumnezeule mare, ce oră am trăit! S-a tras asupra 
noastră de pe flancul stâng, dar asta nu ne-a tulburat cu 
nimic goana, deşi o baterie de tunari austrieci cu un obu- 
zier, care se agitau de zor pe un pod, ne-au dat ceva de 
furcă. Totul trecea pe lângă mine ca un nor de fum sau 
ca finalul năucitor al unui vis, chiar înainte de clipa tre- 
zirii. Eram conştient de prezența vie a animalului de sub 
mine şi de compania camarazilor mei, dar totul era o 
imagine în ceaţă, fiindcă în inima mea eram singur, mar- 
tor la construirea unei lumi noi. Am simţit că umbrele 
defileului Palantuken pălesc în lumina puternică a văii 
largi în care tocmai intrasem. Undeva, în faţa noastră, 
se aşternea un nor de fum presărat cu flăcări roşietice, 
iar dincolo de ele se înălţau semeţ crestele întunecate ale 
munţilor. În tot acest timp eu visam şi îngânam în sur- 

dină fragmente aiurite de cântece, atât de fericit, atât de 
halucinant de fericit, încât mi-era frică să mă trezesc la 
realitate. Am continuat să mormăi un fel de rugăciune, 
inventată din cuvinte din Biblie, închinată Lui, care-mi 
arătase îngăduinţă şi bunătate în tărâmul celor vii. 

Când am lăsat în urmă poalele munţilor şi am pornit 
pe drumul întins către oraş, m-am trezit deplin la reali- 
tate. Simţeam damful pielii de oaie şi al şeilor de piele şi, 
mai presus de toate, simţeam mirosul amar de fum. La 
picioarele mele, Erzerumul ardea în zeci de locuri şi, 
dinspre est, dincolo de liniştea fortăreţelor, se apropiau 
trupele de cavalerie. Le-am strigat camarazilor că noi 
eram mai aproape, că vom ajunge primii în oraş, iar ei 
au dat încântați din cap, strigând uralele lor ciudate de 
război. Când treceam pe lângă ultima creastă, am văzut 
mai jos avangarda şarjei noastre — o pată întunecată pe 
zăpadă — în vreme ce trupele inamice, răsfirate pe am- 
bele părţi, îşi azvârleau armele şi se împrăştiau care-nco- 
tro n Câmpuri. 

nuintea noastră şi a tuturor, deja în apropierea me- 
terezelor oraşului, călărea un singur om. Era precum 
vârful oţelit de lance, fericit să se întoarcă acasă. In aerul 
curat al dimineţii, am remarcat că nu purta uniforma cu- 
ceritorilor. Dimpotrivă: avea turban şi călărea ca un po- 
sedat, iar pe fundalul deschis al zăpezii am întrezărit 
sclipirea întunecată de smarald. Văzându-l călare, chiar 
şi turcii înnebuniţi de groază înţepeneau locului şi în- 
genuncheau pe marginea drumului, privind încordaţi 
trecerea lui lină... 

În acel moment am înţeles că profeția se-mplinise şi 
că profetul nu-şi dezamăgise poporul. Revelația atât de 
mult aşteptată se petrecuse, în sfârșit. Mantia verde se 
arătase cu adevărat poporului care de mult îl aştepta. 

